text:
ຈີນຈະຈັດຊື້ສິນຄ້າກະສິກຳຈາກອາຊຽນມູນຄ່າ 150 ຕື້ໂດລາເພື່ອຍົກລະດັບການຮ່ວມມື ທ່ານສີຈິ້ນຜິງ ປະທານປະເທດຈີນ ໄດ້ປະກາດຂໍ້ລິເລີ່ມທີ່ສຳຄັນຫຼາຍຂໍ້ເພື່ອຊຸກຍູ້ການຮ່ວມມືດ້ານເສດຖະກິດລະຫວ່າງຈີນ ກັບ ອາຊຽນ, ລວມທັງພະຍາຍາມນຳເຂົ້າຜະລິດຕະພັນກະສິກຳທີ່ມີມູນຄ່າ 150 ຕື້ໂດລາຈາກປະເທດອາຊຽນ ໃນໄລຍະ 5 ປີຂ້າງໜ້າ. ການຟື້ນຟູເສດຖະກິດຂອງກຸ່ມບໍລິສັດ ແລະ ຄວາມພະຍາຍາມຕ້ານການແຜ່ລະບາດຂອງພະຍາດ, ພ້ອມທັງສະໜອງເຕັກໂນໂລຢີທີ່ທັນສະໄໝ.Read More »
AEC
ແຮງງານລາວ ທີ່ຈະໄປເຮັດວຽກຢູ່ຕ່າງປະເທດ ຕ້ອງໄປໃຫ້ຖືກຕ້ອງຕາມກົດໝາຍ
ໃນວັນທີ 19 ພະຈິກ 2021 ທ່ານ ປະເດີມພອນ ສົນທະນີ ຮອງລັດຖະມົນຕີ ກະຊວງແຮງງານ ແລະ ສະຫວັດດີການສັງຄົມ ໄດ້ກຳນົດມາດຕະການສົ່ງເສີມການມີວຽກເຮັດງານທຳ ແລະ ສະກັດກັ້ນການໄປເຮັດວຽກຢູ່ຕ່າງປະເທດແບບຜິດກົດໝາຍ ແລະ ການເຂົ້າເຖິງລະບົບສະຫວັດດີການ ຂອງແຮງງານລາວເຮົາ ໂດຍຮຽກຮ້ອງມາຍັງບັນດາພໍ່ແມ່ພີ່ນ້ອງ, ຊາວຜູ້ອອກແຮງງານ ແລະ ຄອບຄົວຂອງຜູ້ອອກແຮງງານ ໃຫ້ການຮ່ວມມື ເພື່ອບໍ່ໃຫ້ມີການເຄື່ອນຍ້າຍໄປເຮັດວຽກຢູ່ຕ່າງປະເທດແບບຜິດກົດໝາຍ ທັງນີ້ກໍເພື່ອໄດ້ຮັບການປົກປ້ອງສິດ ແລະ ຜົນປະໂຫຍດຂອງຜູ້ອອກແຮງງານນັ້ນເອງ. ສຳລັບດ້ານແຮງງານ ຈະໄດ້ສຸມໃສ່ພັດທະນາແຮງງານລາວ ໃຫ້ມີທັກສະສີມື ເພື່ອສະໜອງຄວາມຕ້ອງການຕົວຈິງ ຂອງຕະຫຼາດແຮງງານ ແລະ ບັນດາໂຄງການລົງທຶນຕ່າງປະເທດ, ສຸມໃສ່ແກ້ໄຂບັນຫາການວ່າງງານ ພາຍໃນ ແລະ ແຮງງານ ທີ່ກັບມາຈາກຕ່າງປະເທດ ທີ່ໄດ້ຮັບຜົນກະທົບຈາກພະຍາດໂຄວິດ-19 ແລະ ຈັດສັນເຂົ້າສູ່ການຈ້າງງານໂດຍໄວ; ພ້ອມຈະໄດ້ສຸມໃສ່ຊຸກຍູ້ໃຫ້ປະຊາຊົນລາວທຸກຄົນ ເຂົ້າສູ່ລະບົບປະກັນສັງຄົມ ເພື່ອຄໍ້າປະກັນການດໍາລົງຊີວິດຂັ້ນພື້ນຖານຂອງທຸກຄົນ ແລະ ຄອບຄົວ. ໃນໄລຍະນີ້ ຫຼາຍປະເທດໃນໂລກ ໄດ້ຫລຸດຜ່ອນມາດຕະການປ້ອງກັນ, ຄວບຄຸມ ແລະ ສະກັດກັ້ນການແຜ່ລະບາດຂອງພະຍາດໂຄວິດ-19 ເຊິ່ງມີຫລາຍປະເທດໄດ້ເປີດປະເທດ ເພື່ອກະຕຸ້ນເສດຖະກິດທີ່ຕົກຕຳ່ລົງ. ເຊິ່ງຈະເຮັດໃຫ້ມີການເຄື່ອນຍ້າຍ ເຂົ້າ-ອອກ ຂອງພົນລະເມືອງພາຍໃນ ແລະ ນອກປະເທດ ຫລາຍຂຶ້ນ, ...Read More »
ໄທເປັນປະເທດໜຶ່ງໃນ 10 ປະເທດທີ່ມີມະຫາເສດຖີຫຼາຍທີ່ສຸດໃນໂລກ.
ສຳນັກຂ່າວHurun ລາຍງານການຈັດອັນດັບມະຫາເສດຖີທົ່ວໂລກ, ປະເທດໄທແມ່ນຢູ່ໃນ 10 ອັນດັບຕົ້ນ ເມື່ອວັນທີ 11 ພະຈິກ 2021, ລາຍງານຂອງ Hurun Report ໄດ້ເປີດເຜີຍການຈັດອັນດັບຂອງເສດຖີ ແລະມະຫາເສດຖີທີ່ສຸດໃນໂລກປະຈຳປີ 2021. ມະຫາເສດຖີຖືກກຳນົດວ່າເປັນບຸກຄົນທີ່ມີຊັບສິນຫຼາຍກວ່າ 1 ຕື້ໂດລາ ຫຼືປະມານ 32,8 ຕື້ບາດ. ປີນີ້ທົ່ວໂລກມີມະຫາເສດຖີທັງໝົດ 3,228 ຄົນຈາກ 68 ປະເທດ, ເພີ່ມຂຶ້ນ 414 ຄົນຈາກປີທີ່ຜ່ານມາ ແລະ 1,039 ຄົນຈາກ 5 ປີຜ່ານມາ, ນີ້ແມ່ນ 10 ອັນດັບຂອງມະຫາເສດຖີໃນປະເທດ 10 ອັນດັບຂອງໂລກທີ່ມີຈຳນວນມະຫາເສດຖີຫຼາຍທີ່ສຸດໃນໂລກກໍປະກົດມີ: 1. ຈີນແຜ່ນດິນໃຫຍ່ 1,058 ຄົນ 2. ສະຫະລັດອາເມລິກາ 696 ຄົນ 3. ອິນເດຍ 177 ຄົນ 4. ເຢຍລະມັນ 141 ຄົນ 5. ສະຫະລາຊະອານາຈັກ 134 ຄົນ 6. ...Read More »
ດັດຊະນີ BCI ຫວຽດນາມ ໃນໄຕມາດທີ 3 ບັນລຸ 18,3%
ວິທະຍຸກະຈາຍສຽງຫວຽດນາມລາຍງານວ່າ: ວັນທີ 9 ພະຈິກ ຜ່ານມາ, ສະມາຄົມວິສາຫະກິດເອີຣົບ ຢູ່ ຫວຽດນາມ (EuroCham) ໄດ້ປະກາດດັດຊະນີສະພາບແວດລ້ອມໃນການດຳເນີນທຸລະກິດ ໃນໄຕມາດທີ 3 ປີ 2021 (BCI) ບັນລຸເຖິງ 18,3%.ຂ່າວລະບຸວ່າ: ເຖິງວ່າດັດຊະນີ BCI ຈະເພີ່ມຂຶ້ນພຽງເລັກໜ້ອຍກໍຕາມ ແຕ່ກໍເປັນທີ່ໜ້າຊົມເຊີຍ ເມື່ອທຽບໃສ່ ລະດັບສະຖິຕິທີ່ບັນລຸໄດ້ 15% ໃນໄລຍະປະສົບກັບຄວາມຫຍຸ້ງຍາກຂອງການແຜ່ລະບາດຮອບທີ 4 ຂອງພະຍາດລະບາດ ໂຄວິດ-19 ໃນເດືອນ ກັນຍາ 2021. ຕາມສະມາຄົມ EuroCham ແລ້ວ, ດັດຊະນີ BCI ທີ່ຫາກໍປະກາດນັ້ນ ໄດ້ຮັບຮູ້ເຖິງການຟື້ນຟູກ່ຽວກັບພື້ນຖານເສດຖະກິດຂອງ ຫວຽດນາມ. ບັນດາວິສາຫະກິດ ແລະ ນັກລົງທຶນ ເອີຣົບ ທີ່ເຂົ້າຮ່ວມການສຳຫຼວດດັດຊະນີ BCI ຕ່າງກໍ່ມີຄວາມປະທັບໃຈກ່ຽວກັບສະພາບແວດລ້ອມການດຳເນີນທຸລະກິດຢູ່ປະເທດຫວຽດນາມ ພາຍຫຼັງສິ້ນສຸດການຮັກສາໄລຍະຫ່າງທາງສັງຄົມ ແລະເລີ່ມຕົ້ນໄລຍະປົກກະຕິໃໝ່, ໂດຍສະເພາະແມ່ນຂົງເຂດການຄ້າ ແລະການລົງທຶນ. ຕາມທີ່ກ່າວມານັ້ນຈຳນວນວິສາຫະກິດ, ນັກລົງທຶນເອີຣົບ ເກືອບເຄິ່ງໜຶ່ງທີ່ເຂົ້າຮ່ວມການສຳຫຼວດ ໄດ້ຄາດຄະເນວ່າ “ພື້ນຖານເສດຖະກິດ ຫວຽດນາມ ວ່າຈະມີສະຖຽນລະພາບ ແລະ ມີການເຕີບໃຫຍ່ໃນໄຕມາດຈະມາເຖິງ”. ໃນນັ້ນ, ...Read More »
ຟີລິບປິນ ເຊັນສັນຍາໂອນເງິນທາງດິຈິຕອນກັບ ສິງກະໂປ, ຕາມຫຼັງ ກຳປູເຈຍ ທີ່ລຳ້ໜ້າກ່ອນ.
ທະນາຄານກາງສິງກະໂປ ແລະ ທະນາຄານຟີລິບປິນ ໄດ້ລົງນາມຂໍ້ຕົກລົງເພື່ອອຳນວຍຄວາມສະດວກໃຫ້ແກ່ການຊຳລະເງິນດີຈີຕອນລະຫວ່າງສອງປະເທດ. ການຮ່ວມມືດ້ານ FinTech ສະບັບປັບປຸງທີ່ລົງນາມໂດຍອົງການການເງິນສິງກະໂປ (MAS) ແລະ Bangko Sentral ng Pilipinas (BSP) ໃນວັນຈັນ, ທີ່ໄດ້ສ້າງຂື້ນໃນຂໍ້ຕົກລົງ ປີ 2017 ເພື່ອຂະຫຍາຍຂອບເຂດຂອງການຮ່ວມມື FinTech.ຂໍ້ຕົກລົງດັ່ງກ່າວໄດ້ເຊື່ອມຕໍ່ລະບົບການຊຳລະເງິນແບບວິນນາທີຕໍ່ວິນາທີ ແລະ ລະບົບ QR ໂຄດ ຂອງສອງປະເທດ, ເພື່ອສະໜອງການຊໍາລະຂ້າມຊາຍແດນແບບທັນທີ, ບໍ່ຕິດຂັດ ແລະ ລາຄາຕໍ່າ, ເຊິ່ງຈະຊ່ວຍໃຫ້ຜູ້ເດີນທາງລະຫວ່າງສອງປະເທດ ທີ່ມີປະມານ 900,000 ຄົນກ່ອນການລະບາດຂອງໂລກໂຄໂຣນາໄດ້ຕັດການເຊື່ອມຕໍ່ການເດີນທາງ. ຄາດວ່າຈະກັບຄືນມາໃນຂະນະທີ່ຂະບວນການສັກຢາວັກຊີນຂອງສອງປະເທດຊ່ວຍໃຫ້ມີພູມຕ້ານທານໃຫ້ແກ່ຮ່າງກາຍ. ຟີລິບປິນ ເຊັນສັນຍາໂອນເງິນທາງດິຈິຕອນກັບ ສິງກະໂປRead More »
ກຕສ ອອກຂໍ້ຕົກລົງທົດລອງທຸລະກຳຊັບສິນດິຈິຕອນ
ກຕສ ອອກຂໍ້ຕົກລົງທົດລອງທຸລະກຳຊັບສິນດິຈິຕອນ ຂໍ້ຕົກລົງຂອງກະຊວງເຕັກໂນໂລຊີ ແລະ ການສື່ສານ ເລກທີ 8 8 8 /ກຕສ ນະຄອນຫຼວງວຽງຈັນ, ວັນທີ 9, 11. 2021 ຂໍ້ຕົກລົງ ວ່າດ້ວຍການເຮັດທົດລອງທຸລະກໍາຊັບສິນດິຈິຕອນ ລັດຖະມົນຕີກະຊວງເຕັກໂນໂລຊີ ແລະ ການສື່ສານ ຕົກລົງ: ມາດຕາ 1ຈຸດປະສົງ ຂໍ້ຕົກລົງສະບັບນີ້ ກໍານົດປະເພດ, ລະບຽບການ ແລະ ມາດຕະການ ກ່ຽວກັບການເຮັດທົດລອງ ທຸລະກໍາຊັບສິນດິຈິຕອນ ໃນ ສປປ ລາວ ໃຫ້ມີຄວາມປອດໄພ, ຫນ້າເຊື່ອຖື ແລະ ມີປະສິດທິພາບ ແນໃສ່ ປົກປ້ອງສິດ ແລະ ຜົນປະໂຫຍດອັນຊອບທໍາຂອງຜູ້ດໍາເນີນທຸລະກໍາ ແລະ ຜູ້ໃຊ້ບໍລິການ ເພື່ອປະກອບສ່ວນເຂົ້າໃນການພັດທະນາເສດຖະກິດ-ສັງຄົມຂອງຊາດ. ມາດຕາ 2 ທຸລະກໍາຊັບສິນດິຈິຕອນ ທຸລະກໍາຊັບສິນດິຈິຕອນ ແມ່ນ ການດໍາເນີນກິດຈະການໃດຫນຶ່ງ ຫຼື ທັງຫມົດກິດຈະການກ່ຽວກັບ ທຸລະກິດຊັບສິນດິຈິຕອນ ...Read More »
ມາເບິ່ງມາດຕະການເປີດປະເທດ ຂອງບັນດາປະເທດ CLMV ພາຍຫຼັງ Covid-19
ເປີດກວ້າງເສດຖະກິດຂອງບັນດາປະເທດ CLMV (ກຳປູເຈຍ, ລາວ, ມຽນມາ, ຫວຽດນາມ) ດ້ວຍມາດຕະການໃໝ່ຫຼ້າສຸດ ປະເທດເພື່ອນບ້ານເປັນແນວໃດ?ວັນທີ 4 ພະຈິກ 2021, ນັກຂ່າວລາຍງານວ່າ ພາຍຫຼັງລັດຖະບານໄທປະກາດເປີດປະເທດ ຢ່າງເປັນທາງການໃນວັນທີ 1 ພະຈິກນີ້, ດ້ວຍມາດຕະການຄວບຄຸມການແຜ່ລະບາດຂອງພະຍາດໂຄວິດ-19. ສ້າງຄວາມເຊື່ອໝັ້ນໃຫ້ນັກທ່ອງທ່ຽວ ໜັງສືພິມ ປະຊາຊົນຊາດທຸລະກິດ ໄດ້ສັງລວມຂໍ້ມູນເສດຖະກິດຂອງປະເທດບ້ານໃກ້ເຮືອນຄຽງ CLMV ແລະ ມາດຕະການເປີດຕົວເມືອງຫລ້າສຸດດັ່ງນີ້.ພາບເສດຖະກິດໂດຍລວມ ມີອັດຕາການຂະຫຍາຍໂຕສູງຫຼາຍ ສ່ວນຫນຶ່ງແມ່ນເປັນ Last Frontier Markets ຫຼື ຕະຫຼາດຫຼັກຊັບຊັ້ນທີສອງ. ມີຄວາມໝັ້ນຄົງທາງດ້ານການເມືອງສູງ ຍ້ອນເຫດນັ້ນ, ບັນດານະໂຍບາຍຕ່າງໆ, ໂດຍສະເພາະແມ່ນດ້ານເສດຖະກິດ, ພວມດຳເນີນຢ່າງຕໍ່ເນື່ອງ. ມັນໄດ້ຖືກຈັດເປັນປະເທດທີ່ມີລາຍໄດ້ຕໍ່າ-ປານກາງ (Lower Middle Income) ຕາມມາດຖານຂອງທະນາຄານໂລກ.4 ປະເທດນີ້ ມີເນື້ອທີ່ລວມ 1,43 ລ້ານກິໂລຕາແມັດ. ປະຊາກອນທັງຫມົດ 177 ລ້ານຄົນ ແລະ 60% ຂອງປະຊາກອນແມ່ນອາຍຸໃນການເຮັດວຽກ (ຂໍ້ມູນ 2019).ການພັດທະນາຂອງຂະແຫນງການເງິນ, ສໍາລັບຕົວຢ່າງ, ການເຂົ້າເຖິງການບໍລິການທາງດ້ານການເງິນໂດຍລວມຍັງຕໍ່າ. ລະບົບທຸລະກິດພະລັງງານ ມັນເປັນສ່ວນຫນຶ່ງທີ່ສໍາຄັນຂອງລະບົບການເງິນ. ໃນຂະນະທີ່ຕະຫຼາດເງິນຕາ ແລະ ຕະຫຼາດທຶນຍັງນ້ອຍຫຼາຍ.ພາບລວມການຄ້າ ...Read More »
ອົດສະຕາລີ, ນິວຊີແລນໃຫ້ສັດຕະຍາບັນ RCEP, ຂໍ້ຕົກລົງການຄ້າໃຫຍ່ທີ່ສຸດຂອງໂລກ
ສອງປະເທດຈະເຂົ້າຮ່ວມປະເທດອາຊຽນ, ພ້ອມກັບຈີນ, ສເກົາຫຼີ, ຍີ່ປຸ່ນ. ສັນຍາດັ່ງກ່າວຈະກວມເອົາ 30% ຂອງປະຊາກອນໂລກ ແລະ 53% ຂອງການສົ່ງອອກໃນປີກາຍ.ອົດສະຕຣາລີ ແລະ ນິວຊີແລນ ປະກາດໃນວັນພຸດວານນີ້ວ່າ ເຂົາເຈົ້າໄດ້ໃຫ້ສັດຕະຍາບັນສັນຍາການຄ້າໃຫຍ່ທີ່ສຸດໃນໂລກ, ເຊິ່ງຈະເປັນ 30% ຂອງປະຊາກອນໂລກ ເມື່ອມັນມີຜົນບັງຄັບໃຊ້ໃນວັນທີ 1 ມັງກອນ 2022.ສັນຍາຄູ່ຮ່ວມມືເສດຖະກິດຮອບດ້ານໃນພາກພື້ນ (RCEP) ເຂົ້າຮ່ວມ 10 ປະເທດອາຊີຕາເວັນອອກສ່ຽງໃຕ້ຂອງກຸ່ມອາຊຽນ ກັບ ຈີນ, ຍີ່ປຸ່ນ, ສ.ເກົາຫຼີ, ອົດສະຕາລີ ແລະ ນິວຊີແລນ.ລັດຖະບານໄທກ່າວວ່າ, ເນື້ອທີ່ທີ່ໄດ້ຮັບໃນສັນຍາຈະກວມເອົາ 53% ຂອງການສົ່ງອອກຂອງໂລກໃນປີ 2020.ບາງກອກຢືນຢັນວ່າໄດ້ໃຫ້ສັດຕະຍາບັນສັນຍາສະບັບນີ້ໃນວັນທີ 28 ຕຸລານີ້. 6 ປະເທດອາຊຽນຍັງບໍ່ທັນເຮັດແນວນັ້ນ, ແຕ່ຄາດວ່າຈະໄດ້ຮັບຮູ້ຜົນໃນໄວໆນີ້.ທ່ານ Phil Twyford, ລັດຖະມົນຕີວ່າການກະຊວງການຕ່າງປະເທດນິວຊີແລນສໍາລັບການເຕີບໂຕຂອງການຄ້າ ແລະການສົ່ງອອກກ່າວວ່າ “ນັກທຸລະກິດຈະສາມາດສວຍໃຊ້ໂອກາດຂອງ RCEP ຕັ້ງແຕ່ຕົ້ນປີຫນ້າ.”ລັດຖະມົນຕີການຕ່າງປະເທດອົດສະຕາລີ ທ່ານ Marise Payne ໄດ້ເນັ້ນໜັກເຖິງການເພີ່ມທະວີການພົວພັນລະຫວ່າງ Canberra ກັບບັນດາປະເທດອາຊຽນ.ທ່ານ Payne ກ່າວໃນຖະແຫຼງການສະບັບໜຶ່ງວ່າ “ສັນຍາດັ່ງກ່າວຈະສະແດງເຖິງຄວາມມຸ່ງໝັ້ນຂອງພວກເຮົາຕໍ່ກັບໂຄງສ້າງເສດຖະກິດພາກພື້ນທີ່ນຳພາໂດຍອາຊຽນ”, ເຖິງຢ່າງໃດກໍ່ຕາມ, ທ່ານ Payne ...Read More »
ການຄ້າເທິງມືຖື (M-Commerce)ເພື່ອນຮູ້ໃຈໃນພາວະວິກິດ Covid-19
ເຕັກໂນໂລຊີ ເປັນອີກສິ່ງໜຶ່ງທີ່ວິວັດທະນາການຢ່າງໄວວາ ເຊິ່ງພວກເຮົາປະຕິເສດບໍ່ໄດ້ເລີຍວ່າ ການຮູ້ທັນເຕັກໂນໂລຊີນັ້ນ ມັນສ້າງຜົນປະໂຫຍດຢ່າງມະຫາສານແກ່ຜູ້ທີ່ສາມາດນໍາມາປະຍຸກໃຊ້ໄດ້ດີຂະໜາດໃດ!! ໂດຍສະເພາເພາະໃນພາວະວິກິດຮ້າຍແຮງ ຂອງການແຜ່ລະບາດຂອງເຊື້ອຈຸນລະໂລກປອດອັກເສບ ສາຍພັນໃໝ່ ໂຄວິດ-19 ທີ່ເຮັດໃຫ້ປະຊາຊົນຕ້ອງເວັ້ນໄລຍະຫ່າງທາງສັງຄົມ ແລະ ກັກໂຕເອງຢູ່ພາຍໃນບ່ອນພັກອາໄສ ທຸລະກິດທີ່ມີຄວາມການເພີ່ມຂຶ້ນແບບກ້າວກະໂດດ ຈຶ່ງແມ່ນການຄ້າເທິງມືຖື ສະນັ້ນ ບົດຄວາມໃນເດືອນນີ້ ວາລະສານ ທາເກັດ ຈະພາບັນດາທ່ານໄປຮູ້ຈັກກັບ “M-Commerce” (Mobile Commerce) ຫຼື ການຄ້າເທິງມືຖື ເຊິ່ງວ່າຈະເປັນແນວໃດນັ້ນເຮົາລອງມາເບິ່ງນໍາກັນເລີຍ… ສໍາລັບທຸລະກິດການຄ້າຜ່ານທາງໂທລະສັບມືຖື (Smart Phone) ແມ່ນເລີ່ມເຂົ້າມາຢູ່ໃນການດໍາລົງຊີວິດຂອງພວກເຮົາໄດ້ຫຼາຍປີແລ້ວ ແລະ ຜູ້ຄົນກໍລື້ງເຄີຍກັບການຊື້ເຄື່ອງດ້ວຍມືຖື ຜ່ານທາງ Application ທີ່ໃຫ້ບໍລິການ ຫຼື Website ສໍາລັບມືຖື ພ້ອມທັງສາມາດຊໍາລະເງິນຜ່ານທາງມືຖືຢ່າງສະດວກສະບາຍ ພຽງແຕ່ໃຊ້ນິ້ວກົດເພື່ອສັ່ງຊື້ ກໍຈະມີຄົນມາສົ່ງຮອດເຮືອນແລ້ວ… ແຕ່ທ່ານຮູ້ຫຼືບໍ່ວ່າ ພຶດຕິກໍາທໍາມະດາ ແລະ ສະດວກສະບາຍທີ່ທ່ານໄດ້ຮັບໃນມື້ນີ້ ຄືຕົວຊີ້ບອກວ່າ: “ໂລກໜ່ວຍນີ້ໄດ້ປ່ຽນໄປຕະຫຼອດການຍ້ອນເຕັກໂນໂລຊີ” ຕົວຢ່າງ: Application ສັ່ງເຄື່ອງ Online ເຊັ່ນ: Shopee, Lazada, shopdee Taobao Lao, Ebuy Lao ນອກຈາກນັ້ນຍັງມີ ...Read More »
“ໜຶ່ງແລວໜຶ່ງເສັ້ນທາງ” ດີຫຼືບໍ່? ມີແຕ່ປະເທດທີ່ເຂົ້າຮ່ວມຈຶ່ງມີສິດປະກອບຄຳຄິດເຫັນທີ່ສຸດ…
ໃຜໆກໍຮູ້ດີແລ້ວວ່າ, ຂໍ້ລິເລີ່ມ “ໜຶ່ງແລວໜຶ່ງເສັ້ນທາງ” ແມ່ນຜະລິດຕະພັນສາທາລະນະທົ່ວໂລກທີ່ຈີນສະໜອງໃຫ້ແກ່ປະຊາຄົມໂລກ. ນັບມາຮອດເດືອນພຶດສະພາປີນີ້, ໃນທົ່ວໂລກມີ 138 ປະເທດແລະ 30 ອົງການຈັດຕັ້ງສາກົນໄດ້ເຊັນເອກກະສານຮ່ວມມືກ່ຽວກັບການຮ່ວມກັນສ້າງ “ໜຶ່ງແລວໜຶ່ງເສັ້ນທາງ” ກັບຈີນ 200 ສະບັບ. ນີ້ແມ່ນປະຊາຄົມໂລກໃຫ້ການສະໜັບສະໜູນແລະມີຄວາມໝັ້ນໃຈຕໍ່ຂໍ້ລິເລີ່ມ “ໜຶ່ງແລວໜຶ່ງເສັ້ນທາງ” ດ້ວຍການກະທຳຕົວຈິງ.ຂໍຍົກກເອົາປະເທດລາວເປັນຕົວຢ່າງ. ປະເທດລາວແມ່ນປະເທດທີ່ບໍ່ມີທາງອອກສູ່ທະເລພຽງປະເທດດຽວໃນອາຊີຕາເວັນອອກສຽງໃຕ້, ການທີ່ “ປະເທດລາວກຳນົດຍຸດທະສາດການຫັນປະເທດທີ່ບໍ່ມີທາງອອກສູ່ທະເລເປັນປະເທດເຊື່ອມໂຍງເຊື່ອມຈອດ” ແມ່ນຍຸດທະສາດການພັດທະນາຂອງລັດຖະບານສປປລາວ, ທັງແມ່ນຄວາມໃຝ່ຝັນອັນແຮງກ້າໃນການພັດທະນາຂອງປະຊາຊົນລາວ. ສະນັ້ນ, ເພື່ອຕອບສະໜອງກັບຄວາມຮຽກຮ້ອງຕ້ອງການຂອງປະເທດລາວ, ຈີນ-ລາວໄດ້ຮ່ວມກັນຊຸກຍູ້ການຮ່ວມມືກັນສ້າງພື້ນຖານໂຄງລ່າງ, ໃນນັ້ນເສັ້ນທາງລົດໄຟຈີນ-ລາວແລະທາງດ່ວນວຽງຈັນ-ວັງວຽງຕ່າງກໍຈະກໍ່ສ້າງໃຫ້ສຳເລັດ ແລະ ເປີດແລ່ນລົດໄດ້ໃນທ້າຍປີໜ້າແລະທ້າຍປີນີ້, ເຊິ່ງທາງສອງເສັ້ນນີ້ຈະຊ່ວຍໃຫ້ປະເທດລາວສາມາດເຊື່ອມໂຍງເຂົ້າກັບຕາໜ່າງເຊື່ອມໂຍງເຊື່ອມຈອດກັນໃນພາກພື້ນດ້ວຍທ່ວງທ່າອັນໃໝ່ອ່ຽມ. ເມື່ອບໍ່ດົນມານີ້, ຜູ້ນຳຂອງປະເທດລາວຍັງໄດ້ເວົ້າຕໍ່ຜູ້ນຳຈີນວ່າ: ເສັ້ນທາງສອງເສັ້ນດັ່ງກ່າວມີຄວາມໝາຍສຳຄັນທາງດ້ານຍຸດທະສາດສຳລັບສປປລາວ ເພື່ອຫັນປ່ຽນສະພາບທີ່ເປັນປະເທດທີ່ບໍ່ມີທາງອອກສູ່ທະເລໃຫ້ກາຍເປັນປະເທດທີ່ເຊື່ອມໂຍງເຊື່ອມຈອດກັບຫຼາຍປະເທດອ້ອມຂ້າງ. ນອກຈາກນັ້ນ, ປະຊາຊົນທ້ອງຖິ່ນກໍໄດ້ພາກັນເຂົ້າຮ່ວມເຮັດວຽກນຳໂຄງການແລະມີລາຍຮັບຫຼາຍສົມຄວນ. ແຕ່ວ່າ, ເມື່ອຜະລິດຕະພັນສາທາລະນະດັ່ງກ່າວໄດ້ຮັບຄວາມນິຍົມຊົມຊອບທີ່ສຸດຈາກທົ່ວໂລກ, ນັກການເມືອງອາເມຣິກາທີ່ຍຶດຖືແນວຄິດສົງຄາມເຢັນພັດໄດ້ເສກສັນປັ້ນແຕ່ງຄວາມຫຼອກລວງອັນທີ່ເອີ້ນວ່າ: “ກັບດັກໜີ້ສິນ”. ປະເທດທີ່ເຂົ້າຮ່ວມ “ໜຶ່ງແລວໜຶ່ງເສັ້ນທາງ” ໄດ້ຕົກຢູ່ໃນສະພາບ: “ກັບດັກໜີ້ສິນ” ແທ້ຫຼືບໍ່? ຄວາມຈິງຈະເປັນຫຼັກຖານທີ່ດີທີ່ສຸດ. ເລີ່ມແຕ່ຈີນສະເໜີຂໍ້ລິເລີ່ມ “ໜຶ່ງແລວໜຶ່ງເສັ້ນທາງ” ເມື່ອປີ 2013 ເປັນຕົ້ນມາ, ຕົວເລກສະຖິຕິທີ່ກ່ຽວຂ້ອງສະແດງໃຫ້ເຫັນວ່າ, ໃນໜີ້ສິນຂອງປະເທດແລະເຂດແຄວ້ນທີ່ກ່ຽວຂ້ອງນັ້ນ, ໜີ້ສິນກ່ຽວກັບໂຄງການຮ່ວມມືກັບຈີນແມ່ນໜ້ອຍທີ່ສຸດ, ນັບມາຮອດປັດຈຸບັນບໍ່ມີປະເທດໃດໄດ້ຕົກເຂົ້າສູ່ສະພາບອັນທີ່ເອີ້ນວ່າ: “ກັບດັກໜີ້ສິນ” ຍ້ອນການຮ່ວມມືກັບຈີນ. ສຳລັບຫຼາຍປະເທດໃນໂລກແລ້ວ, “ໜຶ່ງແລວໜຶ່ງເສັ້ນທາງ” ມີຄວາມໝາຍແນວໃດ? ພຶດຕິກຳຕົວຈິງໃນ ...Read More »


c: text/html

text:
ຕອນຄ່ຳວັນທີ 5 ຕຸລາ, ບັນດາສະມາຊິກສະພາແຫ່ງຊາດຫວຽດນາມ ແລະ ອາກຊັງຕິນໄດ້ມີການແລກປ່ຽນທາງອອນລາຍກ່ຽວກັບສິດຂອງແມ່ຍິງ: ສິ່ງທ້າທາຍ ແລະ ວິທີການແກ້ໄຂຕໍ່ໂລກລະບາດ Covid – 19. ກ່າວຄຳເຫັນທີ່ເຫດການ, ທ່ານ ຫງວຽນແມັ້ງຕ໊ຽນ ຮອງປະທານຄະນະກຳມະການທາງການທູດຂອງສະພາແຫ່ງຊາດໃຫ້ຮູ້ວ່າ: ຍາມໃດ ສະພາແຫ່ງຊາດຫວຽດນາມ ກໍ່ເອົາໃຈໃສ່ຕິດຕາມສະພາບການໂລກລະບາດ Covid – 19 ແລະ ບັນດາສິ່ງທ້າທາຍຂອງປະຊາຊົນອາກຊັງຕິນ ທີ່ພວມປະເຊີນໜ້າ. ທ່ານ ຫງວຽໜແມັ້ງຕ໊ຽນ ຢັ້ງຢືນວ່າ: ຫວຽດນາມ ພ້ອມແລ້ວທີ່ຈະຮ່ວມມືຢ່າງແໜ້ນແຟ້ນ ແລະ ແບ່ງປັນບົດຮຽນປະສົບການໃນການປ້ອງກັນ, ສະກັດກັ້ນໂລກລະບາດ Covid – 19 ກັບສະພາແຫ່ງຊາດ, ລັດຖະບານ ແລະ ບັນດາອົງການທີ່ກ່ຽວຂ້ອງຂອງອາກຊັງຕິນ.
ທ່ານກໍ່ໃຫ້ຮູ້ວ່າ: ສະພາແຫ່ງຊາດຫວຽດນາມມີຄວາມປາດຖະໜາຢາກສະພາແຫ່ງຊາດອາກຊັງຕິນສະໜັບສະໜູນວິວັດການເຈລະຈາ ແລະ ຮັບຮອງເອົາບັນດາສັນຍາ, ຂໍ້ຕົກລົງການຮ່ວມມືເພື່ອເພີ່ມທະວີ, ເປີດກ້ວາງການຮ່ວມມືສອງຝ່າຍໃຫ້ຫຼາຍກ່າວອີກ, ເປັນຕົ້ນແມ່ນພາຍຫຼັງ ຄວບຄຸມໄດ້ໂລກລະບາດ Covid – 19 ແລະ ສະເໜີສະພາແຫ່ງຊາດສອງປະເທດສືບຕໍ່ຊຸກຍູ້ການແລກປ່ຽນ ຄະນະຜູ້ແທນ, ເພີ່ມທະວີການພົບປະສອງຝ່າຍຢູ່ນອກບັນດາເວທີປາໄສລັດຖະສະພາຫຼາຍຝ່າຍ, ແລກປ່ຽນບົດຮຽນປະສົບການໃນບັນດາຂົງເຂດການເຄື່ອນໄຫວລັດຖະສະພາ ແລະ ບັນດາບັນຫາໃນພາກພື້ນ ແລະ ໂລກທີ່ຕ່າງຝ່າຍຕ່າງມີຄວາມສົນໃຈ.
ສ່ວນທ່ານນາງ ເລທິງວຽດ ຮອງຫົວໜ້າຄະນະກຳມາທິການກ່ຽວກັບບັນດາບັນຫາ ສັງຄົມ ຖືວ່າ: ສະພາແຫ່ງຊາດຫວຽດນາມ - ອາກຊັງຕິນ ຕ້ອງມີຄວາມສາມັກຄີ, ຮ່ວມມື, ແບ່ງປັນ ບົດຮຽນ ຮ່ວມແຮງຮ່ວມໃຈໃນການປ້ອງກັນ, ສະກັດກັ້ນໂລກລະບາດ ປະກັນຊີວິດສັງຄົມໃຫ້ແກ່ປະຊາຊົນ, ພິເສດ ແມ່ນກຸ່ມນັກສະມາຊິກລັດຖະສະພາມິດຕະພາບ ເພດຍິງ ຂອງສອງປະເທດຄວນເພີ່ມທະວີການແລກປ່ຽນ ບົດຮຽນໃນການປະຕິບັດ ແລະ ວາງແຜນກຳນົດຍຸດທະສາດກ່ຽວກັບຄວາມສະເໝີພາບລະຫວ່າງ ຍິງ - ຊາຍ ແລະ ເດັກຍິງຢູ່ລະດັບຊາດ.
ບຸນຄົງ

robotstxt: allowed

filter: keep


text:
ປາຖະກະຖາວັນເກີດປະທານ ກິມ ເຈິງ ອິນ ຜູ້ນຳຂອງ ສປປ ເກົາຫຼີ
ສະຖານເອກອັກຄະລັດຖະທູດແຫ່ງ ສາທາລະນະລັດປະຊາຊົນ ເກົາຫຼີ ຮ່ວມກັບສະມາຄົມມິດຕະພາບ ລາວ-ສປປ ເກົາຫຼີ ຈັດພິທີປາຖະກາຖາວັນເກີດຂອງປະທານ ກິມ ເຈິງ ອິນ ຄົບຮອບ 77 ປີ (16 ກຸມພາ 1942-16 ກຸມພາ 2019 ) ໃນວັນທີ່ 6 ກຸມພານີ້ ທີ່ວິທະຍາຄານສັນຕິບານ ປະຊາຊົນ ໃຫ້ກຽດເຂົ້າຮ່ວມໂດຍ ພົຈວ ປອ ວັນເຮືອງ ນັນທະຈັກ ອຳນວຍການວິທະຍາຄານສັນຕິບານປະຊາຊົນ, ມີບັນດາທ່ານຕາງໜ້າຈາກຄະນະພົວພັນຕ່າງປະເທດສູນກາງພັກ, ສະມາຄົມມິດຕະພາບລາວ-ສປປ ເກົາຫຼີ ແລະ ນັກສືກສາເຂົ້າຮ່ວມ.
ໃຫ້ກຽດປາຖະກາຖາໂດຍ ທ່ານ ລີ ຢົງ ຊົນ ເອກອັກຄະລັດຖະທູດວິສາມັນຜູ້ມີອຳນາດເຕັມ ແຫ່ງ ສປປ ເກົາຫຼີ ປະຈຳ ສປປ ລາວ ການປະຖະກາຖາໃນຄັ້ງນີ້ ແມ່ນເປັນການເຜີຍແຜ່ນຳພາຂອງ ທ່ານ ກິມ ເຈິງ ອິນ ຜູ້ນຳທີ່ຍີ່ງໃຫ່ຍຂອງປະຊາຊົນ ສປປ ເກົາຫຼີ ໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດໃນໄລຍະຜ່ານມາ ໃຫ້ພະນັກງານນັກຮົບ, ຄູອາຈານ ແລະ ນັກສືກສາຂອງວິທະຍາຄານສັນຕິບານປະຊາຊົນ ໄດ້ຮັບຮູ້ສະພາບການພັດທະນາຂອງ ສປປ ເກົາຫຼີ ພາຍໃຕ້ການນຳພາຂອງພັກແຮງງານ ເກົາຫຼີ ບົນເສັ້ນທາງສູ່ຈຸດໝາຍສັງຄົມນິຍົມ ພ້ອມທັງຍົກໃຫ້ເຫັນສາຍພົວພັນມິດຕະພາບອັນເປັນມູນເຊື້ອ ແລະ ການຮ່ວມມືລະຫວ່າງສອງພັກ, ສອງລັດ ແລະ ປະຊາຊົນສອງຊາດ ແລະ ສປປ ເກົາຫຼີ.
ປະທານ ກິມ ເຈິງ ອິນ ເປັນຜູ້ນຳທີຍີງໃຫ່ຍຂອງປະຊາຊົນ ສປປ ເກົາຫຼີ, ທ່ານເກີດຢູ່ພູແປກຕູ ໃນວັນທີ່ 16 ກຸມພາ 1942, ເຊີ່ງເປັນໄລຍະສົງຄາມຕໍ່ຕ້ານຈັກກະພັດຍີ່ປຸ່ນ ທ່ານຍັງເປັນນັກທິດສະດີແນວຄິດທີດີເດັ່ນ ແລະ ລັດທະບູລຸດຂອງການເມືອງທີ່ດີເລີດ ໄດ້ນຳພາກໍ່ສ້າງສັງຄົມນິຍົມ ແລະ ການປະຕິວັດຂອງ ສປປ ເກົາຫຼີ ກ່າວສູ່ເສັ້ນທາງແຫ່ງໄຊຊະນະ ມີຄວາມເປັນເອກະລາດ ແລະ ຄວາມສາມັກຄີອັນຍີ່ງໃຫ່ຍແຫ່ງຊາດອີກດ້ວຍ.


text:
ສິລະປະສິລະປະ (ກ່ອນທີ່ຈະມີໂຮງລະຄອນ Bloomington ແລະ Art Center) ໄດ້ຖືກສ້າງຂຶ້ນໂດຍຜ່ານການໂຮມຊຸມນຸມຂອງໂຮງງານ Bloomington Civic ແລະ Bloomington Art Center ໃນປີ 2009. Drawing ກ່ຽວກັບມໍລະດົກລວມຂອງສິລະປະທີ່ດີກວ່າສິບປີ, Artistry ມີຈຸດປະສົງເພື່ອຂະຫຍາຍແລະເພີ່ມເຕີມ ອົງການຈັດຕັ້ງຂອງຕົນໃນສິລະປະການສະແດງ, ສິລະປະ, ແລະການສຶກສາສິລະປະ.
ບໍ່ດົນມານີ້, ລົດໄຟໃຕ້ມີປະສົບການໃຫມ່ຂອງ "ມືຖືຮ້ອນ" ມີຄວາມລະອາຍໃຈຂອງສິລະປະແລະສິລະປິນ Molly Reichert ແລະ Andrea Johnson. ຫ້ອງນ້ໍານ້ອຍໄດ້ສະຫນອງພື້ນທີ່ຂະຫນາດນ້ອຍເພື່ອສັງຄົມພາຍໃນຂະຫນາດໃຫຍ່ຂອງ South Loop ໃນ Bloomington, Minnesota. sauna ໄດ້ເດີນທາງຜ່ານບ້ານໃນໄລຍະອາທິດທີ່ຜ່ານມາຂອງເດືອນກຸມພາແລະອາທິດທໍາອິດຂອງເດືອນມີນາ, ມີຢຸດຫນຶ່ງອາທິດຢູ່ທີ່ປະຕູທາງຫນ້າຂອງແຕ່ລະຄົນເພື່ອສ້າງສູນກາງສໍາລັບສັງຄົມໃນຊຸມຊົນ.
ສິລະປະສິລະປະສິລະປະສິລະປະການສະແດງສິລະປະແລະສິລະປະສິລະປະສິລະປະສິລະປະສິລະປະສິລະປະສິລະປະ
ຫ້ອງນ້ໍານ້ອຍໆສະຫນັບສະຫນູນການເຊື່ອມຕໍ່ລະຫວ່າງທຸລະກິດ, ນັກທ່ອງທ່ຽວ, ແລະຊາວບ້ານເພື່ອສ້າງການສື່ສານທີ່ມີຄວາມຫມາຍແລະເປັນສິ່ງສໍາຄັນສໍາລັບການປ່ຽນແປງຄວາມເຂົ້າໃຈຂອງສະຖານທີ່ທາງດ້ານຮ່າງກາຍຂອງ South Loop. ໂດຍອາໄສສະຖານທີ່ເປີດກວ້າງລະຫວ່າງໂຄງສ້າງຂະຫນາດໃຫຍ່, ຫ້ອງນ້ໍາ Little Box ໃຫ້ພວກເຮົາເປັນຈຸດຫມາຍປາຍທາງທີ່ພວກເຮົາສາມາດເບິ່ງເຫັນແລະຍ່າງໄປໄດ້, ສະຖານທີ່ທີ່ຢຸດຢູ່ລະຫວ່າງອາຄານແລະລົດ. ການນໍາເອົາຄົນໃຫມ່ເຂົ້າໃນການຊົມເຊີຍຜູ້ທີ່ມີທຸກໆມື້, ມັນເຮັດຫນ້າທີ່ສ້າງຄວາມຫນາແຫນ້ນແລະຄວາມຕື່ນເຕັ້ນສໍາລັບຕົວເມືອງແລະເມືອງທັງຫມົດ.
ຫ້ອງນ້ໍານ້ອຍແມ່ນໂຄງການຄັ້ງທໍາອິດຂອງໂຄງການ Creative Placemaking ໃນ South Loop ການເລີ່ມຕົ້ນທີ່ສິລະປິນເປີດຕົວກັບເມືອງ Bloomington ໃນປີ 2014. ສິລະປະສ້າງຄວາມສະດວກໃຫ້ແກ່ສິລະປະສາທາລະນະແລະໂຄງການສ້າງສັນສ້າງສັນໂດຍການສະຫນັບສະຫນູນນັກສິລະປິນແລະການສ້າງໂຄງການສິລະປະສາທາລະນະເປັນສິ່ງສໍາຄັນຕໍ່ຊຸມຊົນທີ່ມີຄວາມກ້າວຫນ້າ, ຮຽນຮູ້ເພີ່ມເຕີມກ່ຽວກັບໂຄງການຈັດວາງທີ່ຕັ້ງຂອງສິລະປິນຂອງພວກເຂົາ ເວັບໄຊທ໌.


text:
ງານວາງສະແດງຮູບພາບ ພາຍໃຕ້ຫົວຂໍ້ “ໄມຕີຈິດມິດຕະພາບຕຳຫຼວດປະຊາຊົນລາວ-ຫວຽດນາມ”ສະເຫຼີມສະຫຼອງ 60 ປີ ແຫ່ງວັນຊ່ຽວຊານປ້ອງກັນຄວາມສະຫງົບຫວຽດນາມ ປະຈໍາລາວແລະ 60 ປີ ແຫ່ງວັນສ້າງຕັ້ງກໍາລັງປ້ອງກັນຄວາມສະຫງົບປະຊາຊົນລາວ
ວັນທີ 19/03/2021 ທີ່ ຫໍພິພິຕະພັນຕຳຫຼວດນະຄອນຫຼວງຮ່າໂນ້ຍ, ກະຊວງຕຳຫຼວດຫວຽດນາມ ໄດ້ຈັດງານວາງສະແດງຮູບພາບ ເນື່ອງໃນໂອກາດສະເຫຼີມສະຫຼອງ 60 ປີ ແຫ່ງວັນຊ່ຽວຊານປ້ອງກັນຄວາມສະຫງົບຫວຽດ ນາມ ປະຈໍາລາວ (ວັນທີ 22/03/1961-22/032021) ແລະ 60 ປີແຫ່ງວັນສ້າງຕັ້ງກໍາລັງປ້ອງກັນຄວາມສະຫງົບປະຊາຊົນລາວ (ວັນທີ 05/04/1961-05/04/2021), ເຂົ້າຮ່ວມງານວາງສະແດງມີ ສະຫາຍ ເລ ເຕີ່ນ ເຕີ້ຍ, ກໍາມະການສູນກາງພັກກອມມູນິດຫວຽດນາມ, ຮອງລັດຖະມົນຕີກະຊວງຕຳຫຼວດຫວຽດນາມ ແລະ ສະຫາຍ ແສງເພັດ ຮຸ່ງບຸນຍວງ, ເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງ ສປປ ລາວ ປະຈຳ ສສ ຫວຽດນາມ, ສະຫາຍ ບຸຍ ເຈື່ອງ ຢາງຮອງຫົວໜ້າຄະນະໂຄສະນາສຶກສາສູນກາງພັກກອມມູນິດຫວຽດນາມ, ສະຫາຍ ຕາ ກວາງ ດົງ ຮອງລັດຖະມົນຕີ ກະຊວງວັດທະນະທຳ, ກິລາ ແລະ ທ່ອງທ່ຽວ ພ້ອມດ້ວຍແຂກຖືກເຊີນຈາກບັນດາກະຊວງ, ອົງການຈັດຕັ້ງທຽບເທົ່າກະຊວງ, ກົມກອງ ແລະ ພະນັກງານ, ນັກສຶກສາລາວທີ່ກຳລັງສຶກສາຢູ່ໂຮງຮຽນຕຳຫຼວດ ເຂົ້າຮ່ວມຢ່າງພ້ອມພຽງ.
ກ່າວເປີດພິທີໂດຍ ສະຫາຍ ເລ ເຕີ່ນ ເຕີ້ຍ, ກໍາມະການສູນກາງພັກກອມມູນິດຫວຽດນາມ, ຮອງລັດຖະມົນຕີກະຊວງຕຳຫຼວດຫວຽດນາມ ຊຶ່ງສະຫາຍໄດ້ຍົກໃຫ້ເຫັນເຖິງເນື້ອໃນ ແລະ ຄວາມໝາຍຄວາມສໍາຄັນຂອງການຈັດງານວາງສະແດງຮູບພາບໃນຄັ້ງນີ້ ລວມທັງຄວາມໝາຍຄວາມສໍາຄັນຂອງສອງວັນປະຫວັດສາດຂອງສອງຊາດ ກໍຄືຂອງສອງກໍາລັງ ຫວຽດນາມ-ລາວ ລາວ-ຫວຽດນາມ ທີ່ມີມູນເຊື້ອການພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານມາແຕ່ດົນນານ ແລະ ນັບມື້ໄດ້ຮັບການເພີ່ມພູນຄູນສ້າງໃຫ້ຂຽວສົດງົດງາມຂຶ້ນເລື້ອຍໆ.
ພາຍຫຼັງທີ່ໄດ້ທ່ຽວຊົມບັນດາຮູບພາບການເຄື່ອນໄຫວຂອງສອງກໍາລັງຕໍາຫຼວດລາວ-ຫວຽດນາມ, ຫວຽດ ນາມ-ລາວ ທີ່ນໍາມາວາງສະແດງແລ້ວ ສະຫາຍ ແສງເພັດ ຮຸ່ງບຸນຍວງ, ເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງ ສປປ ລາວ ປະຈຳ ສສ ຫວຽດນາມ ກໍໄດ້ສະແດງຄວາມຮູ້ສຶກຂອງຕົນ ແລະ ລົງນາມໃນປື້ມລະນຶກຄວາມຊົງຈໍາວ່າ: “ຂ້າພະເຈົ້າ ຮູ້ສຶກພາກພູມໃຈ ເປັນຢ່າງຍິ່ງ ທີ່ໄດ້ມາຮ່ວມງານວາງສະແດງ “ໄມຕີຈິດມິດຕະພາບຕຳຫຼວດປະຊາຊົນລາວ-ຫວຽດນາມ” ຈັດໂດຍ ກະຊວງຕຳຫຼວດຫວຽດນາມ ຊຶ່ງຢູ່ໃນທ່າມກາງຜົນສຳເລັດອັນຍິ່ງໃຫຍ່ຂອງກຳລັງຕຳຫຼວດ ປະຊາຊົນຫວຽດນາມ-ລາວ ໃນພາລະກິດປະຕິວັດ ກໍຄືພາລະກິດປ່ຽນແປງໃໝ່ໃນການສ້າງສາ ແລະ ພັດທະນາປະເທດ ຫວຽດນາມ ແລະ ລາວ. ນີ້ແມ່ນກິດຈະກໍາທີ່ມີຄວາມໝາຍອັນເລິກເຊິ່ງ, ປະກອບສ່ວນເຂົ້າໃນການເພີ່ມທະວີຄວາມສາມັກຄີ, ການຮ່ວມມືມິດຕະພາບ ແລະ ມີປະສິດທິຜົນຂອງສອງກຳລັງຕຳຫຼວດປະຊາຊົນສອງປະເທດ ທັງເປັນການເພີ່ມພູນຄູນສ້າງສາຍພົວພັນມິດຕະພາບ ທີ່ເປັນມູນເຊື້ອອັນສະໜິດແໜ້ນຂອງສອງພັກ, ສອງລັດ, ສອງກໍາລັງ ແລະ ປະຊາຊົນ ສອງຊາດ ລາວ – ຫວຽດນາມ. ຕາງໜ້າງໃຫ້ສະຖານທູດ ສປປ ລາວ ປະຈຳ ສສ ຫວຽດນາມ ແລະ ປະຊາຊົນລາວ ທີ່ກຳລັງດຳລົງຊີວິດ, ກຳລັງສຶກສາຮ່ຳຮຽນ ແລະ ເຮັດວຽກຢູ່ ສສ ຫວຽດນາມ, ຂ້າພະເຈົ້າຂໍສະແດງຄວາມຂອບໃຈ ມາຍັງບັນດາສະຫາຍຕຳຫຼວດປະຊາຊົນຫວຽດນາມ ທີ່ໄດ້ຈັດກິດຈະກຳສະເຫຼີມສະຫຼອງ 60 ປີ ແຫ່ງວັນຊ່ຽວຊານຕຳຫຼວດຫວຽດນາມຢູ່ລາວ (22/03/1961-22/032021) ແລະ 60 ປີ ແຫ່ງວັນສ້າງຕັ້ງກຳລັງປ້ອງກັນຄວາມສະຫງົບລາວ (05/04/1961-05/04/2021) ອວຍພອນໃຫ້ສາຍພົວພັນມິດຕະພາບອັນພິເສດລາວ-ຫວຽດນາມ ໃຫ້ນັບມື້ ຈົ່ງຂຽວສົດງົດງາມ ແລະ ໝັ້ນຄົງທະນົງແກ່ນຕະຫຼອດກາລະນານ.


text:
ຕອນເຊົ້າວັນທີ 23 ກັນຍາ, ຢູ່ນະຄອນຫຼວງ ວຽງຈັນ, ແຫ່ງ ສປປ ລາວ, ຄະນະຜູ້ແທນສູນກາງພຸດທະສາສະໜາ ຫວຽດນາມ ນຳໂດຍ ພະມະຫາອາຈານ ທິກທ້ຽນເຍີນ, ປະທານສະພາບໍລິຫານງານພຸດທະສາສະໜາ ຫວຽດນາມ, ເປັນຫົວໜ້າຄະນະ, ໄດ້ມີການເຈລະຈາກັບ ສູນກາງສະຫະພັນພຸດທະສາສະໜາ ລາວ ໂດຍພະມະຫາອາຈານ ບຸນມາ ສິມມາພົມ, ປະທານສູນກາງອົງການພຸດທະສາສະໜາສຳພັນແຫ່ງ ສປປ ລາວ ເປັນຫົວໜ້າຄະນະ.
ເມື່ອແລກປ່ຽນກ່ຽວກັບທິດທາງການຮ່ວມມືໃນໄລຍະຈະມາເຖິງ, ສອງຝ່າຍເຫັນດີເປັນເອກະພາບສືບຕໍ່ຜັນຂະຫຍາຍບັນດາຂໍ້ຕົກລົງຮ່ວມມືທີ່ລົງນາມໃນປີ 2005, 2018, ພ້ອມທັງສະເໜີໃຫ້ສະມາຄົມພຸດທະສາສະໜາຍົກສູງການພົວພັນຮ່ວມມືຮອບດ້ານເພື່ອສົມກັບການພົວພັນມິດຕະພາບທີ່ຍິ່ງໃຫຍ່, ລະຫວ່າງສອງພັກ, ສອງລັດ ແລະ ປະຊາຊົນສອງປະເທດ ລາວ - ຫວຽດນາມ, ເພີ່ມທະວີວຽກງານພົວພັນຕ່າງປະເທດປະຊາຊົນຜ່ານຄະນະປະສານງານວຽກງານພຸດທະສາສະໜາ ລາວ - ຫວຽດນາມ ກໍ່ຄືພຸດທະສາສະນິກກະຊົນສອງປະເທດຜ່ານບັນດາວັນບຸນສຳຄັນຂອງສາສະໜາພຸດ ຢູ່ຂັ້ນສູນກາງ ແລະ ທ້ອງຖິ່ນ.
vovworld.vn


text:
ໜ່ວຍພັກກົມຊັ້ນຄົນ-ການຈັດຕັ້ງສັງຄົມ ສູນກາງແນວລາວສ້າງຊາດ (ສນຊ) ໄດ້ຈັດກອງປະຊຸມເຊື່ອມຊຶມ ແລະ ຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກປະຊາຊົນ ປະຕິວັດລາວ ໂດຍການເປັນປະທານຂອງສະຫາຍ ໄທລໍ ຫວາເຊັ່ງ ເລຂາໜ່ວຍພັກກົມຊັ້ນຄົນ-ການຈັດຕັ້ງສັງຄົມ, ມີບັນດາສະຫາຍສະມາຊິກພັກ ພະນັກງານ-ລັດຖະກອນ ພາຍໃນກົມເຂົ້າຮ່ວມ ໃນວັນທີ 22 ມິຖຸນາ 2021 ນີ້, ທີ່ສູນກາງແນວລາວສ້າງຊາດ.
ໂດຍປະຕິບັດຕາມ ຄໍາສັ່ງ ຂອງຄະນະບໍລິຫານງານສູນກາງພັກ ສະບັບເລກທີ 38/ຄລສພ ລົງວັນທີ 9 ມີນາ 2021 ວ່າດ້ວຍການຈັດຕັ້ງ ເຊື່ອມຊຶມ ແລະ ຜັນຂະຫຍາຍມະຕິກອງປະຊຸມໃຫ່ຍ ຜູ້ແທນທົ່ວປະເທດ ຄັ້ງທີ XI ຂອງພັກ ແລະ ແຈ້ງການຂອງຄະນະພັກ ສນຊ ສະບັບເລກທີ 03/ຄພ ສນຊ, ລົງວັນທີ 15 ມິຖຸນາ 2021.
ກອງປະຊຸມຄັ້ງນີ້, ເພື່ອເປັນການເຊື່ອມຊຶມ ແລະ ການຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີ XI ຂອງພັກປະຊາຊົນ ປະຕິວັດລາວໃຫ້ແກ່ສະມາຊິກພັກ ພະນັກງານ-ລັດຖະກອນ ກົມຊັ້ນຄົນ-ການຈັດຕັ້ງສັງຄົມ ໄດ້ຮັບຮູ້ເຂົ້າໃຈ, ກໍາແໜ້ນເນື້ອໃນຈິດໃຈຂອງມະຕິກອງປະຊຸມດັ່ງກ່າວ ພາຍໃຕ້ຄໍາຂວັນ: “ຍົກສູງຄວາມສາມາດນໍາພາຂອງພັກ, ເພີ່ມທະວີຄວາມສາມັກຄີເປັນປືກແຜ່ນຂອງປະຊາຊົນໃນຊາດ, ຮັບປະກັນສະຖຽນລະພາບດ້ານການເມືອງຢ່າງໜັກແໜ້ນ, ຜັນຂະຫຍາຍແນວທາງປ່ຽນແປງໃໝ່ສູ່ລວງເລີກ, ສ້າງການຫັນປ່ຽນການພັດທະນາເສດຖະກິດ-ສັງຄົມໄປສູ່ຄຸນນະພາບໃໝ່ຢ່າງແຂງແຮງ, ຍົກລະດັບຄຸນນະພາບຊີວິດຂອງປະຊາຊົນໃຫ້ສູງຂຶ້ນ, ສືບຕໍ່ນໍາປະເທດຊາດພົ້ນຈາກສະຖານະພາບດ້ອຍພັດທະນາ ແລະ ກ້າວເດີນສູ່ຈຸດໝາຍສັງຄົມນິຍົມ”.
ພ້ອມກັນນັ້ນ ໄດ້ຮັບຟັງ: ການຕີລາໝາກຜົນການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ X ຂອງພັກ ແລະ ປະເມີນຜົນກວມລວມສ້າງບັນດາປະຖົມປັດໄຈ ໃຫ້ແກ່ການກ້າວສູ່ສັງຄົມນິຍົມຕາມແນວທາງປ່ຽນແປງໃໝ່; ການເລັ່ງທວງ ແລະ ທິດທາງພຶ້ນຖານ ໃນການສືບຕໍ່ບູລະນະລະບອບປະຊາທິປະໄຕ ປະຊາຊົນ ໃຫ້ສົມບູນຍິ່ງຂຶ້ນ, ສ້າງການຫັນປ່ຽນແຂງແຮງ ເລິກເຊິ່ງ ແລະ ຮອບດ້ານ ເພື່ອກ້າວເດີນສູ່ຈຸດໝາຍສັງຄົມນິຍົມ; ວຽກງານຈຸດສຸມ ທີ່ຕ້ອງໄດ້ເອົາໃຈໃສ່ກໍາແໜ້ນ ເພື່ອຈັດຕັ້ງຜັນຂະຫຍາຍເຂົ້າສູ່ຕົວຈິງ; ຍົກລະດັບຄວາມສາມາດໃນການປົກປ້ອງອະທິປະໄຕ, ຮັກສາສະຖຽນລະພາບດ້ານການເມືອງ ແລະ ຄວາມສະຫງົບສຸກຂອງສັງຄົມ; ເສີມຂະຫຍາຍທຸກຄວາມສາມາດ ແລະ ທ່າແຮງບົ່ມຊ້ອນ, ສ້າງຖານການຜະລິດ ແລະ ບໍລິການໃຫ້ເຂັ້ມແຂງ, ຮັບປະກັນການພັດທະນາແບບຍືນຍົງ ແລະ ເປັນເຈົ້າຕົນເອງ; ພັດທະນາຊັບພະຍາກອນມະນຸດຢ່າງແຂງແຮງ, ສ້າງສັງຄົມທີ່ປະຊາຊົນເປັນເຈົ້າ ມີປະຊາທິປະໄຕ ສະເໝີພາບ ແລະ ຍຸຕິທໍາ; ປັບປຸງລະບົບການຈັດຕັ້ງ, ກົງຈັກ ແລະ ກົນໄກເຄື່ອນໄຫວ ຂອງບັນດາອົງການອໍານາດລັດ ໃຫ້ເຂັ້ມແຂງ ແລະ ມີປະສິດທິພາບ; ເພີ່ມທະວີວຽກງານແນວໂຮມ ແລະ ວຽກງານມະຫາຊົນ ຂອງພັກໃນໄລຍະໃໝ່; ເດັດດ່ຽວແກ້ໄຂຈຸດອ່ອນ-ຂໍ້ຄົງຄ້າງ ພາຍໃນພັກ, ຮັບປະກັນບົດບາດການເຄື່ອນໄຫວນໍາພາຕົວຈິງ ທີ່ເຂັ້ມແຂງຂອງການຈັດຕັ້ງທຸກຂັ້ນ; ສ້າງການຫັນປ່ຽນຢ່າງແຂງແຮງ ແລະ ເລິກເຊິ່ງໃນວຽກງານ ພະນັກງານ.


text:
ພິທີຮັບມະຫາຊົນຜູ້ກ້າວໜ້າເຂົ້າເປັນສະມາຊິກພັກສຳຮອງ
ໃນວັນທີ່ 27 ທັນວາ 2019 ຄະນະໂຄສະນາອົບຮົມແຂວງຈັດພິທີຮັບມະຫາຊົນຜູ້ກ້າວໜ້າເຂົ້າເປັນສະມາຊິກພັກສຳຮອງໂດຍການເປັນປະທານຂອງ ສະຫາຍ ອຸດອນ ສຸດທິລາດ ຮອງເລຂາໜ່ວຍພັກ, ຮອງຫົວໜ້າຄະນະໂຄສະນາອົບຮົມແຂວງ, ມີບັນດາສະຫາຍຕາງໜ້າຈາກຄະນະໜ່ວຍພັກອ້ອມຂ້າງເຂົ້າຮ່ວມ.
ຈຸດປະສົງໃນການເປີດກອງປະຊຸມຄັ້ງນີ້ກໍ່ເພື່ອຮັບເອົາມະຫາຊົນຜູ້ກ້າວໜ້າເຂົ້າເປັນສະມາຊິກພັກສຳຮອງຂອງພັກປະຊາຊົນປະຕິວັດລາວ.ໃນຕອນທ້າຍ ສະຫາຍ ອຸດອນ ສຸດທິລາດ ໄດ້ມີຄຳເຫັນເຫັນໂອ້ລົມ, ໃຫ້ບັນດາສະຫາຍຕ້ອງຝຶກຝົນຫຼໍ່ຫຼອມຕົນເອງທາງດ້ານຄຸນທາດການເມືອງ, ຄຸນສົມບັດສິນທຳປະຕິວັດ, ເພື່ອໃຫ້ຕົນເອງກາຍເປັນບຸກຄົນດີເດັ່ນໃນຂະບວນການຮັກຊາດ ແລະ ພັດທະນາ, ກາຍເປັນສະມາຊິກພັກ ກຽມພ້ອມຮັບໃຊ້ປະຊາຊົນກໍ່ຄືຮັບໃຊ້ໜ້າທີ່ວຽກງານທີ່ພັກ-ລັດ ແລະ ການຈັດຕັ້ງມອບໝາຍໃຫ້ໄດ້ຮັບດ້ວຍໝາກຜົນສຳເລັດສູງ.


text:
ໃນລະຫວ່າງວັນທີ 18-20 ພຶດສະພາ 2022 ທີ່ແຂວງວຽງຈັນ, ຄັງເງິນແຫ່ງຊາດ ກະຊວງການເງິນ, ໄດ້ຈັດກອງປະຊຸມສຳມະນາຄຳແນະນຳກ່ຽວກັບການຄຸ້ມຄອງ ແລະ ບໍລິຫານແຫຼ່ງເງິນໃນລະບົບຄັງເງິນ, ການກະກຽມຈັດຕັ້ງປະຕິບັດບັນຊີລວມສູນຄັງເງິນ (TSA) ແລະ ເຜີຍແຜ່ແນະນຳການນໍາໃຊ້ລະບົບຄຸ້ມຄອງຂໍ້ມູນຂ່າວສານຄັງເງິນ, ໂດຍການເປັນປະທານຂອງທ່ານ ນາງ ວັນພອນ ພົມມະສອນ ຫົວໜ້າຄັງເງິນແຫ່ງຊາດ, ມີຫົວໜ້າ, ຮອງຫົວໜ້າຄັງເງິນປະຈຳແຂວງ, ນະຄອນຫຼວງ, ບັນດາຫົວໜ້າຂະແໜງ, ຮອງຫົວໜ້າຂະແໜງ, ວິຊາການຄັງເງິນປະຈຳແຂວງ, ນະຄອນຫຼວງ, ບັນດາວິທະຍາກອນ ຈາກຄັງເງິນແຫ່ງຊາດ, ຕາງໜ້າກົມນະໂຍບາຍການເງິນ, ຕາງໜ້າໜ່ວຍງານຈັດຕັ້ງປະຕິບັດໂຄງການ (PIU) ພ້ອມດ້ວຍພາກສ່ວນທີ່ກ່ຽວຂ້ອງເຂົ້າຮ່ວມ. ກອງປະຊຸມດັ່ງກ່າວພາຍໃຕ້ການສະໜັບສະໜູນຈາກ ແຜນງານຂອງທະນາຄານໂລກ ໃນການຊຸກຍູ້ການປະຕິຮູບການຄຸ້ມຄອງການເງິນແຫ່ງລັດ ໂດຍການໃຫ້ທຶນຈາກ ສະຫະພາບເອີຣົບ.
ໂອກາດດັ່ງກ່າວ, ທ່ານ ນາງ ວັນພອນ ພົມມະສອນ ໃຫ້ຮູ້ວ່າ: ໂດຍອີງຕາມແຜນພັດທະນາຂະແໜງຄັງເງິນ 05 ປີ ໄລຍະປີ 2021-2025 ໃນແຜນງານທີ 6 ກ່ຽວກັບວຽກງານກົງຈັກການຈັດຕັ້ງ ແລະ ພັດທະນາບຸກຄະລາກອນ, ຊຶ່ງ ພະນັກງານ–ລັດຖະກອນຂະແໜງຄັງເງິນຕ້ອງໄດ້ຜ່ານການຝຶກອົບຮົມວຽກງານວິຊາສະເພາະຢ່າງນ້ອຍ 40 ຊົ່ວໂມງຕໍ່ຄົນຕໍ່ປີ ເພື່ອເປັນການພັດທະນາຄວາມຮູ້, ຄວາມສາມາດ ແລະ ຮຽນຮູ້ກັບສະພາບປ່ຽນແປງໃໝ່ໃນແຕ່ລະໄລຍະ.
ຍ້ອນຄວາມຮຽກຮ້ອງຕ້ອງການ ແລະ ເຫັນໄດ້ເຖິງຄວາມຈໍາເປັນຂອງວຽກງານພັດທະນາຊັບພະຍາກອນມະນຸດຂອງຂະແໜງຄັງເງິນ, ເວົ້າສະເພາະແຜນການຝຶກອົບຮົມໃຫ້ພະນັກງານ-ລັດຖະກອນຂະແໜງຄັງເງິນ ໃຫ້ມີຄວາມຮັບຮູ້ເຂົ້າໃຈເລິກເຊິ່ງທາງດ້ານທິດສະດີ ແລະ ພຶດຕິກໍາ ໃນການປະຕິບັດວຽກງານວິຊາສະເພາະຂອງຄັງເງິນ.
ກອງປະຊຸມສໍາມະນາໃນຄັ້ງນີ້ຈະໄດ້ສຳມະນາເຂົ້າໃຈກ່ຽວກັບບັນດາຫົວຂໍ້ທີ່ສໍາຄັນຕ່າງໆເປັນຕົ້ນ: ຄໍາແນະນໍາ ກ່ຽວກັບ ການຄຸ້ມຄອງ ແລະ ບໍລິຫານແຫຼ່ງເງິນ ໃນລະບົບຄັງເງິນ ສະບັບເລກທີ 3153/ກງ, ລົງວັນທີ 29 ກໍລະກົດ 2019 ແລະ ພາບລວມໃນການຈັດຕັ້ງປະຕິບັດວຽກງານບັນຊີລວມສູນຄັງເງິນ (TSA) ໃນໄລຍະຜ່ານມາ, ຮັບຟັງການນໍາສະເໜີ ການປັບປຸງບາງເນື້ອໃນ ຄໍາແນະນໍາ ກ່ຽວກັບ ການຄຸ້ມຄອງບັນຊີເງິນຝາກ ຂອງຫົວໜ່ວຍງົບປະມານ, ອົງການບໍລິຫານວິຊາການ ແລະ ກອງທຶນຂອງລັດ ຜ່ານລະບົບຄັງເງິນ ໃນຂອບເຂດທົ່ວປະເທດ ແລະ ສະເໜີຮູບແບບໃນການຈັດຕັ້ງປະຕິບັດວຽກງານບັນຊີລວມສູນຄັງເງິນໃນຕໍ່ໜ້າ, ພາບລວມ ແລະ ການນໍາໃຊ້ລະບົບຄຸ້ມຄອງຂໍ້ມູນຂ່າວສານເຂົ້າໃນການຈັດຕັ້ງປະຕິບັດວຽກງານວິຊາສະເພາະ.
ໃນກອງປະຊຸມຍັງໄດ້ມີການປະກອບຄໍາຄິດເຫັນຈາກບັນດາຄັງເງິນປະຈໍາແຂວງ, ນະຄອນຫຼວງເພື່ອເປັນການແລກປ່ຽນ ບັນຫາທີ່ພົບເຫັນຕົວຈິງໃນການຈັດຕັ້ງປະຕິບັດວຽກງານວິຊາສະເພາະຂອງຄັງເງິນຂອງຕົນທີ່ຜ່ານມາ ເພື່ອເປັນການແລກປ່ຽນບົດຮຽນ ຊອກຫາວິທີແກ້ໄຂ, ສະເໜີແນະນໍາວິທີທາງ, ກຳນົດບັນດາວິທີການ, ມາດຕະການໃນການປັບປຸງວຽກງານຄັງເງິນ, ການສ້າງແຜນຄາດຄະເນລາຍຮັບ-ລາຍຈ່າຍ ແລະ ຈັດສັນແຫຼ່ງເງິນປະຈໍາເດືອນ, ລວມທັງການສັງລວມຍອດເຫຼືອເງິນຢູ່ໃນບັນຊີເງິນຝາກທະນາຄານ, ເພື່ອກ້າວໄປເຖິງຄວາມເຂົ້າໃຈທີ່ຈະແຈ້ງ ແລະ ມີຄວາມເປັນເອກະພາບຕໍ່ບັນດາບັນຫາທີ່ຍົກຂື້ນ ເພື່ອພ້ອມກັນປັບປຸງ ແລະ ແກ້ໄຂວຽກງານໃຫ້ນັບມື້ນັບເຂັ້ມແຂງເປັນກ້າວໆ.
ພ້ອມທັງໄດ້ຮັບຟັງການນໍາສະເໜີບົດຮຽນໃນການຈັດຕັ້ງປະຕິບັດວຽກງານບໍລິຫານແຫຼ່ງເງິນ ແລະ ວຽກງານລວມສູນບັນຊີຄັງເງິນ (TSA) ຂອງສາກົນທີ່ເປັນຊ່ຽວຊານຂອງທະນາຄານໂລກທີ່ຈະຊ່ວຍໃຫ້ຄໍາແນະນໍາໃນດ້ານຕ່າງໆກ່ຽວກັບການປະຕິຮູບ ການຈັດຕັ້ງປະຕິບັດວຽກງານວິຊາສະເພາະຂອງຂະແໜງຄັງເງິນຜານລະບົບວີດີໂອທາງໄກ.


text:
ຫົວໜ້າ ຄອສພ ຕ້ອນຮັບຄະນະຜູ້ແທນ ວາລະສານ ກົງສ້ານ(Tap chi Cong San) ຂອງສູນກາງພັກກອມມູນິດຫວຽດນາມ
ວັນທີ 24 ຕຸລາ 2022 ທີ່ຫ້ອງຮັບແຂກຄະນະໂຄສະນາອົບຮົມສູນກາງພັກ (ຄອສພ) ທ່ານ ຄຳພັນ ເຜີຍຍະວົງ ເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງພັກປະຊາຊົນປະຕິວັດລາວ ໄດ້ຕ້ອນຮັບຄະນະຜູ້ແທນ ວາລະສານ ກົງສ້ານ ຂອງສູນກາງພັກກອມມູນິດຫວຽດນາມ ນຳໂດຍ ທ່ານ ຫງວຽນ ຈີທຶກ ຄະນະບັນນາທິການ ວາລະສານ ກົງສ້ານ ຂອງສູນກາງພັກກອມມູນິດຫວຽດນາມພ້ອມດ້ວຍຄະນະ ເຂົ້າຢ້ຽມຂ່ຳນັບ ໃນໂອກາດ ທີ່ເດີນທາງມາຢ້ຽມຢາມ ແລະ ເຮັດວຽກກັບວາລະສານ ອະລຸນໃໝ່ ຂອງພັກປະຊາຊົນປະຕິວັດລາວ.
ໂອກາດດັ່ງກ່າວ ຫົວໜ້າຄະນະໂຄສະນາອົບຮົມສູນກາງພັກ ໄດ້ສະແດງຄວາມຕ້ອນຮັບ ຊົມເຊີຍ ແລະ ຕີລາຄາສູງຕໍ່ ທ່ານ ຫງວຽນ ຈີທຶກ ພ້ອມຄະນະ ທີ່ເດີນທາງມາຢ້ຽມຢາມ ແລະ ເຮັດວຽກຢູ່ ສປປ ລາວ ໂດຍສະເພາະມາຮ່ວມເຮັດວຽກກັບ ວາລະສານ ອະລຸນໃໝ່ຂອງພັກປະຊາຊົນປະຕິວັດລາວ ໃນຄັ້ງນີ້ ເຊິ່ງເປັນການປະກອບສ່ວນເສີມສ້າງສາຍພົວພັນຮ່ວມມື ແລະ ຊ່ວຍເຫຼືອ ເຊິ່ງກັນ ແລະ ກັນ ລະຫວ່າງ ລາວ-ຫວຽດນາມ ເວົ້າລວມ, ເວົ້າສະເພາະ ກໍຄື ສອງ ວາລະສານ ອະລຸນໃໝ່ ແລະ ວາລະສານ ກົງສ້ານ ທີ່ມີມູນເຊື້ອມາແຕ່ດົນນານໃຫ້ນັບມື້ເພີ່ມພູນຄູນສ້າງຍິ່ງໆຂຶ້ນ.
ທ່ານ ຫງວຽນ ຈີທຶກ ໄດ້ລາຍງານຕໍ່ຫົວໜ້າ ຄອສພ ຊາບວ່າ: ໃນຕອນເຊົ້າຂອງວັນທີ 24 ຕຸລາ ສອງວາລະສານໄດ້ພົບປະ ແລະ ເຮັດວຽກຮ່ວມກັນ. ໃນການພົບປະຄັ້ງນີ້ ສອງຝ່າຍໄດ້ລາຍງານສະພາບການພົ້ນເດັ່ນໃຫ້ກັນຊາບ, ແລກປ່ຽນວິຊາສະເພາະເຊັ່ນ ການບັນນາທິການບົດ, ຂຽນບົດ, ການເລືອກຫົວຂໍ້, ການຄຸ້ມຄອງ, ການພັດທະນາ ແລະ ການພິມຈໍາໜ່າຍສື່ສິ່ງພິມ, ການຂຽນບົດກ່ຽວກັບການປົກປ້ອງແນວຄິດຂອງພັກ, ຕອບຕ້ານບັນດາທັດສະນະທີ່ຜິດເຂວ ຂອງກຸ່ມຄົນບໍ່ຫວັງດີ, ໃນນັ້ນໄດ້ທົບທວນຄືນການພົວພັນຮ່ວມມືລະຫວ່າງ 2 ວາລະສານໃນໄລຍະຜ່ານມາ (2016-2022) ແລະ ວາງທິດທາງການຮ່ວມມື ໄລຍະ 2022-2026 ເພື່ອສືບຕໍ່ແລກປ່ຽນຄະນະຜູ້ແທນ, ແລກປ່ຽນດ້ານວິຊາການ, ຂໍ້ມູນຂ່າວສານ, ພິເສດໃນເດືອນສິງຫາ 2022 ຜ່ານມາ ຄະນະຜູ້ແທນວາລະສານອະລຸນໃໝ່ໄດ້ເດີນທາງໄປຢ້ຽມຢາມ ແລະ ເຮັດວຽກກັບ ວາລະສານ ກົງສ້ານ ແລະ ໄດ້ພົບປະແລກປ່ຽນກ່ຽວກັບແຜນການຮ່ວມມືໃນໄລຍະໃໝ່ ເຊິ່ງສອງວາລະສານໄດ້ພ້ອມກັນປຶກສາຫາລື ແລະ ມີຄວາມເອກະພາບທາງດ້ານເນື້ອໃນສໍາຄັນໂດຍສະເພາະແມ່ນ ຝ່າຍວາລະສານ ກົງສ້ານ ເຫັນດີຈະຊ່ວຍເຫຼືອສ້າງວາລະສານເອເລັກໂຕຼນິກໃຫ້ແກ່ວາລະສານອະລຸນໃໝ່ ຕາມເງຶ່ອນໄຂສະພາບຕົວຈິງ ແລະ ວາລະສານອະລຸນໃໝ່ຢືນຢັນຈະປະຕິບັດຕາມບົດບັນທຶກຊ່ວຍຈໍາ ການພົວພັນຮ່ວມມືລະຫວ່າງວາລະສານ ອະລຸນໃໝ່ ແລະ ວາລະສານກົງສ້ານໄລຍະປີ 2022-2026 ໃຫ້ມີຜົນສໍາເລັດຕາມລະດັບຄາດໝາຍ.


text:
ເຄື່ອງຈັກ Shangrui ມີຄວາມຊ່ຽວຊານໃນການຜະລິດກະດານຕ່າງໆແລະອຸປະກອນການຜະລິດເຄື່ອງເຟີນີເຈີໄມ້ແຂງ (ເຄື່ອງຈັກເຄື່ອງເຮັດໄມ້, ອຸປະກອນການຜະລິດເຟີນີເຈີ), ແລະສາມາດອອກແບບແລະຜະລິດເຄື່ອງຈັກທີ່ບໍ່ແມ່ນມາດຕະຖານ (ເຊັ່ນ: ເຄື່ອງກົດ) ຕາມຄວາມຕ້ອງການທີ່ແຕກຕ່າງກັນຂອງລູກຄ້າ.
ເຄື່ອງຈັກ Shangrui ແມ່ນເຄື່ອງຈັກເຮັດດ້ວຍໄມ້ທີ່ທັນສະໄຫມ&ວິສາຫະກິດອຸປະກອນການຜະລິດເຄື່ອງເຟີນີເຈີປະສົມປະສານການອອກແບບ, ການພັດທະນາ, ການຜະລິດ, ການຕິດຕັ້ງ, ການຂາຍກ່ອນການຂາຍ, ແລະການບໍລິການຫລັງການຂາຍ.
ມັນມີຄຸນນະພາບສູງກຸ່ມ elite, ອຸປະກອນການຜະລິດ sophisticated ແລະອຸປະກອນການທົດສອບ. ການກວດກາຜະລິດຕະພັນ, ຂັ້ນຕອນການຄວບຄຸມຄຸນນະພາບແມ່ນສົມບູນແບບຢ່າງເຂັ້ມງວດ.
ແນວຄວາມຄິດຂອງນະວັດຕະກໍາແລະ pragmatism ຊຸກຍູ້ໃຫ້ຜະລິດຕະພັນຂອງເຄື່ອງຈັກ Shangrui ໃຫ້ທັນກັບຄວາມຕ້ອງການຂອງຕະຫຼາດມີເຕັກໂນໂລຊີການພັດທະນາລະດັບສູງແລະການບໍລິການຫຼັງການຂາຍທີ່ສົມບູນແບບ, ຄຸນນະພາບຂອງເຄື່ອງຈັກ Shanrui ໄດ້ຖືກສ້າງຕັ້ງຂຶ້ນ.
Shangrui Machinery Co., Ltd ຕັ້ງຢູ່ໃນ Shunde ເມືອງ, ແຂວງ Guangdong
ເຄື່ອງຈັກ Shangrui ແມ່ນເຄື່ອງຈັກເຮັດດ້ວຍໄມ້ທີ່ທັນສະໄຫມ&ອຸປະກອນການຜະລິດເຄື່ອງເຟີນີເຈີ (ເຊັ່ນ: ກົດ) ວິສາຫະກິດປະສົມປະສານການອອກແບບ, ການພັດທະນາ, ການຜະລິດ, ການຕິດຕັ້ງ, ການຂາຍ, ການຂາຍ, ແລະການບໍລິການຫລັງການຂາຍ. ມັນມີຄຸນນະພາບສູງກຸ່ມ elite, ອຸປະກອນການຜະລິດ sophisticated ແລະອຸປະກອນການທົດສອບ. ການກວດກາຜະລິດຕະພັນ, ຂັ້ນຕອນການຄວບຄຸມຄຸນນະພາບແມ່ນສົມບູນແບບຢ່າງເຂັ້ມງວດ.
ເຄື່ອງຈັກ Shangrui ມີຄວາມຊ່ຽວຊານໃນການຜະລິດກະດານຕ່າງໆແລະອຸປະກອນການຜະລິດເຄື່ອງເຟີນີເຈີໄມ້ແຂງ (ເຊັ່ນ: ເຄື່ອງກົດ), ແລະສາມາດອອກແບບແລະຜະລິດເຄື່ອງຈັກທີ່ບໍ່ແມ່ນມາດຕະຖານຕາມຄວາມຕ້ອງການທີ່ແຕກຕ່າງກັນຂອງລູກຄ້າ.


text:
ໃນຕອນເຊົ້າວັນທີ 20 ກໍລະກົດ 2022 ນີ້, ທ່ານ ພົງສະຫວັນ ສິດທະວົງ ກໍາມະການສູນກາງພັກ, ເລຂາຄະນະບໍລິຫານງານພັກແຂວງ, ເຈົ້າແຂວງໄຊຍະບູລີ ພ້ອມດ້ວຍຄະນະ ໄດ້ເຂົ້າຮ່ວມພິທີໂຮມຊຸມນຸມສະເຫຼີມສະຫຼອງ ປີສາມັກຄີມິດຕະພາບ ຫວຽດນາມ-ລາວ, ລາວ-ຫວຽດນາມຄື: ວັນເຊັນສົນທິສັນຍາມິດຕະພາບ ແລະ ການຮ່ວມມື ຄົບຮອບ 45 ປີ ແລະ ວັນສ້າງຕັ້ງສາຍພົວພັນການທູດ ຄົບຮອບ 60 ປີ ທີ່ສະໂມສອນ ແຂວງຫຼວງພະບາງ, ເຂົ້າຮ່ວມມີບັນດາການນໍາທຸກພາກສ່ວນຂອງແຂວງຫຼວງພະບາງ, ມີການນໍາແຂວງພາກເໜືອ ສປປລາວ, ມີການນໍາ 5 ແຂວງຂອງ ສສ ຫວຽດນາມ ຄື: ແຂວງ ເຊີນລາ, ແຂວງດຽນບຽນ, ແຂວງລາຍເຈົ່າ, ແຂວງກວາງນິງ ແລະ ແຂວງທ້າຍຫງວຽນ ແລະ ຫົວໜ້າກົງສູນໃຫຍ່ ສສ ຫວຽດນາມ ປະຈໍາພາກເໜືອ ຂອງ ສປປລາວ ແລະ ກອງບັນຊາການທະຫານເຂດ 2 ສສ ຫວຽດນາມ ເຂົ້າຮ່ວມ.
ການຈັດງານໂຮມຊຸມນຸມຄັ້ງນີ້, ໄດ້ຍົກໃຫ້ເຫັນເຖິງຄວາມໝາຍຄວາມສຳຄັນຂອງສາຍພົວພັນມິດຕະພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມືຮອບດ້ານ ລະຫວ່າງ ສປປ ລາວ-ສສ ຫວຽດນາມ ເວົ້າລວມ, ເວົ້າສະເພາະແມ່ນແຂວງພາກເໜືອຂອງ ສປປ ລາວ ກັບບັນດາແຂວງ ສສ ຫວຽດນາມ, ການຊ່ວຍເຫຼືອຊຶ່ງກັນ ແລະ ກັນ ຮ່ວມສຸກຮ່ວມທຸກໃນອຸດົມການ ແລະ ຢືນຢູ່ຂຸມຄອງດຽວກັນ ເຂົ້າເມັດຫັກ ຜັກເສັ້ນໜຶ່ງ ກໍແບ່ງປັນກັນກິນເພື່ອພ້ອມກັນຕໍ່ສູ້ກັບພວກຈັກກະພັດຜູ້ຮຸກຮານ ທັງແບບເກົ່າ ແລະ ແບບໃໝ່ ຈົນສາມາດຍາດເອົາເອກະລາດ ອິດສະລະພາບ ແລະ ປົດປ່ອຍປະເທດຊາດໄດ້ຢ່າງມີໄຊ, ມາໃນພາລະກິດການປົກປັກຮັກສາ ແລະ ສ້າງສາພັດທະນາປະເທດຊາດ ສອງຊາດ ຫວຽດນາມ-ລາວ ກໍຍັງສືບຕໍ່ສາມັກຄີຊ່ວຍເຫຼືອຊຶ່ງກັນ ແລະ ກັນຢ່າງຮອບດ້ານ ແລະ ມີປະສິດທິຜົນອັນເຮັດໃຫ້ປະເທດຊາດ ແລະ ປະຊາຊົນ ທັງສອງພວກເຮົາມີຄວາມຈະເລີນຮັ່ງມີ ແລະ ເຂັ້ມແຂງຂຶ້ນເທື່ອລະກ້າວ.
ຂ່າວ-ພາບ: ອຸ່ນເຮືອນ ໂພທິລັກ


text:
ຕ້ອງເບິ່ງທີ່ຢູ່ Toronto
ໄດ້ ນະຄອນຫຼວງຂອງແຂວງ Ontario ໄດ້ ໃນປະເທດການາດາ, Toronto ບໍ່ພຽງແຕ່ເປັນເມືອງທີ່ມີປະຊາກອນຫຼາຍທີ່ສຸດຂອງການາດາເທົ່ານັ້ນ, ແຕ່ຍັງເປັນຫນຶ່ງໃນເມືອງ ນະຄອນຫຼວງຫຼາຍທີ່ສຸດ ຄືກັນ. ມັນແມ່ນ ສູນການຄ້າແລະການເງິນຂອງການາດາ ແລະເຊັ່ນດຽວກັນກັບຕົວເມືອງຕົວເມືອງຫຼາຍທີ່ສຸດຂອງການາດາ, ມັນຍັງຂ້ອນຂ້າງຫຼາຍວັດທະນະທໍາ. ຕັ້ງຢູ່ shore of Lake Ontario, ເຊິ່ງຕິດກັບສະຫະລັດອາເມລິກາ, Toronto ໄດ້ຮັບມັນທັງຫມົດ, ຈາກຫນ້າທະເລສາບທີ່ມີຫາດຊາຍແລະສະຖານທີ່ສີຂຽວໃນຕົວເມືອງ, ແລະເຂດຕົວເມືອງທີ່ຄຶກຄັກທີ່ມີຊີວິດກາງຄືນ, ເຖິງບາງສິລະປະ, ວັດທະນະທໍາແລະອາຫານທີ່ດີທີ່ສຸດທີ່ເຈົ້າຈະພົບເຫັນໃນປະເທດ.
ທ່ານອາດຈະໄປ Toronto ໃນການເດີນທາງທຸລະກິດຫຼືເພື່ອພົບກັບຫມູ່ເພື່ອນແລະຄອບຄົວແລະມັນຈະເປັນການອັບອາຍຖ້າທ່ານບໍ່ໄດ້ຄົ້ນຫາເມືອງໃນຂະນະທີ່ທ່ານຢູ່ທີ່ນັ້ນ. ສະຖານທີ່ທ່ອງທ່ຽວຫຼາຍແຫ່ງແລະຊີວິດວັດທະນະ ທຳ ທີ່ອຸດົມສົມບູນເຮັດໃຫ້ມັນເປັນທີ່ນິຍົມຂອງນັກທ່ອງທ່ຽວໃນປະເທດການາດາ. ດັ່ງນັ້ນ, ນີ້ແມ່ນບາງສະຖານທີ່ທີ່ທ່ານຕ້ອງເຮັດໃຫ້ແນ່ໃຈວ່າຈະກວດເບິ່ງໃນຂະນະທີ່ເດີນທາງໃນ Toronto.
eTA ວີຊ່າການາດາ ແມ່ນໃບອະນຸຍາດການເດີນທາງທາງອີເລັກໂທຣນິກ ຫຼື ໃບອະນຸຍາດເດີນທາງເພື່ອໄປຢ້ຽມຢາມ Toronto, Ontario ສໍາລັບໄລຍະເວລາຫນ້ອຍກວ່າ 6 ເດືອນ. ນັກທ່ອງທ່ຽວສາກົນຕ້ອງມີ eTA ການາດາເພື່ອເຂົ້າ Toronto, ການາດາ. ພົນລະເມືອງຕ່າງປະເທດສາມາດສະຫມັກຂໍເອົາສໍາລັບການ eTA ວີຊ່າການາດາ online ໃນເລື່ອງຂອງການນາທີ. ຂະບວນການ eTA Canada Visa ແມ່ນອັດຕະໂນມັດ, ງ່າຍດາຍ, ແລະຄົບຖ້ວນທາງອິນເຕີເນັດ.
ຫໍຄອຍ CN
CN Tower ແມ່ນສະຖານທີ່ ສຳ ຄັນທີ່ມີຊື່ສຽງຂອງໂລກ ຂອງ Toronto ເຊັ່ນດຽວກັນກັບການາດາທັງຫມົດ. ຢືນ ສູງ 553 ແມັດ ເຈົ້າບໍ່ສາມາດຊ່ວຍໄດ້ແຕ່ເຫັນມັນໃນເວລາທີ່ທ່ານຢູ່ໃນຕົວເມືອງ. ເຖິງແມ່ນວ່າມັນບໍ່ແມ່ນຕຶກທີ່ສູງທີ່ສຸດໃນໂລກທີ່ສູງທີ່ສຸດໃນໂລກເມື່ອມັນຖືກສ້າງຂຶ້ນໃນຊຸມປີ 1970 ນັ້ນກໍ່ແມ່ນແທ້ໆ. ທ່ານສາມາດເບິ່ງ CN Tower looming ໃນທົ່ວເມືອງ Toronto ຈາກຈຸດທີ່ເປັນໄປໄດ້ທັງຫມົດໃນຕົວເມືອງ, ແຕ່ທ່ານຍັງສາມາດໄປຢ້ຽມຢາມຫນຶ່ງຂອງສະຖານທີ່ສັງເກດການຂອງຕົນຢູ່ດ້ານເທິງຫຼືຮ້ານອາຫານທີ່ມັນບ້ານສໍາລັບທັດສະນະທີ່ຫນ້າປະຫລາດໃຈຂອງເມືອງ Toronto. ໃນຄວາມເປັນຈິງ, ພື້ນທີ່ເບິ່ງສູງສຸດຂອງມັນ, ເອີ້ນວ່າ Skyັກເຄົ້າ, ເຖິງແມ່ນວ່າ ເຮັດໃຫ້ທັດສະນີຂອງນ້ ຳ ຕົກ Niagara ແລະນະຄອນນິວຢອກໃນມື້ທີ່ທ້ອງຟ້າຈະແຈ້ງ. ສໍາລັບຈິດວິນຍານທີ່ຜະຈົນໄພ, ມີຫ້ອຍຢູ່ນອກຝັກຕົ້ນຕໍທີ່ນັກທ່ອງທ່ຽວສາມາດຍ່າງແລະເພີດເພີນກັບວິວ. ນອກນັ້ນຍັງມີຮ້ານອາຫານໝູນວຽນທີ່ເອີ້ນວ່າ 360 ທີ່ບໍ່ວ່າທ່ານຈະນັ່ງຢູ່ໂຕະໃດກໍສາມາດຮັບປະກັນໄດ້ເຖິງວິວທີ່ດີເລີດ.
ອ່ານຕື່ມ:
ນອກເຫນືອໄປຈາກ Toronto ຄົ້ນພົບອື່ນ ຕ້ອງເບິ່ງສະຖານທີ່ຕ່າງ O ໃນ Ontario.
ຫໍພິພິທະພັນແລະຫໍວາງສະແດງໃນເມືອງ Toronto
Toronto ແມ່ນ ໜຶ່ງ ໃນສູນວັດທະນະ ທຳ ຂອງປະເທດການາດາແລະເປັນສູນດັ່ງກ່າວ ພິພິທະພັນແລະຫ້ອງວາງສະແດງຈໍານວນຫຼາຍໃນ Toronto ທີ່ທ່ານບໍ່ຄວນພາດ . ທ ຫໍພິພິຕະພັນ Royal Ontario ແມ່ນ ໜຶ່ງ ໃນຫໍພິພິທະພັນຂອງການາດາທີ່ມີຊື່ສຽງທີ່ສຸດແລະມັນກໍ່ແມ່ນຫໍພິພິທະພັນດັ່ງກ່າວ ພິພິທະພັນທີ່ໃຫຍ່ທີ່ສຸດໃນໂລກ ທີ່ສະແດງໃຫ້ເຫັນສິລະປະແລະວັດທະນະທໍາໂລກແລະປະຫວັດສາດທໍາມະຊາດ. ມີຫ້ອງວາງສະແດງ ແລະງານວາງສະແດງສິລະປະ, ໂບຮານຄະດີ, ແລະວິທະຍາສາດທຳມະຊາດຈາກທົ່ວໂລກ. ພິພິທະພັນທີ່ມີຊື່ສຽງອີກແຫ່ງຫນຶ່ງໃນ Toronto ແມ່ນ ຫ້ອງສະແດງສິລະປະຂອງ Toronto ເຊິ່ງແມ່ນ ພິພິທະພັນສິນລະປະທີ່ໃຫຍ່ທີ່ສຸດ ບໍ່ພຽງແຕ່ຢູ່ປະເທດການາດາເທົ່ານັ້ນ ໃນທັງຫມົດຂອງອາເມລິກາເຫນືອ. ມັນມີທຸກປະເພດຂອງສິນລະປະທີ່ມີຊື່ສຽງ, ຈາກ masterpieces ຂອງສິນລະປະເອີຣົບເຖິງສິນລະປະຮ່ວມສະໄຫມຈາກທົ່ວໂລກເຊັ່ນດຽວກັນກັບສິລະປະການາດາທີ່ອຸດົມສົມບູນແລະ budding. ພິພິທະພັນທີ່ຫນ້າສົນໃຈອີກອັນຫນຶ່ງໃນ Toronto ແມ່ນ ຫໍພິພິດຕະພັນ Bata Show ເຊິ່ງສະແດງເກີບປະເພດຕ່າງໆຈາກທົ່ວໂລກແລະກັບຄືນໄປສູ່ໄລຍະເວລາແລະວັດທະນະທໍາທີ່ແຕກຕ່າງກັນ. ຖ້າທ່ານເປັນ ພັດລົມຂອງ ກິລາ, ໂດຍສະເພາະ ຮັອກກີ, ທ່ານອາດຈະຕ້ອງການຢ້ຽມຢາມ ຫໍກຽດສັກສີ Hockey. ສໍາລັບຜູ້ທີ່ສົນໃຈໃນການຄົ້ນຫາວັດທະນະທໍາອິດສະລາມ, ພິພິທະພັນ Aga Khan ແມ່ນຈໍາເປັນ.
ອ່ານຕື່ມ:
ທ່ານອາດຈະມັກໄປຢ້ຽມຢາມ ຕ້ອງເບິ່ງທີ່ຢູ່ Montreal.
ເມືອງບັນເທີງ
ເມືອງ Toronto Entertainment ເມືອງໃນຕົວເມືອງ Toronto ແມ່ນ Broadway ຂອງ Toronto ແລະສະຖານທີ່ສິລະປະແລະວັດທະນະທໍາຂອງເມືອງມີຊີວິດຊີວາ. ມັນເຕັມໄປດ້ວຍສະຖານທີ່ບັນເທີງເຊັ່ນ: ໂຮງລະຄອນ ແລະສູນການສະແດງອື່ນໆ. ຈາກການຜະລິດລະຄອນຈົນເຖິງຮູບເງົາ, ການສະແດງ, ດົນຕີ, ແລະສິລະປະການສະແດງອື່ນໆ, ທ່ານໄດ້ຮັບມັນທັງຫມົດຢູ່ທີ່ນີ້. ຫນຶ່ງໃນສູນວັດທະນະທໍາທີ່ມີຊື່ສຽງຫຼາຍທີ່ສຸດໃນສະຖານທີ່ແມ່ນ ກ່ອງໄຟສຽງ TIFF Bell ເຊິ່ງເຮັດຫນ້າທີ່ເປັນສໍານັກງານໃຫຍ່ຂອງ ເທດສະການຮູບເງົານານາຊາດ Toronto, ຫນຶ່ງໃນ ເທດສະການຮູບເງົາສາກົນທີ່ໃຫຍ່ທີ່ສຸດຂອງໂລກ. ນອກນັ້ນຍັງມີຮ້ານກາເຟແລະຮ້ານອາຫານສໍາລັບການກິນອາຫານເຊັ່ນດຽວກັນກັບ nightclubs ແລະບາທີ່ດີທີ່ສຸດໃນ Toronto ສໍາລັບຄືນຂອງສັງຄົມ. ສະຖານທີ່ທ່ອງທ່ຽວອື່ນໆເຊັ່ນ ຫໍຄອຍ CN; ສູນ Rogers, ບ່ອນທີ່ການແຂ່ງຂັນ baseball, ເກມບານເຕະ, ແລະຄອນເສີດເກີດຂຶ້ນ; ແລະ ຕູ້ປາຂອງ Ripley ຂອງປະເທດການາດາ ແມ່ນຍັງຕັ້ງຢູ່ທີ່ນີ້.
ກາຊາ ໂລມາ
Casa Loma, ແອສປາໂຍນ ສຳ ລັບ Hill House, ແມ່ນ ໜຶ່ງ ໃນປະເທດການາດາທີ່ສຸດ Castle ທີ່ມີຊື່ສຽງຫັນເປັນຫໍພິພິທະພັນ. ມັນໄດ້ຖືກສ້າງຂຶ້ນໃນປີ 1914, ໂຄງປະກອບການແລະສະຖາປັດຕະຂອງມັນ reminiscent ຂອງ ຫໍຄອຍຢູໂຣບ Gothic, ດ້ວຍຄວາມສະຫງ່າງາມແລະຄວາມສະຫງ່າງາມຂອງອາຄານດັ່ງກ່າວ. ມັນປະກອບດ້ວຍ mansion ແລະສວນແລະພື້ນທີ່ຂະຫນາດໃຫຍ່ລວມທັງອຸໂມງທີ່ເຊື່ອມຕໍ່ກັບ lodge ການລ່າສັດ, ແລະສັດລ້ຽງໄດ້. ພາຍໃນຂອງ mansion ປະກອບມີຫຼາຍຫ້ອງ, ເຊັ່ນ: ຫ້ອງ Oak, ໃນເມື່ອກ່ອນເອີ້ນວ່າຫ້ອງແຕ້ມ Napoleon, ມີເພດານປະດັບປະດາແລະ fixture ແສງສະຫວ່າງທີ່ລະນຶກເຖິງສານຂອງ Louis XVI. ບໍ່ພຽງແຕ່ພິພິທະພັນເປີດໃຫ້ສາທາລະນະ, Casa Loma ຍັງເປັນ ສະຖານທີ່ຖ່າຍ ທຳ ຍອດນິຍົມ ເຊັ່ນດຽວກັນກັບຈຸດຫມາຍປາຍທາງແຕ່ງງານທີ່ນິຍົມໃນປະເທດການາດາ.
ສວນສາທາລະນະສູງ
ສວນສາທາລະນະສູງແມ່ນສວນສາທາລະນະທີ່ໃຫຍ່ທີ່ສຸດຂອງເມືອງ Toronto ດ້ວຍພື້ນຖານຂອງມັນ ສວນ, ສະຫນາມເດັກຫຼິ້ນ, zoo ໄດ້, ແລະຍັງເປັນເຂດທີ່ໃຊ້ເປັນບາງໂອກາດສໍາລັບການກິລາ, ວັດທະນະທໍາ, ແລະການສຶກສາ. ມັນເປັນດັ່ງນັ້ນ ທັງສວນສາທາລະນະ ທຳ ມະຊາດແລະສະຖານທີ່ບັນເທິງ. ມັນມີພູມສັນຖານເປັນເນີນພູທີ່ມີສອງ ravines ເຊັ່ນດຽວກັນກັບຫ້ວຍແລະຫນອງຫຼາຍແລະພື້ນທີ່ປ່າໄມ້. ສ່ວນກາງຂອງສວນສາທາລະນະແມ່ນໜຶ່ງໃນຫຼາຍແຫ່ງຂອງ Oak Savannah ຂອງການາດາ ເຊິ່ງເປັນທົ່ງຫຍ້າທີ່ມີປ່າໄມ້ອ່ອນໆທີ່ມີຕົ້ນໂອກ. ນອກຈາກນີ້ຍັງມີສະຖານທີ່ທີ່ຫນ້າສົນໃຈດັ່ງກ່າວຕັ້ງຢູ່ໃນພື້ນທີ່ຂອງ Park ເຊັ່ນພິພິທະພັນປະຫວັດສາດແລະ amphitheater ແລະແມ້ກະທັ້ງຮ້ານອາຫານ. ຫຼາຍພາກສ່ວນຂອງ Park ແມ່ນເຕັມໄປດ້ວຍ ຕົ້ນໄມ້ cherry ຍີ່ປຸ່ນ ເຊິ່ງເຮັດໃຫ້ພື້ນທີ່ສວຍງາມຄືບໍ່ມີຫຍັງອີກ.
ກວດເບິ່ງຂອງທ່ານ ການມີສິດໄດ້ຮັບສໍາລັບ eTA Canada Visa ແລະຍື່ນຂໍວີຊາ eTA Canada 72 ຊົ່ວໂມງກ່ອນການບິນຂອງທ່ານ. ພົນລະເມືອງປະເທດອັງກິດ, ພົນລະເມືອງອົດສະຕາລີ, ພົນລະເມືອງຝຣັ່ງ, ແລະ ພົນລະເມືອງສະວິດ ສາມາດສະຫມັກອອນໄລນ໌ສໍາລັບ eTA Canada Visa. ຖ້າເຈົ້າຕ້ອງການຄວາມຊ່ວຍເຫຼືອ ຫຼືຕ້ອງການຄວາມກະຈ່າງແຈ້ງ ທ່ານຄວນຕິດຕໍ່ຫາພວກເຮົາ ຝ່າຍຊ່ວຍເຫລືອດ້ານ ສຳ ລັບການສະ ໜັບ ສະ ໜູນ ແລະການຊີ້ ນຳ.


text:
ໂຄງການເພື່ອແນໃສ່ສະໜອງຄວາມຮູ້ກ່ຽວກັບເສດຖະກິດໝູນວຽນ, ນະໂຍບາຍຂອງລັດຖະບານກ່ຽວກັບການພັດທະນາເສດຖະກິດໝູນວຽນ ແລະ ບັນດາຂໍ້ຮຽກຮ້ອງກ່ຽວກັບການຄ້າແບບຍືນຍົງຂອງສັນຍາການຄ້າເສລີ EU - ຫວຽດນາມ (EVFTA).
ໂຄງການບຳລຸງກ່ຽວກັບເສດຖະກິດໝູນວຽນຈະເລີ່ມຕົ້ນເດືອນມິຖຸນານີ້. ກ່າວຄຳເຫັນທີ່ພິທີລົງນາມ, ທ່ານເອກອັກຄະລັດຖະທູດ ລາຊະອານາຈັກ ໂຮນລັງ ປະຈຳ ຫວຽດນາມ Elsbeth Akkerman ເນັ້ນໜັກວ່າ: ການຫັນເປັນພື້ນຖານເສດຖະກິດໝູນວຽນແມ່ນວິທີດຽວເພື່ອເຮັດໃຫ້ເສດຖະກິດ, ສັງຄົມ ແລະ ໂລກຂຽວສົດງົດງາມຂຶ້ນ. ຜ່ານໂຄງການກໍ່ສ້າງກຳລັງຄວາມສາມາດ, ລາຊະອານາຈັກ ໂຮນລັງ ປາດຖະໜາຢາກໃຫ້ບັນດາວິສາຫະກິດ ຫວຽດນາມ ໄດ້ປະກອບຄວາມຮູ້ ແລະ ວິຊາສະເພາະ ຕົວຈິງ ເພື່ອພັດທະນາຮູບແບບທຸລະກິດໝູນວຽນ ສະເພາະຂອງຕົນ.
ຄຳຮຸ່ງ


text:
ຂ່າວສານ
ຫວຽດນາມ ເຂົ້າຮ່ວມຄຳໝັ້ນສັນຍາຫຼຸດຜ່ອນການປ່ອຍອາຍ methane
ຕອນບ່າຍວັນທີ 02 ພະຈິກ (ຕາມເວລາທ້ອງຖິ່ນ), ໃນຂອບເຂດກອງປະຊຸມສຸດຍອດ COP 26, ທີ່ດຳເນີນຢູ່ Glasgow, Scotland, ລາຊະອານາຈັກ ອັງກິດ, ທ່ານນາຍົກລັດຖະມົນຕີ ຫວຽດນາມ ຟ້າມມິນຈິງ ໄດ້ເຂົ້າຮ່ວມ ແລະ ກ່າວຄຳເຫັນທີ່ເຫດການປະກາດຄຳໝັ້ນສັນຍາຫຼຸດຜ່ອນການປ່ອຍອາຍ methane (metan) ທົ່ວໂລກ. ເຫດການໂດຍມີການເຂົ້າຮ່ວມຂອງການນຳຫຼາຍປະເທດແຖວໜ້າ, ອົງການຈັດຕັ້ງສາກົນ.
ກ່າວຄຳເຫັນທີ່ພິທີ, ທ່ານນາຍົກລັດຖະມົນຕີ ຟ້າມມິນຈິງ ໄດ້ຕີລາຄາສູງບັນດາຂໍ້ລິເລີ່ມໃຫ້ຄຳໝັ້ນສັນຍາຫຼຸດຜ່ອນການປ່ອຍອາຍ metan ທົ່ວໂລກ ແລະ ຊີ້ແຈ້ງສາຍເຫດເຮັດໃຫ້ອຸນຫະພູມໜ່ວຍໂລກເພີ່ມຂຶ້ນແມ່ນຍ້ອນອາຍ methane ທີ່ເກີດມາຈາກການຜະລິດ, ກຳຈັດສິ່ງເສດເຫຼືອຂາດວິທະຍາສາດ, ຂາດຄວາມຍືນຍົງ; ພ້ອມກັນນັ້ນ ທ່ານນາຍົກລັດຖະມົນຕີ ຟ້າມມິງຈິງ ໄດ້ຮຽກຮ້ອງວ່າ:
“ຂ້າພະເຈົ້າຮຽກຮ້ອງໃຫ້ທຸກຄົນຕ້ອງສາມັກຄີກັນ, ເປັນເອກະພາບ ແລະ ມີການກະທຳເພື່ອສະກັດກັ້ນ, ຫຼຸດຜ່ອນການປ່ອຍອາຍ methane ທີ່ພວມນາບຂູ່ເຖິງການດຳລົງຊີວິດຂອງພວກເຮົາໃຫ້ຖອຍໄປ. ນີ້ແມ່ນບັນຫາທົ່ວໂລກ, ສະນັ້ນ, ຕ້ອງມີວິທີສຳຜັດທົ່ວໂລກ. ມັນສົ່ງຜົນສະທ້ອນເຖິງປະຊາຊົນໝົດທຸກຄົນ, ພວກເຮົາຕ້ອງມີວິທີສຳຜັດທົ່ວປວງຊົນ ແລະ ຖືປະຊາຊົນເປັນໃຈກາງ, ເປັນເຈົ້າກຳ, ແມ່ນເປົ້າໝາຍ ແລະ ເປັນກຳລັງໜູນເພື່ອຫຼຸດຜ່ອນອາຍ methane”.
ພ້ອມກັນນັ້ນ, ທ່ານນາຍົກລັດຖະມົນຕີໄດ້ຮຽກຮ້ອງໃຫ້ບັນດາປະເທດພັດທະນາ, ປະເທດຮັ່ງມີ, ໂດຍສະເພາະແມ່ນ ອາເມລິກາ ແລະ ສະຫະພາບເອີລົບ ຈົ່ງແບ່ງປັນ, ຊ່ວຍເຫຼືອ, ສະໜັບສະໜູນບັນດາປະເທດພວມພັດທະນາ, ປະເທດທຸກຍາກ ກ່ຽວກັບການບຳລຸງສ້າງ ແລະ ປ່ຽນແປງໃໝ່ປະດິດຄິດສ້າງ, ເຕັກໂນໂລຊີ, ການເງິນ… ຜ່ານນັ້ນຊ່ວຍໃຫ້ບັນດາປະເທດເຂົ້າຮ່ວມວິວັດທະນາການຫຼຸດຜ່ອນການປ່ອຍອາຍພິດ methane ໂດຍປອດໄພ ແລະ ມີປະສິດທິຜົນ.
ກ່ອນໜ້ານັ້ນ, ທ່ານນາຍົກລັດຖະມົນຕີ ຟ້າມມິນຈິງ ໄດ້ເຂົ້າຮ່ວມພິທີປະກາດຖະແຫຼງການ Glasgow ຂອງບັນດາການນຳກ່ຽວກັບ ປ່າໄມ້ ແລະ ການນຳໃຊ້ທີ່ດິນ.
(ແຫຼ່ງຄັດຈາກ VOV)


text:
ພິທີມອບ-ຮັບໜ້າທີ່ຫົວໜ້າສະຖາບັນການຕ່າງປະເທດ ແລະ ປະກາດຕຳແໜ່ງບໍລິຫານ ຂອງກະຊວງການຕ່າງປະເທດ
ໃນຕອນບ່າຍຂອງວັນທີ 12 ກູມພາ 2019, ກະຊວງການຕ່າງປະເທດ ໄດ້ຈັດຕັ້ງພິທີປະກາດການແຕ່ງຕັ້ງ ຫົວໜ້າສະຖາບັນການຕ່າງປະເທດຜູ້ໃໝ່, ພ້ອມທັງ ປະກາດການແຕ່ງຕັ້ງຮອງຫົວໜ້າກົມ ຈຳນວນ 06 ທ່ານ, ຫົວໜ້າພະແນກ 1 ທ່ານ, ຮອງຫົວໜ້າພະແນກ 1 ທ່ານ ແລະ ໄດ້ຈັດພິທີມອບ-ຮັບໜ້າທີ່ ລະຫວ່າງ ຫົວໜ້າສະຖາບັນການຕ່າງປະເທດ ຜູ້ເກົ່າ ແລະ ຜູ້ໃໝ່, ໂດຍໃຫ້ກຽດເຂົ້າຮ່ວມ ເປັນສັກຄີພະຍານ ໂດຍ ທ່ານ ສະເຫຼີມໄຊ ກົມມະສິດ, ກຳມະການສູນກາງພັກ, ເລຂາຄະນະບໍລິຫານງານພັກກະຊວງ, ລັດຖະມົນຕີກະຊວງການຕ່າງປະເທດ, ບັນດາຮອງລັດຖະມົນຕີ, ຫົວໜ້າຫ້ອງການ, ຫົວໜ້າກົມ ແລະ ຮອງຫົວໜ້າກົມ ຂອງ ກະຊວງການຕ່າງປະເທດ. ໃນພີທີໄດ້ປະກາດການແຕ່ງຕັ້ງ ທ່ານ ຄຳສວຍ ແກ້ວດາລາວົງ, ເອກອັກຄະລັດຖະທູດ ທີ່ຈົບ ປະຈຳການ ສະຖານເອກອັກຄະລັດຖະທູດລາວ ປະຈຳ ສ. ເກົາຫຼີ ເປັນຫົວໜ້າສະຖາບັນການຕ່າງປະເທດຄົນໃໝ່ ຕາມດຳລັດວ່າດ້ວຍການແຕ່ງຕັ້ງຫົວໜ້າສະຖາບັນການຕ່າງປະເທດ ສະບັບເລກທີ 494/ນຍ, ລົງວັນທີ 26/12/2018. ແລະ ໄດ້ລົງນາມມອບ-ຮັບໜ້າທີ່ລະຫວ່າງທ່ານ ທ່ຽງ ບຸບຜາຫົວໜ້າສະຖາບັນການຕ່າງປະເທດຜູ້ເກົ່າແລະທ່ານຄຳສວຍ ແກ້ວດາລາວົງ, ຫົວໜ້າສະຖາບັນການຕ່າງປະເທດຜູ້ໃໝ່. ສ່ວນຫົວໜ້າສະຖາບັນການຕ່າງປະເທດ ຜູ້ເກົ່າ ທ່ານ ທ່ຽງ ບຸບຜາ ແມ່ນໄດ້ຮັບການແຕ່ງຕັ້ງ ເປັນ ເອກອັກຄະລັດຖະທູດວິສາມັນຜູ້ມີອຳນາດເຕັມ ແຫ່ງ ສປປ ລາວ ປະຈຳ ປະເທດ ສ. ເກົາຫຼີ.
ພາຍຫຼັງສຳເລັດວາລະການເຊັນມອບຮັບຕຳແໜ່ງ ຫົວໜ້າສະຖາບັນການຕ່າງປະເທດຜູ້ເກົ່າ ແລະ ຜູ້ໃໝ່ແລ້ວ ພິທີໄດ້ສືບຕໍ່ດຳເນີນການປະກາດຕຳແໜ່ງບໍລິຫານຂັ້ນຮອງຫົວໜ້າກົມ ແລະ ຂັ້ນພະແນກ ຂອງກະຊວງການຕ່າງປະເທດ ຄື: ຮອງຫົວໜ້າກົມອາຊຽນ 1 ທ່ານ, ຮອງຫົວໜ້າກົມກົງສຸນ 1 ທ່ານ, ຮອງຫົວໜ້າກົມເສດຖະກິດ 2 ທ່ານ, ຮອງຫົວໜ້າຫ້ອງການບໍລິການສະຖານທູດ 2 ທ່ານ, ຫົວໜ້າພະແນກກົມເສດຖະກິດ 1 ທ່ານ ແລະ ຮອງຫົວໜ້າພະແນກ ກົມພິທີການທູດ 1 ທ່ານ.
ໃນພິທີມອບ-ຮັບໜ້າທີ່ໃໝ່ ແລະ ປະກາດຕຳແໜ່ງບໍລິຫານໃນຄັ້ງນີ້, ທ່ານ ສະເຫຼີມໄຊ ກົມມະສິດ, ກຳມະການສູນກາງພັກ, ເລຂາຄະນະບໍລິຫານງານພັກກະຊວງ, ລັດຖະມົນຕີກະຊວງການຕ່າງປະເທດ ກໍ່ໄດ້ໃຫ້ກຽດໂອ້ລົມ ແລະ ໃຫ້ຄຳໂອວາດ ແກ່ຜູ້ໄດ້ຮັບການແຕ່ງຕັ້ງໃໝ່ ໃຫ້ມີຄວາມໝັກແໜ້ນ ແລະ ຍົກສຸງຄວາມເປັນແບບຢ່າງນຳໜ້າທາງ ດ້ານຄຸນທາດການເມືອງ, ຄຸນສົມບັດສິນທຳປະຕິວັດ, ແບບແຜນການນຳພາ, ຄວາມເສຍສະຫຼະເພື່ອສ່ວນລວມ, ຄວາມສາມັກຄີ ແລະ ເປັນເອກະພາບ, ເດັດດ່ຽວສະກັດກັ້ນ ແລະ ຕ້ານປະກົດການຫຍໍ້ທໍ້ຕ່າງໆ ແລະ ເຊີດຊູຄວາມເປັນ ແບບຢ່າງ ໃນການຊີ້ນຳ-ນຳພາ ແລະ ປະຕິບັດໜ້າທີ່ວຽກງານ ໃນຂະແໜງການຕ່າງປະເທດຢ່າງມີປະສິດທິພາບ. ພາບ-ຂ່າວ: ກະຊວງການຕ່າງປະເທດ
___________


text: ໃນວັນທີ 20 ຕຸລາ 2020 ທີ່ກະຊວງແຜນການ ແລະ ການລົງທຶນ ໄດ້ຈັດກອງປະຊຸມສຸກເສີນ ຂອງຄະນະກຳມະການຄຸ້ມຄອງໄພພິບັດ ຂັ້ນສູນກາງ ເພື່ອປຶກສາຫາລືກ່ຽວກັບ ມາດຕະການຕອບໂຕ້ຕໍ່ໄພພິບັດນໍ້າຖ້ວມ ທີ່ກຳລັງເກີດຂຶ້ນຢູ່ບັນດາແຂວງ ພາກກາງ ແລະ ພາກໃຕ້ ຂອງ ສປປ ລາວ ໂດຍການເປັນປະທານຂອງ ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ, ລັດຖະມົນຕີ ກະຊວງແຜນການ ແລະ ການລົງທຶນ, ປະທານຄະນະກໍາມະການຄຸ້ມຄອງໄພພິບັດແຫ່ງຊາດ. ກອງປະຊຸມໃນຄັ້ງນີ້ມີບັນດາທ່ານຮອງລັດຖະມົນຕີ, ຮອງປະທານ ແລະ ຄະນະກຳມະການຄຸ້ມຄອງໄພພິບັດ ພ້ອມດ້ວຍພາກສ່ວນທີ່ກ່ຽວຂ້ອງເຂົ້າຮ່ວມ. ພ້ອມນັ້ນ ຍັງມີ ຄະນະກໍາມະການຄຸ້ມຄອງໄພພິບັດຂັ້ນແຂວງ ຈາກ ແຂວງ ສະຫວັນນະເຂດ ແລະ ແຂວງ ອັດຕະປຶ ເຂົ້າຮ່ວມ ໂດຍຜ່ານລະບົບກອງປະຊຸມທາງໄກ.


text:
ວັນທີ 21 ກໍລະກົດ, ທ່ານເອກອັກຄະລັດຖະທູດຫວຽດນາມປະຈຳ ຈີເລ ຫງວຽນຫງອກເຊີນ ໄດ້ພົບປະກັບທ່ານ Mauro Tamayo, ເຈົ້າຄອງນະຄອນ Cerrro Navia, ເຊິ່ງແມ່ນໜຶ່ງໃນບັນດາເຂດຖືກຜົນສະທ້ອນທີ່ຮ້າຍແຮງທີ່ສຸດ ຈາກ ໂລກລະບາດ Covid-19 ຢູ່ ຈີເລເພື່ອມອບ ຜ້າອັດປາກ, ເຄື່ອງນຸ່ງອຸ່ນ ແລະ ອາຫານ.
ຂອງຂວັນນີ້ສະແດງໃຫ້ເຫັນຄວາມສາມັກຄີຂອງສະຖານທູດຫວຽດນາມປະຈຳ ຈີເລ ແລະ ປະຊາຄົມຊາວຫວຽດນາມ ຢູ່ ຈີເລ ຕໍ່ປະຊາຊົນ Cerro Navia ໃນສະພາບຫຍຸ້ງຍາກທີ່ເກີດຈາກພະຍາດ.
ທີ່ພິທີ, ທ່ານເຈົ້າຄອງນະຄອນ Mauro Tamayo ໄດ້ຂອບອົກຂອບໃຈການສະໜັບສະໜູນ ຢ່າງທັນການຂອງຫວຽດນາມ, ຕີລາຄາສູງການພົວພັນມິດຕະພາບທີ່ເປັນມູນເຊື້ອຂອງບັນດາເພື່ອນມິດຫວຽດນາມ ທີ່ສະຫງວນ ໃຫ້ແກ່ Cerro Navia.
ໄຊພອນ


text:
Coinrule ເປັນເຄື່ອງມືທີ່ເປັນປະໂຫຍດສໍາລັບນັກລົງທຶນແລະພໍ່ຄ້າຫຼາຍປະເພດ. ມີລະດັບຄວາມສາມາດທັງໝົດທີ່ສະເໜີໃຫ້ຢູ່ໃນເວທີຂອງພວກເຮົາ. ທ່ານສາມາດທົດສອບແລະບັນລຸກົນລະຍຸດອັດຕະໂນມັດເພື່ອສ້າງລະບົບການຄ້າຂອງທ່ານເອງແລະຊື້ / ຂາຍ STRAT. ມັນຈະມີຄວາມວ່ອງໄວຫຼາຍທີ່ຈະສະສົມ STRAT, ປົກປ້ອງຫຼັກຊັບຂອງທ່ານ, ຂັດຂວາງປັ໊ມໃດໆໂດຍບໍ່ຂາດການຫຼຸດລົງຢ່າງກະທັນຫັນ.
Coinrule ມີຈຸດປະສົງຕົ້ນຕໍອັນຫນຶ່ງ, ພວກເຮົາຕ້ອງການທີ່ຈະເຮັດໃຫ້ການຊື້ຂາຍມື້ຂອງທ່ານມີປະສິດທິພາບຫຼາຍຂຶ້ນໃນຂະນະທີ່ງ່າຍ. ຕະຫຼາດ Cryptocurrency ດໍາເນີນການ 24/7, ພຽງແຕ່ crypto bot ອັດຕະໂນມັດສາມາດຈັບໄດ້ຢ່າງເຕັມສ່ວນໂອກາດທີ່ເປັນໄປໄດ້ທີ່ຈະພັດທະນາໃນຕະຫຼາດ. ວິທີການເລີ່ມຕົ້ນຄໍາສັ່ງກັບ Coinrule? ກໍານົດຍຸດທະສາດອັດຕະໂນມັດຂອງທ່ານໂດຍໃຊ້ວິທີການ If-This-Than-That, ບໍ່ມີທັກສະການຂຽນລະຫັດທີ່ຕ້ອງການ!
At Coinrule ພວກເຮົາເຮັດວຽກຫຼາຍເພື່ອສົ່ງອົງປະກອບ ແລະການຕັ້ງຄ່າໃໝ່ໃຫ້ກັບການຕັ້ງຄ່າຂອງພວກເຮົາທຸກໆມື້. ໃນຄວາມເປັນຈິງ, ພວກເຮົາຮ່ວມມືກັບຜູ້ໃຊ້ທີ່ມີຄຸນວຸດທິທີ່ສຸດຂອງພວກເຮົາແລະການແລກປ່ຽນດ້ານເທິງເພື່ອລວບລວມຄໍາຕິຊົມແລະຄໍາເຫັນ.
ການຄ້າຕ້ອງການຄໍາສັ່ງ, ທັດສະນະຄະຕິແລະຂະບວນການ. ສິ່ງທີ່ເຮັດໃຫ້ການຊື້ຂາຍມີຄວາມຫຍຸ້ງຍາກຫຼາຍ? ລັກສະນະຂອງມະນຸດແລະອາລົມສາມາດສົ່ງຜົນກະທົບທາງລົບຕໍ່ຜົນການຊື້ຂາຍຂອງເຈົ້າ. ການນໍາໃຊ້ແຜນການຊື້ຂາຍອັດຕະໂນມັດຊ່ວຍໃຫ້ທ່ານສາມາດຫຼຸດຜ່ອນຜົນກະທົບຂອງຄວາມຢ້ານກົວ, ຄວາມສຸກແລະຄວາມໂລບທີ່ລູກຄ້າສາມາດປະສົບໄດ້. ນອກຈາກນັ້ນ, ພໍ່ຄ້າທີ່ມີປະສົບການຫນ້ອຍສາມາດຊື້ຂາຍຄືກັບຜູ້ສົ່ງເສີມ Coinrule!
ໄດ້ຮັບສັນຍານການຄ້າຟຣີ, ສ້າງການຄ້າອັດຕະໂນມັດແລະການຄຸ້ມຄອງການຈັດສັນຂອງທ່ານສໍາລັບການ 30 ວັນໂດຍບໍ່ເສຍຄ່າ.


text:
ກົມປ້ອງກັນພາຍໃນກົມໃຫຍ່ສັນຕິບານ ຈັດກອງປະຊຸມປຶກສາຫາລື-ພົບປະແລກປ່ຽນ.
ກົມປ້ອງພາຍໃນກົມໃຫຍ່ສັນຕິບານ ກະຊວງ ປ້ອງກັນຄວາມສະຫງົບ ຈັດກອງປະຊຸມ ປຶກສາຫາລື-ພົບປະແລກປ່ຽນ ການຈັດຕັ້ງ ປະຕິບັດວຽກງານ ແລະ ພ້ອມກັນຄົ້ນຄວ້າ ວາງທິດທາງແຜນການໃນຕໍ່ໜ້າ ໃນວັນທີ 3 ພຶດສະພາ 2018 ນີ້ ໂດຍການ ເຂົ້າຮ່ວມຂອງ ພົຈວ ບຸນມີ ແສງຄຳຢອງ ຫົວໜ້າກົມໃຫຍ່ສັນຕິບານກະຊວງປ້ອງກັນ ຄວາມສະຫງົບ ມີຜູ້ຕ່າງໜ້າຈາກກະຊວງ ປ້ອງກັນປະເທດ, ກົມກອງອ້ອມຂ້າງກະຊວງ ປກສ ແລະ ພາກສ່ວນທີ່ກ່ຽວຂ້ອງເຂົ້າຮ່ວມ.
ພັທ ເພັງຄຳ ວົງສົມບັດ ຫົວໜ້າກົມປ້ອງກັນພາຍໃນ ກົມໃຫຍ່ສັນຕິບານ ກະຊວງ ປກສ ໄດ້ໃຫ້ຮູ້ວ່າ: ກອງປະຊຸມປຶກສາຫາລື-ພົບປະແລກປ່ຽນ ການຈັດຕັ້ງປະຕິບັດວຽກງານປ້ອງກັນພາຍໃນຄັ້ງນີ້ ເພື່ອກະກຽມໃຫ້ແກ່ກອງປະຊຸມວຽກງານປ້ອງກັນພາຍໃນທົ່ວປະເທດ ແລະ ແນໃສ່ເຮັດໃຫ້ພາຍໃນກົງຈັກການຈັດຕັ້ງຂອງພັກ-ລັດ ມີຄວາມສະຫງົບປອດໄພຢ່າງໜັກແໜ້ນ, ທັງເປັນການຈັດຕັ້ງຜັນຂະຫຍາຍວຽກງານປ້ອງກັນພາຍໃນໃຫ້ຮັບປະກັນຄວາມສະຫງົບປອດໄພ, ຄວາມຖືກຕ້ອງສອດຄ່ອງກັບວຽກງານຕົວຈິງ ແລະ ມີຄວາມໝັ້ນຄົງໃນລະບົບການເມືອງ, ການປົກຄອງຂອງປະເທດ ໂດຍສະເພາະແມ່ນ ພາລະບົດບາດນຳພາຂອງພັກໃຫ້ມີຄວາມປອດໃສ, ເຂັ້ມແຂງ ແລະ ໜັກແໜ້ນເຊິ່ງເປັນປັດໃຈສຳຄັນ ໃນການຕອບຕ້ານກົນອຸບາຍຂອງກຸ່ມຄົນບໍ່ດີ, ທີ່ມ້າງເພທຳລາຍ ແລະ ແຊກຊ້ອນ ເຂົ້າໃນຖັນແຖວ ສະມາຊິກພັກ-ພະນັກງານ, ທະຫານ, ຕຳຫຼອດ ເຮັດໃຫ້ມີປະກົດການຫຍໍ້ທໍ້ຕ່າງໆດ້ວຍຫຼາຍຮູບແບບໃນສັງຄົມ.
ການປືກສາຫາລື-ພົບປະແລກປ່ຽນສະພາບການຄັ້ງນີ້ ຈຶ່ງມີຄວາມສຳຄັນເພື່ອພ້ອມກັນຄົ້ນຄວ້າສ້າງແຜນປ້ອງກັນ, ຍຸດທະວີທີໃນການຕ້ານເລ້ຫຼ່ຽມກົນອຸບາຍມ້າງເພຂອງກຸ່ມຄົນບໍ່ດີ.


text:
ຜູ້ຮັບສະຫມັກເລືອກຕັ້ງເປັນສະມາຊິກສະພາແຫ່ງຊາດ ຊຸດທີ IX ປະຈຳເຂດເລືອກຕັ້ງທີ 4 ແຂວງອຸດົມໄຊ ແລະ ຜູ້ລົງຮັບສະຫມັກເລືອກຕັ້ງເປັນສະມາຊິກສະພາປະຊາຊົນຂັ້ນແຂວງ ຊຸດທີ 2 ປະຈຳເມືອງນາຫມໍ້ ໄດ້ສະເໜີຕົວ ໃນຕອນເຊົ້າວັນທີ 9 ກຸມພານີ້ ທີ່ສະໂມສອນເມືອງນາຫມໍ້ ໂດຍການເຂົ້າຮ່ວມຂອງ ທ່ານ ສົມຈິດ ປັນຍາສັກ ຮອງເຈົ້າແຂວງ, ທ່ານ ປອ ວົງສະຫວັນ ໄຊຍະວົງ ກຳມະການພັກແຂວງ, ເລຂາພັກເມືອງ, ເຈົ້າເມືອງໆນາຫມໍ້, ມີຄະນະປະຈຳພັກເມືອງ, ກຳມະການພັກເມືອງ, ຫົວຫນ້າ, ຮອງຫົວຫນ້າຫ້ອງການ, ສອງກອງບັນຊາການ ປກຊ – ປກສ ແລະ ຂະແຫນງການອ້ອມຂ້າງເມືອງ.
ການສະເຫນີຕົວ ຂອງຜູ້ສະຫມັກຮັບເລືອກຕັ້ງເປັນສະມາຊິກສະພາແຫ່ງຊາດ ຊຸດທີ IX ແລະ ສະມາຊິກສະພາປະຊາຊົນຂັ້ນແຂວງ ຊຸດທີ 2 ປະຈຳເຂດເລືອກຕັ້ງເມືອງນາຫມໍ້ ໃນຄັ້ງນີ້ ກໍເພື່ອປະຕິບັດຕາມ ຄໍາແນະນໍາຂອງຄະນະປະຈໍາການຄະນະກຳມະການເລືອກຕັ້ງລະດັບຊາດ ກ່ຽວກັບການໂຄສະນາຫາສຽງ ຂອງຜູ້ຮັບສະຫມັກເລືອກຕັ້ງເປັນສະມາຊິກສະພາແຫ່ງຊາດ ຊຸດທີ IX ແລະ ສະມາຊິກສະພາປະຊາຊົນ ຂັ້ນແຂວງ ຊຸດທີ II ໃຫ້ຜູ້ມີສິດປ່ອນບັດເລືອກຕັ້ງ ຮັບຮູ້, ເຂົ້າໃຈຢ່າງຖືກຕ້ອງ ຕໍ່ປະຫວັດຄວາມເປັນມາ, ຜົນງານ ແລະ ວິໄສທັດ ຂອງຜູ້ຮັບສະຫມັກເລືອກຕັ້ງ ແຕ່ລະທ່ານ ພ້ອມທັງສາມາດ ຕັດສິນໃຈ ວ່າຈະເລືອກເອົາທ່ານໃດ ມາເປັນຜູ້ຕາງຫນ້າໃຫ້ແກ່ຕົນເອງ, ຜູ້ຕາງຫນ້າປະຊາຊົນບັນດາເຜົ່າ ໃນທົ່ວແຂວງ ເພື່ອປະຕິບັດສິດ, ອຳນາດຂອງປະຊາຊົນ ຢູ່ໃນສະພາ. ຜູ້ຮັບສະຫມັກເລືອກຕັ້ງເປັນສະມາຊິກສະພາແຫ່ງຊາດ ປະຈໍາເຂດເລືອກຕັ້ງທີ 4 ແຂວງອຸດົມໄຊ ມີທັງຫມົດ 10 ທ່ານ, ຍິງ 2 ທ່ານ ໃນນັ້ນ ມາຈາກ ສູນກາງ 3 ທ່ານ ແລະ ຂັ້ນແຂວງ 7 ທ່ານ ແລະ ໄດ້ຈັດແບ່ງກັນລົງເຄື່ອນໄຫວ ສະເຫນີຕົວ ຫາສຽງ ຢູ່ບັນດາເມືອງ ຕາມແຜນການທີ່ກຳນົດ ທັງຫມົດ 3 ຄະນະ.
ສະເພາະຄະນະທີ່ລົງສະເຫນີຕົວຢູ່ທີ່ເມືອງນາຫມໍ້ ແບ່ງເປັນ 2 ຄະນະ ເຊິ່ງມີຜູ້ຮັບສະຫມັກເລືອກຕັ້ງເປັນສະມາຊິກສະພາແຫ່ງຊາດ ຈຳນວນ 3 ທ່ານ ຄື: ນ້ຳເບີ 6 ທ່ານ ນິສິດ ແກ້ວປັນຍາ ຮອງເລຂາຄະນະບໍລິຫານງານພັກກະຊວງພາຍໃນ, ນ້ຳເບີ 3 ທ່ານ ນາງ ຄຳພອນ ພິມມະຈັນ ຮອງເລຂາຫນ່ວຍພັກ,ເລຂາທິການສະພາປະຊາຊົນແຂວງ ແລະ ນ້ຳເບີ 4 ທ່ານ ສົມດີ ເຕັງເບຼຍຈື ກຳມະການພັກແຂວງ, ເລຂາຄະນະບໍລິຫານງານຊາວຫນຸ່ມແຂວງ ແລະ ຜູ້ລົງຮັບສະຫມັກເລືອກຕັ້ງ ເປັນສະມາຊິກສະພາປະຊາຊົນແຂວງ ປະຈຳເຂດ ເມືອງນາຫມໍ້ ຈຳນວນ 6 ທ່ານ ມາຈາກຂັ້ນແຂວງ 2 ທ່ານ ຄື: ເບີ 1 ທ່ານ ຄຳເຜີຍ ງອນວັນຄຳ ກຳມະການປະຈຳພັກແຂວງ, ປະທານກຳມະການເສດຖະກິດແຜນການ – ການເງິນ ສະພາປະຊາຊົນແຂວງ,ເບີ 2 ທ່ານ ນາງ ບົວພອນ ແກ້ວມະນີ ຮອງເລຂາພັກເມືອງ, ປະທານກວດກາ ພັກ – ລັດ ເມືອງນາຫມໍ້, ເບີ 3 ທ່ານ ຈັນທະບູລີ ວັນທາລັກ ຮອງຫົວຫນ້າພະແນກ ແຜນການ ແລະ ການລົງທຶນ ແຂວງ, ເບີ 4 ທ່ານ ນາງ ແສງອາລຸນ ປັນຍາລໍ ເລຂາຄະນະບໍລິຫານງານຊາວຫນຸ່ມເມືອງນາຫມໍ້, ເບີ 5 ທ່ານ ບຸນເພັງ ຟາເຈັງລໍເບຼຍຈື ຮອງຫົວຫນ້າຫ້ອງການສາທາລະນະສຸກເມືອງນາຫມໍ້ ແລະ ເບີ 6 ທ່ານ ພັຕ ເພັດສະຫມອນ ໄຊອຸ່ນຄຳ ຮອງຫົວຫນ້າກອງບັນຊາການ ປ້ອງກັນຄວາມສະຫງົບເມືອງນາຫມໍ້.
ໂອກາດດັ່ງກ່າວ ຜູ້ລົງຮັບສະຫມັກເລືອກຕັ້ງ ໄດ້ຜັດປ່ຽນກັນຂຶ້ນສະເຫນີຕົວລາຍງານປະຫວັດຫຍໍ້,ການເຄື່ອນໄຫວຂອງຕົນເອງ ໃຫ້ປະຊາຊົນ ຮັບຮູ້, ເຂົ້າໃຈ ຢ່າງທົ່ວເຖິງ ກ່ຽວກັບ ຂໍ້ມູນຂອງຜູ້ສະຫມັກຮັບເລືອກຕັ້ງ ແຕ່ລະທ່ານ ຕື່ມອີກ. ຜູ້ທີ່ລົງຮັບສະຫມັກເລືອກຕັ້ງເປັນ ສສຊ ຊຸດທີ 9 ປະຈໍາເຂດເລືອກຕັ້ງທີ 4 ແຂວງອຸດົມໄຊ ມີຈຳນວນ 10 ທ່ານ ຈະເລືອກເອົາ 7 ທ່ານ ແລະ ຜູ້ລົງຮັບສະຫມັກເລືອກຕັ້ງ ເປັນ ສສຂ ຊຸດທີ2 ມີຈຳນວນ 39 ທ່ານ ເລືອກເອົາ 25 ທ່ານ ມາເປັນຕົວແທນຂອງຕົນເອງເຂົ້ານັ່ງໃນສະພາ.
ຂ່າວ: ຄານມະນີ ຮຽນດໍຈັນ


text:
ໜ້າທີ່:
- “ຄົ້ນຄວ້າທິດສະດີມາກ-ເລນິນ, ແນວຄິດໄກສອນ ພົມວິຫານ, ມູນເຊື້ອ ແລະ ປະຫວັດສາດຂອງພັກ, ຂອງຊາດ ເຂົ້າໃນການວາງແນວທາງການເມືອງຂອງພັກ; ຄົ້ນຄວ້າວິທະຍາສາດການເມືອງ ແລະ ການປົກຄອງ, ວິທະຍາສາດການນຳພາ-ຄຸ້ມຄອງ; ສະຫຼຸບສັງລວມບົດຮຽນ ແລະ ພຶດຕິກຳ ໃນການນຳພາຂອງພັກ; ຄົ້ນຄວ້າລົງເລິກຫົວຂໍ້ສະເພາະ, ຝືກອົບຮົມແນວທາງ, ນະໂຍບາຍ, ບັນຫາໃໝ່ກ່ຽວກັບການໝູນໃຊ້ທິດສະດີມາກ-ເລນິນ, ຫົວຂໍ້ສະເພາະຕ່າງໆ ໃຫ້ພະນັກງານການນຳຂັ້ນຍຸດທະສາດ, ການນຳຂັ້ນສູງ, ພະນັກງານນຳພາ-ຄຸ້ມຄອງ ແຕ່ລະໄລຍະ.
- ສ້າງ ແລະ ພັດທະນາຫຼັກສູດທິດສະດີການເມືອງຂັ້ນຕົ້ນ, ຂັ້ນກາງ, ຂັ້ນສູງ ແລະ ນຳສະເໜີສະພາທິດສະດີສູນກາງພັກພິຈາລະນາຮັບຮອງ.
- ສ້າງ ແລະ ພັດທະນາປື້ມແບບຮຽນ, ປື້ມຄູຸມື ແລະ ເອກະສານຕ່າງໆ ຮັບໃຊ້ໃຫ້ແກ່ການຮຽນ-ການສອນທິດສະດີການເມືອງ, ວີຊາສະເພາະການເມືອງ ແລະ ການປົກຄອງຢູ່ໃນລະບົບໂຮງຮຽນພັກ ແລະ ສະຖາບັນການສຶກສາຕ່າງໆ.
- ບຳລຸງພະນັກງານນຳພາ-ຄຸ້ມຄອງຂັ້ນຍຸດທະສາດ ແລະ ການນຳຂັ້ນສູງ ທາງດ້ານທິດສະດີການ ເມືອງ, ລັດທິມາກ-ເລນິນ, ແນວຄິດໄກສອນ ພົມວິຫານ, ມູນເຊື້ອ ແລະ ປະຫວັດສາດຂອງພັກ, ຂອງຊາດ, ທັດສະນະ, ແນວທາງຂອງພັກ, ນະໂຍບາຍ ແລະ ກົດໝາຍຂອງລັດ; ບັນດາທິດສະດີ ແລະ ພຶດຕິກຳທັງພາຍໃນ ແລະ ຕ່າງປະເທດ; ວິທະຍາສາດການເມືອງ ແລະ ການປົກຄອງ, ວິທະຍາສາດການນຳພາ-ຄຸ້ມຄອງ.
- ຍົກລະດັບພະນັກງານນຳພາ-ຄຸ້ມຄອງ, ນາຍທະຫານ ແລະ ນາຍຕຳຫຼວດ ທີ່ມີຕຳແໜ່ງບໍລິຫານປະເພດ 1-5 ທາງດ້ານທິດສະດີການເມືອງ ໃນລະດັບຂັ້ນກາງ, ຂັ້ນສູງ.
- ບຳລຸງທິດສະດີການເມືອງຂັ້ນສູງໃຫ້ຖັນແຖວຄູ-ອາຈານ ທີ່ສິດສອນທິດສະດີການເມືອງ ຢູ່ໃນລະບົບໂຮງຮຽນພັກ ແລະ ສະຖາບັນການສຶກສາຕ່າງໆ.
- ສ້າງ, ພັດທະນາຫຼັກສູດ ແລະ ຈັດຕັ້ງການຮຽນ-ການສອນ ວິຊາສະເພາະການເມືອງ-ການປົກຄອງຊັ້ນປະລິນຍາໂທ, ປະລິນຍາເອກ. ສຳລັບການສ້າງ ແລະ ພັດທະນາຫຼັກສູດ ແມ່ນນຳສະເໜີກະຊວງສຶກສາທິການ ແລະ ກິລາພິຈາລະນາຮັບຮອງ.
- ຊີ້ນຳທາງດ້ານວິຊາການ, ປະສານສົມທົບກັບແຂວງ, ນະຄອນຫຼວງໃນການຄຸ້ມຄອງການຮຽນ -ການສອນ; ຊ່ວຍເຫຼືອສະໜັບສະໜູນ, ສະໜອງຂໍ້ມູນຂ່າວສານໃຫ້ແກ່ລະບົບໂຮງຮຽນພັກ.
- ປະສານສົມທົບກັບພາກສ່ວນຕ່າງໆ ທີ່ກ່ຽວຂ້ອງຮ່ວມກັນດຳເນີນການຍົກລະດັບ, ຝືກອົບຮົມ, ສຳມະນາ ກ່ຽວກັບທິດສະດີພື້ນຖານດ້ານການເມືອງ-ການປົກຄອງ, ທິດສະດີມາກ-ເລນິນ, ແນວຄິດໄກ ສອນ ພົມວິຫານ, ແນວທາງ, ແຜນນະໂຍບາຍຂອງພັກ, ນະໂຍບາຍ, ກົດໝາຍຂອງລັດ ໃຫ້ແກ່ພະນັກງານນຳພາ-ຄຸ້ມຄອງຂອງພັກ-ລັດ ໃນລະບົບການເມືອງ.
- ຈັດຕັ້ງປະຕິບັດວຽກງານຕິດຕາມ, ກວດກາພັກ-ລັດ, ສະກັດກັ້ນ-ຕ້ານການສໍ້ລາດບັງຫຼວງ ແລະ ຄົ້ນຄວ້າແກ້ໄຂຄຳຮ້ອງ, ຄຳສະເໜີໃນຂອບເຂດຄວາມຮັບຜິດຊອບນຳພາ-ຄຸ້ມຄອງ ຂອງສະຖາບັນການເມືອງ ແລະ ການປົກຄອງແຫ່ງຊາດ.
- ນຳພາ-ຄຸ້ມຄອງບໍລິຫານວຽກງານພາຍໃນສະຖາບັນການເມືອງ ແລະ ການປົກຄອງແຫ່ງຊາດ ຄື: ວຽກກໍ່ສ້າງ ແລະ ປັບປຸງພັກ-ພະນັກງານ, ວຽກງານວິຊາສະເພາະ, ການຄຸ້ມຄອງບໍລິຫານຮັບໃຊ້, ການຄຸ້ມຄອງ ແລະ ນຳໃຊ້ງົບປະມານ, ວຽກກໍ່ສ້າງພື້ນຖານວັດຖຸເຕັກນິກ, ການປະຕິບັດນະໂຍບາຍຕ່າງໆ.
- ພົວພັນກັບຕ່າງປະເທດ ໃນຂອບເຂດວຽກງານກໍ່ສ້າງ ແລະ ບຳລຸງຍົກລະດັບພະນັກງານນຳ ພາ-ຄຸ້ມຄອງ ແລະ ວຽກງານຄົ້ນຄວ້າວິທະຍາສາດ, ສະຫຼຸບພຶດຕິກຳໃນຫົວຂໍ້ຕ່າງໆທີ່ມີຄວາມສົນໃຈຮ່ວມກັນ.
- ສະຫຼຸບສັງລວມ, ລາຍງານສະພາບການເຄື່ອນໄຫວວຽກງານຮອບດ້ານ ຂອງສະຖາບັນການ ເມືອງ ແລະ ການປົກຄອງແຫ່ງຊາດ ຕໍ່ກົມການເມືອງສູນກາງພັກ ແລະ ຄະນະເລຂາທິການສູນກາງພັກ ຮັບຊາບຢ່າງເປັນປົກກະຕິ.
- ຄຸ້ມຄອງ, ນຳໃຊ້ງົບປະມານ, ທຶນຊ່ວຍເຫຼືອ ຂອງພາຍໃນ ແລະ ຕ່າງປະເທດ, ຊັບສົມບັດຂອງສະຖາບັນການເມືອງ ແລະ ການປົກຄອງແຫ່ງຊາດ.
- ປະຕິບັດໜ້າທີ່ອື່ນໆ ຕາມການມອບໝາຍ ຂອງກົມການເມືອງສູນກາງພັກ, ຄະນະເລຂາທິ ການສູນກາງພັກ ແລະລັດຖະບານ”.
(ມະຕິຕົກລົງຂອງກົມການເມືອງສູນກາງພັກ ເລກທີ 075/ກມສພ, ລົງວັນທີ 30/07/2019 ວ່າດ້ວຍການຈັດຕັ້ງ ແລະ ການເຄື່ອນໄຫວ ຂອງ ສມປຊ)


text:
ວັນທີ 12 ພຶດສະພາ ສະພາຄວາມໝັ້ນຄົງສະຫະປະຊາຊາດ ໄດ້ຈັດກອງປະຊຸມທາງອອນລາຍເພື່ອປຶກສາຫາລືກ່ຽວກັບສະພາບການ ອີຣັກ. ນະທີ່ນີ້, ທ່ານດັ້ງດິ່ງກຸ໊ຍ ເອກອັກຄະລັດຖະທູດ, ຫົວໜ້າຄະນະຜູ້ຕາງໜ້າ ຫວຽດນາມ ປະຈຳສະຫະປະຊາຊາດໄດ້ແບ່ງປັນຄວາມເອົາໃຈໃສ່ລວມຂອງປະເທດສະມາຊິກສະພາຄວາມໝັ້ນຄົງສະຫະປະຊາຊາດກໍ່ຄືບັນດາຄວາມຫຍຸ້ງຍາກ ເຊິ່ງ ອີຣັກ ພວມປະເຊີນໜ້າ. ໃນນັ້ນມີຄວາມສູງຊຸດໂຊມເສດຖະກິດ ຢູ່ ລະດັບລົບ 4.7% ຄື ກອງທຶນເງິນຕາສາກົນໄດ້ຄາດຄະເນໃນໄລຍະທີ່ຜ່ານມາ.
ທ່ານເອກອັກຄະລັດຖະທູດ ດັ້ງດິ່ງກຸ໊ຍ ກໍ່ສະແດງຄວາມສະໜັບສະໜູນຕໍ່ລັດຖະບານໃໝ່ຂອງ ອີຣັກ ໃນການຜັນຂະຫຍາຍບັນດາມາດຕະການເພື່ອແນໃສ່ແກ້ໄຂບັນດາບັນຫາທີ່ເກີດຂຶ້ນ, ຕອບສະໜອງຄວາມມຸ່ງມາດປາຖະໜາຂອງປະຊາຊົນ. ທ່ານກໍ່ຢັ້ງຢຶນວ່າ ຫວຽດນາມ ຈະສະໜັບສະໜູນບົດບາດຂອງຄະນະປະຕິບັນງານ ສປຊ ໃນການໜູນຊ່ວຍ ອີຣັກ ແລະ ຜູ້ຕາງໜ້າພິເສດຂອງທ່ານເລຂາທິການໃຫຍ່ ສປຊ.
ແລະກໍ່ໃນຕອນບ່າຍວັນດຽວກັນ, ບັນດາປະເທດສະມາຊິກສະພາຄວາມໝັ້ນຄົງ ສປຊ ໄດ້ຈັດຕັ້ງການໂອ້ລົມສົນທະນາບໍ່ເປັນທາງການກ່ຽວກັບບັນດາອາວຸດເຄມີ ຢູ່ ຊີຣີ.
ທີ່ການແລກປ່ຽນ, ບັນດາສະມາຊິກສະພາຄວາມໝັ້ນຄົງ ສປຊ ໄດ້ສະແດງທັດສະນະກ່ຽວກັບບົດລາຍງານທີ່ຫາກໍ່ໄດ້ປະກາດໃຊ້ໃນວັນທີ 8 ເມສາ ປີ 2020 ຂອງກຸ່ມສືບສວນ ແລະ ກວດກາຢັ້ງຢືນກ່ຽວກັບບັນຫານຳໃຊ້ອາວຸດເຄມີຢູ່ຊີຣີ. ກ່າວຄຳເຫັນທີ່ກອງປະຊຸມ, ຜູ້ຕາງໜ້າຄະນະປະຕິບັດງານຫວຽດນາມປະຈຳ ສປຊ ໄດ້ຢັ້ງຢືນທັດສະນະສະເໝີຕົ້ນສະເໝີປາຍຂອງຕົນແມ່ນຄັດຄ້ານທຸກໆການກະທຳນຳໃຊ້ອາວຸດເຄມີ, ສະໜັບສະໜູນການປະຕິບັດສັນຍາ.
ບຸນຄົງ


text:
ຂ່າວສານ
ວຽກງານພົວພັນຕ່າງປະເທດດ້ານປ້ອງກັນຊາດ ປະກອບສ່ວນຍົກສູງຖານະບົດບາດ, ທີ່ຕັ້ງຂອງ ຫວຽດນາມ
ທ່ານພົນໂທ ຮ່ວາງຊວັນຈຽນ, ຮອງລັດຖະມົນຕີກະຊວງປ້ອງກັນປະເທດ (ພາບ: TTXVN)
ກ່າວຄຳເຫັນທີ່ກອງປະຊຸມ, ທ່ານພົນໂທ ຮ່ວາງຊວັນຈຽນ, ຮອງລັດຖະມົນຕີກະຊວງປ້ອງກັນປະເທດ ໄດ້ຮັບຮູ້, ຍ້ອງຍໍຊົມເຊີຍພະນັກງານ, ນັກຮົບທົ່ວກອງທັບ ໄດ້ມີການປະກອບສ່ວນສຳຄັນເຂົ້າໃນວຽກງານເຊື່ອມໂຍງເຂົ້າກັບສາກົນ ແລະ ການພົວພັນຕ່າງປະເທດ ດ້ານປ້ອງກັນຊາດ ໃນປີ 2021ຢ່າງມີປະສິດທິຜົນ. ທ່ານພົນໂທ ຮ່ວາງຊວັນຈຽນ ໄດ້ຮຽກຮ້ອງວ່າໃນປີ 2022, ບັນດາອົງການ, ກົມກອງຈະສືບຕໍ່ຜັນຂະຫຍາຍບັນດາການເຄື່ອນໄຫວພົວພັນຕ່າງປະເທດດ້ານປ້ອງກັນຊາດຕອບສະໜອງເປົ້າໝາຍຍຸດທະສາດ, ເປັນເຈົ້າການໃນການຍົກອອກຂໍ້ລິເລີ່ມ ແລະ ຕັ້ງໜ້າເຂົ້າຮ່ວມການປະຕິບັດສຳເລັດລະບອບລະບຽບການ, ກົນໄກຮ່ວມມືດ້ານປ້ອງກັນຊາດໃນຂອບເຂດອາຊຽນ ແລະ ໂດຍອາຊຽນນຳໜ້າພາທາງ, ຍູ້ແຮງການເຂົ້າຮ່ວມການເຄື່ອນໄຫວຮັກສາສັນຕິພາບຂອງ ສປຊ ຕາມທິດເປີດກ້ວາງຂົງເຂດ ແລະ ບໍລິເວນ, ຮັບໃຊ້ບັນດາເປົ້າໝາຍຂອງການເຊື່ອມໂຍງເຂົ້າກັບສາກົນ ກ່ຽວກັບການປ້ອງກັນຊາດ ແລະ ການພົວພັນຕ່າງປະເທດດ້ານປ້ອງກັນຊາດ. ພ້ອມທັງ ຍູ້ແຮງການໂຄສະນາເຜີຍແຜ່ບັນດາການເຄື່ອນໄຫວທີ່ກ່ຽວຂ້ອງເຖິງການປົກປັກຮັກສາອະທິປະໄຕ, ຄວາມໝັ້ນຄົງຢູ່ເຂດຊາຍແດນແຫ່ງຊາດ, ທະເລໝູ່ເກາະ, ຕັ້ງໜ້າຕໍ່ສູ້ກັບບັນດາຖ້ອຍທຳນອງທີ່ຜິດພາດເສກສັນປັ້ນແຕ່ງ ຂອງກຳລັງທີ່ເປັນປໍລະປັກ, ປະຕິການ.
(ແຫຼ່ງຄັດຈາກ VOV)


text:
ໃນວັນທີ 26 ເມສາ 2022, ກະຊວງອຸດສາຫະກຳ ແລະ ການຄ້າ ຮ່ວມກັບ ສູນກາງຊາວໜຸ່ມປະຊາຊົນປະຕິວັດລາວ ແລະ ມະຫາວິທະຍາໄລແຫ່ງຊາດ ໄດ້ຈັດພິທີ ສະເຫຼີມສະຫຼອງວັນຊັບສິນທາງປັນຍາໂລກ ວັນທີ 26 ເມສາ 2022 ທີ່ມະຫາວິທະຍາໄລແຫ່ງຊາດ ໂດຍການເປັນປະທານຂອງ ທ່ານ ປອ. ຄຳແພງ ໄຊສົມແພງ, ກຳມະການສູນກາງພັກ, ລັດຖະມົນຕີກະຊວງອຸດສາຫະກຳ ແລະ ການຄ້າ, ມີທ່ານ ມອນໄຊ ລາວມົວຊົງ, ເລຂາຄະນະບໍລິຫານງານສູນກາງຊາວຫນຸ່ມປະຊາຊົນປະຕິວັດລາວ, ທ່ານ ຮສ. ປອ. ຮຸ່ງເພັດ ຈັນທະວົງ ຮອງອະທິການບໍດີ ມະຫາວິທະຍາໄລແຫ່ງຊາດ ແລະ ພະນັກງານຫຼັກແຫຼ່ງພາຍໃນກະຊວງ ອຸດສາຫະກຳ ແລະ ການຄ້າ, ສູນກາງຊາວໜຸ່ມປະຊາຊົນປະຕິວັດລາວ, ສະມາຄົມນັກທຸລະກິດໜຸ່ມ, ຄູອາຈານ ແລະ ນັກສຶກສາ ຂອງ ມະຫາວິທະຍາໄລແຫ່ງຊາດ ຈຳນວນ 200 ກວ່າຄົນ ໄດ້ ເຂົ້າຮ່ວມງານດັ່ງກ່າວ.
ການຈັດພິທີສະເຫຼີມສະຫຼອງ ວັນຊັບສິນທາງປັນຍາໂລກ ໃນປີນີ້ ພາຍໃຕ້ຄຳຂວັນ: “ຊັບສິນທາງປັນຍາ ແລະ ໄວ ໜຸ່ມ: ສ້າງສັນສິ່ງໃໝ່ ເພື່ອອະນາຄົດທີ່ດີກວ່າ” ຊຶ່ງໃນແຕ່ລະປີ ສປປ ລາວ ແລະ ບັນດາປະເທດສະມາຊິກຂອງ ອົງການຊັບສິນທາງປັນຍາໂລກ (WIPO) ໄດ້ພ້ອມກັນສະເຫຼີມສະຫຼອງວັນສໍາຄັນນີ້ ແລະ ໃນປີ 2022 ນີ້ແມ່ນຄົບຮອບ 22 ປີ.
ຈຸດປະສົງຂອງການສະເຫຼີມສະຫຼອງ ວັນດັ່ງກ່າວ ກໍເພື່ອເປັນການເຜີຍແຜ່ ແລະ ສົ່ງເສີມໃຫ້ປະຊາຊົນລາວ ມີການສ້າງຜົນງານທາງດ້ານຊັບສິນທາງປັນຍາໃຫ້ຫຼາຍຂຶ້ນ, ທັງເປັນການກະຕຸກຊຸກຍູ້ໃຫ້ ສາມາດສ້າງນະວັດຕະກຳ, ເສີມຂະຫຍາຍຫົວຄິດປະດິດສ້າງ, ຫົວຄິດປະດິດແຕ່ງທາງດ້ານ ສິລະປະກໍາ ແລະ ວັນນະກໍາ, ການສ້າງເອກະລັກສະເພາະຂອງສິນຄ້າ ແລະ ການອອກແບບຜະລິດຕະພັນໃຫ້ໂດດເດັ່ນ, ການປັບປຸງພັນພືດໃໝ່ ໃຫ້ເໝາະສົມກັບຄວາມຕ້ອງການຂອງຜູ້ບໍລິໂພກ.
ໃນວາລະການສະເຫຼີມສະຫຼອງ ວັນຊັບສິນທາງປັນຍາໂລກນີ້ ຍັງໄດ້ມີການຈັດກອງປະຊຸມສໍາມະນາ ກ່ຽວກັບ ວຽກງານຊັບສິນທາງປັນຍາ ແລະ ການປົກປ້ອງຜົນງານການຄົ້ນຄວ້າຕ່າງໆ ທີ່ສະແດງໃຫ້ເຫັນວ່າ: ຊັບສິນທາງປັນຍາ ຕິດພັນກັບ ໄວໜຸ່ມຄືແນວໃດ ແລະ ຜົນງານໃນການສ້າງສັນສິ່ງໃໝ່ ເພື່ອອະນາຄົດທີ່ດີກວ່າຂອງສັງຄົມເຮົາມີຫຍັງແດ່ ເພື່ອຍົກບົດບາດຄວາມສຳຄັນ ແລະ ຄວາມສາມາດບົ່ມຊ້ອນອັນໃຫຍ່ຫຼວງ ຂອງໄວໜຸ່ມ ໂດຍສະເພາະໄວທີ່ພວມສຶກສາຮໍ່າຮຽນ ໃນຍຸກຂອງເສດຖະກິດດີຈີຕອນ, ເຕັກໂນໂລຊີຂໍ້ມູນຂ່າວສານທີ່ພັດທະນາຢ່າງທັນສະໄໝ ເຕົ້າໂຮມເປັນແຫຼ່ງລວມຂອງສະຕິປັນຍາ ແລະ ຄວາມຄິດສ້າງສັນ, ມຸມມອງໃໝ່, ຄວາມກະຕືລືລົ້ນໃນການຮຽນຮູ້, ກ້າທົດລອງການປະດິດສ້າງສິ່ງໃໝ່ໆ ເພື່ອກ້າວໄປສູ່ການສ້າງສັນນະວັດຕະກໍາໃໝ່ໆໃຫ້ຫຼາຍຂຶ້ນເລື້ອຍໆ ໂດຍສະເພາະ ຢູ່ໃນຂັ້ນມະຫາວິທະຍາໄລ ໄວໜຸ່ມນັກສຶກສາ ແລະ ອາຈານ ໄດ້ມີການລິເລີ່ມບາດກ້າວພື້ນຖານຂອງການສ້າງສິ່ງປະດິດເຊັ່ນ: ສ້າງຫຸ່ນຍົນຈຳລອງ, ໂປຼແກຼມຄອມພິວເຕີ, ພ້ອມນີ້ ກໍໄດ້ມີການສຶກສາຄົ້ນຄວ້າ ແລະ ເຜີຍແຜ່ຜົນການສຶກສາຄົ້ນຄວ້າດັ່ງກ່າວອອກສູ່ສັງຄົມ.
ສຳລັບໄວໜຸ່ມຢູ່ໃນພາກທຸລະກິດ ກໍໄດ້ສ້າງສັນຜົນງານການອອກແບບແຟຊັ່ນ, ສ້າງສັນສິລະປະດົນຕີ, ບົດເພງທີ່ມີຄວາມນິຍົມຊົມຊອບຢ່າງກວ້າງຂວາງທັງພາຍໃນ ແລະ ຕ່າງປະເທດ, ການຄົ້ນຄິດສ້າງໂປແກຣມຄອມພິວເຕີ ແລະ ແອັບ ພລິເຄຊັນໃນໂທລະສັບມືຖື ເປັນຕົ້ນ: ແອັບບໍລິການລົດແທກຊີອອນໄລ ໂລກາ, ແຮນດີ ທີ່ເປັນແພຣດຟອມ ໃນການສົ່ງເສີມການສ້າງວຽກເຮັດງານທໍາໃຫ້ແກ່ຄົນລາວ, ການຄ້າຂາຍ ແລະ ບໍລິການຕ່າງໆ ຜ່ານທາງອອນລາຍ ແລະ ອື່ນໆອີກ ຊຶ່ງເອື້ອອໍານວຍຄວາມສະດວກໃຫ້ແກ່ການດໍາລົງຊີວິດຂອງສັງຄົມໃນຍຸກປະຈຸບັນ ແລະ ຊຸກຍູ້ໃຫ້ກັບການພັດທະນາເສດຖະກິດສັງຄົມຂອງ ສປປ ລາວ ໂດຍລວມ.
ຂ່າວ ແລະ ຮູບພາບ: ພະແນກສົ່ງເສີມ ແລະ ພັດທະນາ ຊັບສິນທາງປັນຍາ


text:
ມາໃນວັນທີ 6 ຕຸລາ 2020 ນີ້, ຄະນະໂຄສະນາອົບຮົມແຂວງສາລະວັນ ໄດ້ຈັດພິທີຕ້ອນຮັບການມາຢ້ຽມຢາມ ແລະ ເຮັດວຽກຂອງທ່ານ ປອ ຄຳພັນ ພົມມະທັດ ກຳ ມະການກົມການເມືອງສູນກາງພັກ,ຄະນະເລຂາທິການ ສູນກາງພັກ, ຫົວໜ້າຄະນະໂຄສະນາອົບຮົມສູນ ກາງພັກ ຢູ່ແຂວງສາລະວັນ .ພິທີຄັ້ງນີ້,ໄດ້ໄຂຂື້ນທີ່ຫ້ອງປະ ຊຸມVIPຂອງສະໂມສອນໃຫຍ່ໂດຍການໃຫ້ກຽດຕ້ອນ ຮັບ ຂອງທ່ານ ສີເຮັງ ຫອມສົມບັດ ຄະນະປະຈໍາພັກແຂວງ, ຫົວໜ້າຄະນະໂຄສະນາອົບຮົມແຂວງ. ໃນນີ້, ມີບັນດາທ່ານ ຫົວໜ້າພະແນກ, ຮອງພະແນກ ຜູ້ຊີ້ນໍາວຽກງານການເມືອງ-ແນວຄິດ, ທ່ານ ຮອງເລຂາ ພັກເມືອງ,ຄະນະປະຈໍາພັກເມືອງ ຜູ້ຊີ້ນໍາວຽກງານການ ເມືອງ-ແນວຄິດ,ຫົວໜ້າຄະນະໂຄສະນາອົບຮົມ8 ເມືອງ ແລະ ບັນດາພະນັກງານ-ລັດຖະກອນ ພາຍໃນຄະນະໂຄສະນາອົບຮົມແຂວງ ເຂົ້າຮ່ວມຈໍານວນທັງໝົດ 78 ທ່ານ, ຍິງ 12 ທ່ານ. ໃນພິທີທ່ານ ສີເຮັງ ຄະນະປະຈໍາພັກແຂວງ, ຫົວໜ້າຄະນະໂຄສະນາອົບຮົມແຂວງ ໄດ້ລາຍງານຜົນການຈັດຕັ້ງ
- ອີງຕາມ: ກົດລະບຽບພັກປະຊາຊົນປະຕິວັດລາວ ສະໄໝທີ X ໝວດທີ VI, ວ່າດ້ວຍ: ສະໄໝກອງປະຊຸມໃຫຍ່ຂອງຄະນະ ພັກຮາກຖານ, ໜ່ວຍພັກຮາກຖານ ແລະ ໜ່ວຍພັກທີ່ຂຶ້ນກັບຄະນະພັກຮາກຖານ ແລະ ອີງຕາມ: ມະຕິຕົກລົງຂອງຄະນະປະຈໍາພັກແຂວງ, ສະບັບເລກທີ 386/ຄຈພຂ.ສວ, ລົງວັນທີ 28 ມັງກອນ 2020 ວ່າດ້ວຍ: ການອະນຸມັດໃຫ້ໜ່ວຍພັກຄະນະໂຄສະນາອົບຮົມແຂວງສາລະວັນ ເປີດກອງປະຊຸມໃຫຍ່ສະມາຊິກພັກ ຄັ້ງທີ IV ຂອງໜ່ວຍພັກຄະນະໂຄສະນາອົບຮົມແຂວງ ມາໃນຕອນເຊົ້າຂອງວັນທີ 28 ມັງກອນ 2020 ນີ້ ໜ່ວຍພັກຄະນະໂຄສະນາອົບຮົມແຂວງສາລະວັນ ໄດ້ຈັດຕັ້ງກອງປະຊຸມໃຫຍ່ສະມາຊິກພັກ ຄັ້ງທີ IV ຂຶ້ນຢ່າງເປັນທາງການ ຢູ່ທີ່ຫ້ອງປະຊຸມຊັ້ນ III ຂອງຫ້ອງວ່າການແຂວງ ໂດຍໃຫ້ກຽດເປັນປະທານຂອງສະຫາຍ ສີເຮັງ ຫອມສົມບັດ ຄະນະປະຈໍາພັກແຂວງ,ຫົວໜ້າຄະນະໂຄສະນາອົບຮົມ, ທັງແມ່ນເລຂາໜ່ວຍພັກ ຊຸດເກົ່າ ຂອງຄະນະໂຄສະນາອົບຮົມ
ມີ 5 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌


text:
ສະພາແຫ່ງຊາດ: ກອງປະຊຸມສະໄໝສາມັນເທື່ອທີ 9 ຂອງສະພາແຫ່ງຊາດ ຊຸດທີ VIII ໄດ້ອັດລົງດ້ວຍຜົນສຳເລັດອັນຈົບງາມ ພາຍຫລັງທີ່ດຳເນີນມາເປັນເວລາ 7 ວັນ ແຕ່ວັນທີ 24 ມິຖຸນາ-2 ກໍລະກົດ 2020, ໂດຍການເປັນປະທານຂອງ ທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ, ໃຫ້ກຽດເຂົ້າຮ່ວມຂອງ ທ່ານ ບຸນຍັງ ວໍລະຈິດ ປະທານປະເທດ ແລະ ທ່ານ ທອງລຸນ ສີສຸລິດ ນາຍົກລັດຖະມົນຕີ, ມີການນຳຂັ້ນສູງຂອງພັກ-ລັດ, ຄະນະລັດຖະບານ, ອົງການຈັດຕັ້ງພັກ-ລັດ, ພະນັກງານອາວຸໂສ ບຳນານ ແລະ ແຂກຖືກເຊີນເຂົ້າຮ່ວມ ຢ່າງພ້ອມພຽງ.
ໂອກາດນີ້, ທ່ານ ນາງ ປານີ ຢາທໍ່ຕູ້ ໄດ້ກ່າວສູນທອນພົດອັດກອງປະຊຸມ
ໂດຍທ່ານໄດ້ໃຫ້ຮູ້ວ່າ: ຕະຫລອດໄລຍະເວລາ 6 ວັນ ເຄິ່ງຂອງການດໍາເນີນກອງປະຊຸມສະໄໝສາມັນ ເທື່ອທີ 9 ຂອງສະພາແຫ່ງຊາດ ຊຸດທີ VIII, ສະມາຊິກສະພາແຫ່ງຊາດໃນນາມເປັນຕົວແທນໃຫ້ແກ່ສິດແລະຜົນປະໂຫຍດອັນຊອບທໍາຂອງປະຊາຊົນລາວບັນດາເຜົ່າ ໄດ້ຍົກສູງຄວາມຮັບຜິດຊອບໃນການຄົ້ນຄວ້າ, ປະກອບຄໍາເຫັນໃສ່ທຸກເນື້ອໃນທີ່ນໍາມາພິຈາລະນາໃນກອງປະຊຸມຄັ້ງນີ້ ແມ່ນມີຄວາມສອດຄ່ອງກັບສະພາບຄວາມເປັນຈິງ, ມີບ່ອນອີງທາງດ້ານນະໂຍບາຍ, ກົດໝາຍ, ມີຂໍ້ມູນເຊິ່ງໄດ້ຈາກຜົນການຕິດຕາມກວດກາການປະຕິບັດລັດຖະທໍາມະນູນ ແລະ ກົດໝາຍຂອງສະພາແຫ່ງຊາດ ແລະ ສະມາຊິກສະພາແຫ່ງຊາດ ຕໍ່ອົງການລັດ ຕາມຂອບເຂດສິດໜ້າທີ່ຂອງຕົນ. ກອງປະຊຸມໄດ້ພິຈາລະນາ ແລະ ຮັບຮອງ ເອົາ 4 ມະຕິດັ່ງນີ້:
ມະຕິວ່າດ້ວຍການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດແລະແຜນເງິນຕາ 5 ເດືອນ, ຄາດຄະເນ 6 ເດືອນຕົ້ນປີ 2020 ແລະ ແຜນດັດແກ້ບັນດາຄາດໝາຍເສດຖະ ກິດມະຫາພາກ, ການຄ້າ, ການລົງທຶນ, ງົບປະມານ ແລະ ເງິນຕາ ໃນ 6 ເດືອນທ້າຍປີ 2020.
ກອງປະຊຸມສະແດງຄວາມຊົມເຊີຍມາຍັງລັດຖະບານ ທີ່ໄດ້ເອົາໃຈໃສ່ຊີ້ນໍາ ແລະ ຈັດຕັ້ງຜັນຂະຫຍາຍ ບັນດາມາດຕະການປ້ອງກັນ, ຄວບຄຸມ ແລະ ແກ້ໄຂການແຜ່ລະບາດຂອງພະຍາດ ໂຄວິດ 19 ຢູ່ພາຍໃນປະເທດໄດ້ຢ່າງທັນການ ແລະ ມີປະສິດທິຜົນ, ສະເໜີມາຍັງລັດຖະບານຈົ່ງໄດ້ຮີບຮ້ອນວາງແຜນຈັດຕັ້ງຜັນຂະຫຍາຍບັນດາຄາດໝາຍ, ນະໂຍບາຍ ແລະ ມາດຕະການທີ່ໄດ້ກໍານົດໄວ້ໃນມະຕິກອງປະຊຸມສະພາຄັ້ງນີ້ ລົງສູ່ຂະແໜງການ ແລະ ທ້ອງຖິ່ນຮາກຖານໂດຍໄວ, ສຸມໃສ່ເຮັດໃຫ້ເສດຖະກິດມະຫາພາກ ສືບຕໍ່ມີສະຖຽນລະພາບ ແລະ ມີຄວາມສະຫງົບ,
ເອົາໃຈໃສ່ໂຄສະນາຢ່າງກວ້າງຂວາງ ເພື່ອສ້າງຈິດສໍານຶກຮັກຊາດ ແລະ ພັດທະນາ, ຫັນວິກິດການໃຫ້ເປັນໂອກາດ ໃນເງື່ອນໄຂທີ່ເສດຖະກິດ-ສັງຄົມ ມີຄວາມຫຍຸ້ງຍາກ, ສືບຕໍ່ຂຸດຄົ້ນ ແລະ ນໍາໃຊ້ທ່າແຮງບົ່ມຊ້ອນພາຍໃນປະເທດເພື່ອຍູ້ແຮງການຜະລິດທຸລະກິດ ແລະ ສົ່ງເສີມໃຫ້ຄົນລາວຫັນມາຊົມໃຊ້ຜະລິດຕະພັນລາວຢ່າງແຂງແຮງ.
ກະກຽມຄວາມພ້ອມຮອບດ້ານເພື່ອຈັດຕັ້ງປະຕິບັດແຜນຊຸກຍູ້ການຜະລິດລະດູຝົນໃນປີ 2020 ໃຫ້ທັນລະດູການ ແນໃສ່ຄໍ້າປະກັນທາງດ້ານສະບຽງອາຫານໃຫ້ພຽງພໍກັບການບໍລິໂພກພາຍໃນແລະເປັນສິນຄ້າສົ່ງອອກ, ກະກຽມແຜນຮັບມືກັບໄພພິບັດທໍາມະຊາດທີ່ອາດຈະເກີດຂຶ້ນໃນລະດູຝົນນີ້, ລວມທັງການແຜ່ລະບາດຂອງພະຍາດໂຄວິດ 19 ແລະ ພະຍາດຕາມລະດູການ, ຮັບປະກັນເຮັດໃຫ້ປະເທດຊາດມີສະຖຽນລະພາບທາງດ້ານການເມືອງຢ່າງໜັກແໜ້ນ, ສັງຄົມມີຄວາມສະຫງົບໂດຍພື້ນຖານ, ມີຄວາມຍຸຕິທໍາ, ເສດຖະກິດ-ສັງຄົມສືບຕໍ່ມີການຂະຫຍາຍຕົວ, ຊີວິດການເປັນຢູ່ຂອງປະຊາຊົນໄດ້ຮັບການປັບປຸງ ແລະ ຍົກສູງດີຂຶ້ນເປັນກ້າວໆ.
ມະຕິວ່າດ້ວຍການຮັບຮອງເອົາກົດໝາຍວ່າດ້ວຍພາສີສະບັບປັບປຸງ, ການປັບປຸງບາງມາດຕາຂອງກົດໝາຍວ່າດ້ວຍສະພາແຫ່ງຊາດ, ກົດໝາຍວ່າດ້ວຍສະພາປະຊາຊົນຂັ້ນແຂວງ, ກົດໝາຍວ່າດ້ວຍການເລືອກຕັ້ງສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນຂັ້ນແຂວງ ແລະ ການປັບປຸງບາງມາດຕາ ຂອງກົດໝາຍວ່າດ້ວຍນໍ້າ ແລະ ຊັບພະຍາກອນນໍ້າ, ກົດໝາຍວ່າດ້ວຍການປົກປັກຮັກສາສິ່ງແວດລ້ອມ.
ການປັບປຸງບາງມາດຕາຂອງບັນດາກົດໝາຍດັ່ງກ່າວ ຈະປະກອບສ່ວນເຮັດໃຫ້ການຄຸ້ມຄອງລັດ ຄຸ້ມຄອງເສດຖະກິດ-ສັງຄົມ ໃນຂົງເຂດວຽກງານດັ່ງກ່າວ ມີຄວາມສອດຄ່ອງກັບການພັດທະນາເສດຖະກິດ-ສັງຄົມ, ການປົກປັກຮັກສາສິ່ງແວດລ້ອມໃນໄລຍະໃໝ່, ເປັນການປັບປຸງກົງຈັກ, ການບໍລິຫານລັດຕາມກົດໝາຍ ໃຫ້ມີປະສິດທິຜົນ; ມະຕິວ່າດ້ວຍຜົນການຕິດຕາມກວດກາຂອງຄະນະປະຈໍາສະພາແຫ່ງຊາດ ກ່ຽວກັບການຄຸ້ມຄອງແລະນໍາໃຊ້ຊັບພະຍາກອນທໍາມະຊາດ (ການສໍາຫລວດ ແລະ ການຂຸດຄົ້ນ ແຮ່ທາດ, ຫີນແຮ່, ຫີນຜາແລະ ຊາຍ) ແລະ ມະຕິວ່າດ້ວຍຮັບຮອງ ທ່ານ ລີເບີ ລີບົວປາວ ສະມາຊິກສະພາແຫ່ງຊາດປະຈໍາເຂດເລືອກຕັ້ງທີ 11 ແຂວງບໍລິຄໍາໄຊ ເປັນກໍາມະການຄະນະປະຈໍາສະພາແຫ່ງຊາດ, ປະທານກໍາມາທິການແຜນການ, ການເງິນ ແລະ ການກວດສອບ ຕາມການສະເໜີຂອງຄະນະປະຈໍາສະພາແຫ່ງຊາດ.
ເຖິງວ່າກອງປະຊຸມຄັ້ງນີ້ດໍາເນີນໃນໄລຍະສັ້ນກໍຕາມ ແຕ່ຍັງໄດ້ຈັດສັນເວລາ ຮັບຟັງການຕອບຄໍາຊັກຖາມ, ການຊີ້ແຈງຈາກທ່ານນາຍົກລັດຖະມົນຕີ, ລັດຖະມົນຕີຈາກ 4 ກະຊວງ ແລະ ຜູ້ວ່າການທະນາ ຄານແຫ່ງ ສປປ ລາວ ກ່ຽວກັບການກໍານົດນະໂຍບາຍ, ມາດຕະການສົ່ງເສີມການລົງທຶນ, ການຈັດເກັບລາຍຮັບ, ການຄຸ້ມຄອງອັດຕາແລກປ່ຽນ, ການສົ່ງເສີມການຜະລິດສະບຽງອາຫານ, ການແກ້ໄຂບັນຫາແຮງງານ, ການກໍານົດລາຄາກະແສໄຟຟ້າ ແລະ ບັນຫາອື່ນໆ ແນໃສ່ເຮັດໃຫ້ບັນດານະໂຍບາຍ ແລະ ມາດຕະການ ຂອງລັດຖະບານວາງອອກນັ້ນ ໄດ້ຮັບການຈັດຕັ້ງປະຕິບັດລົງສູ່ທ້ອງຖິ່ນຮາກຖານຢ່າງກວ້າງຂວາງ ແລະ ທັນເວລາ; ກອງປະຊຸມຍັງໄດ້ພິຈາລະນາການເຄື່ອນໄຫວວຽກງານ ຂອງຄະນະປະຈໍາສະພາແຫ່ງຊາດໄລຍະ 6 ເດືອນຕົ້ນປີ, ທິດທາງແຜນການ 6 ເດືອນທ້າຍປີ 2020 ແລະ ແຜນການຮອດກອງປະຊຸມຄັ້ງປະຖົມມະລືກ ຂອງສະພາແຫ່ງຊາດ ຊຸດທີ IX.
ກອງປະຊຸມ ສະເໜີມາຍັງຄະນະປະຈໍາສະພາແຫ່ງຊາດເອົາໃຈໃສ່ຊີ້ນໍາກົງຈັກເສນາທິການ ກະກຽມເນື້ອໃນທີ່ຈະນໍາມາພິຈາລະນາໃນກອງປະຊຸມສະໄໝສາມັນ ເທື່ອທີ 10 ຂອງສະພາແຫ່ງຊາດ ຊຸດທີ VIII ໃຫ້ມີຄວາມເໝາະສົມ ແລະ ທັນຕາມກໍານົດເວລາ ແລະ ບັນຫາສຳຄັນອື່ນໆ.
ຂ່າວ: ຈັນທະລອນ; ພາບ: ອ່າຍຄຳ
ຂ່າວສານປະເທດລາວ (ຂປລ)


text:
ໃນວັນທີ 4 ພະຈິກ 2022 ທີ່ສູນກາງແນວລາວສ້າງຊາດ ທ່ານ ນາງ Sera Koulabdara ຫົວໜ້າອົງການມໍລະດົກສົງຄາມ Legacies of War ປະຈຳ ສະຫະລັດອາເມຣິກາ ພ້ອມດ້ວຍຄະນະອີກ 2 ທ່ານ ໄດ້ເຂົ້າພົບປະ ທ່ານ ດຣ.ຈັນເພັງ ສຸດທິວົງ ຮອງປະທານສູນກາງແນວລາວສ້າງຊາດ, ມີບັນດາທ່ານຫົວໜ້າກົມ ແລະ ຫ້ອງການ ສູນກາງແນວລາວສ້າງຊາດ.
ທ່ານ ຮອງປະທານສູນກາງແນວລາວສ້າງຊາດ ໄດ້ສະແດງຄວາມຍິນດີຕ້ອນຮັບອັນອົບອຸ່ນ ຕໍ່ການມາຢ້ຽມຢາມແລະ ເຮັດວຽກຢູ່ ສປປ ລາວຂອງຄະນະໃນຄັ້ງນີ້. ພ້ອມກັນນັ້ນ ທ່ານ Sera Koulabdara ໄດ້ສະແດງຄວາມຂອບໃຈຕໍ່ທ່ານ ດຣ. ຈັນເພັງ ສຸດທິວົງ ທີ່ໄດ້ໃຫ້ການຕ້ອນຮັບຢ່າງອົບອຸ່ນ ແລະ ກ່າວວ່າ: ການມາຢ້ຽມຢາມ ແລະ ເຮັດວຽກຢູ່ ສປປ ລາວ ໃນຄັ້ງນີ້ ເພື່ອກະກຽມຄວາມພ້ອມໃຫ້ແກ່ການເດີນທາງຢ້ຽມຢາມ ສປປ ລາວ ຂອງຄະນະສະພາສູງຂອງສະຫະລັດອາເມຣິກາ.
ໂອກາດນີ້ ໄດ້ມີການປຶກສາຫາລືກ່ຽວກັບວຽກງານລະເບີດບໍ່ທັນແຕກ, ບຸກຄົນທີ່ໄດ້ຮັບຜົນກະທົບໂດຍກົງຈາກລະເບີດບໍ່ທັນແຕກ ແລະ ຝົນເຫຼືອງ ຢູ່ ສປປ ລາວ ເພື່ອເປັນການຊຸກຍູ້ການຈັດສັນງົບປະມານສຳລັບໂຄງການຊ່ວຍເຫຼືອດ້ານມະນຸດສະທຳ ແລະ ຈັດຕັ້ງປະຕິບັດໂຄງການຊ່ວຍເຫຼືອຜູ້ໄດ້ຮັບຜົນກະທົບຈາກລະເບີດບໍ່ທັນແຕກ ແລະ ຜົນກະທົບຈາກຝົນເຫຼືອງທີ່ຍັງຕົກຄ້າງຢູ່ ສປປ ລາວ. ພ້ອມກັນນັ້ນຍັງໄດ້ປຶກສາຫາລືກ່ຽວກັບວຽກງານສາທາລະນະສຸກ, ວຽກງານການສຶກສາ ເປັນຕົ້ນແມ່ນທາງອົງການມໍລະດົກສົງຄາມ ຈະຈັດສັນງົບປະມານຈຳນວນໜຶ່ງເພື່ອພັດທະນາເສັ້ນທາງ ແລະ ສ້າງໂຮງຮຽນ ຢູ່ເຂດຊົນນະບົດ.


text:
ໃນວັນທີ 12 ພະຈິກ 2021, ສະຖານເອກອັກຄະລັດຖະທູດແຫ່ງ ສປປ ລາວ ປະຈໍາ ສສ ຫວຽດນາມ ຮ່ວມກັບ ສະຖານທູດ ຣາຊະອານາຈັກ ນອກແວ ປະຈໍາ ສປປ ລາວ ໄດ້ຈັດງານສະເຫລີມສະຫລອງ ວັນສ້າງຕັ້ງສາຍພົວພັນການທູດ ລະຫວ່າງ ສປປ ລາວ ແລະ ຣາຊະອານາຈັກ ນອກ ແວ ຄົບຮອບ 30 ປີ ໂດຍມີ ທ່ານ ແສງເພັດ ຮຸ່ງບຸນຍວງ, ເອກອັກຄະລັດຖະທູດວິສາມັນຜູ້ມີອໍານາດເຕັມ ແຫ່ງ ສປປ ລາວ ປະຈຳ ສສ ຫວຽດນາມ, ທ່ານ ນາງ ເກຣເຕ ໂລເກນ (H.E. Ms. GRETE LOCHEN), ເອກອັກຄະຣາຊະທູດວິ ສາມັນຜູ້ມີອໍານາດເຕັມ ແຫ່ງ ຣາຊະ ອານາຈັກນອກແວ ປະຈໍາ ສປປ ລາວ ພ້ອມດ້ວຍພະນັກງານທີ່ກ່ຽວຂ້ອງຂອງສອງຝ່າຍ ເຂົ້າຮ່ວມ.
ໃນໂອກາດອັນມີຄວາມໝາຍດັ່ງກ່າວ, ທ່ານ ແສງເພັດ ຮຸ່ງບຸນຍວງ, ເອກອັກຄະລັດຖະທູດວິສາມັນຜູ້ມີອໍານາດເຕັມ ແຫ່ງ ສປປ ລາວ ປະຈຳ ສສ ຫວຽດນາມ ແລະ ທ່ານ ນາງ ເກຣເຕ ໂລເກນ (H.E. Ms. GRETE LOCHEN), ເອກອັກຄະຣາຊະທູດວິສາມັນຜູ້ມີອໍານາດເຕັມ ແຫ່ງ ຣາຊະອານາຈັກນອກແວ ປະຈໍາ ສປປ ລາວ ທີ່ມີສຳນັກງານຕັ້ງຢູ່ ນະຄອນຫຼວງຮ່າໂນ້ຍ ສສ ຫວຽດນາມ ກໍໄດ້ຜັດປ່ຽນກັນຂຶ້ນກ່າວຄຳເຫັນ ເຊິ່ງທັງສອງຝ່າຍໄດ້ຕີລາຄາສູງຕໍ່ຜົນສຳເລັດແຫ່ງການພົວພັນຮ່ວມມືລະຫວ່າງສອງລັດຖະບານ ກໍຄືປະຊາຊົນສອງຊາດ ລາວ-ນອກແວ ໃນໄລຍະ 30 ປີຜ່ານມາ.
ສາຍພົວພັນຮ່ວມມືຂອງສອງປະເທດ ແມ່ນໄດ້ຮັບການສ້າງຕັ້ງຂຶ້ນບົນພື້ນຖານເຄົາລົບນັບຖືຊຶ່ງກັນ ແລະ ກັນ ແລະ ຮ່ວມມືກັນ ເພື່ອການພັດທະນາແບບຍືນຍົງ. ສອງຝ່າຍມີການຮ່ວມມືກັນໃນຫຼາຍຂົງເຂດວຽກງານ ເຊັ່ນ: ພະລັງງານໄຟຟ້າ, ໂຄງການສະໜອງນໍ້າສະອາດໃຫ້ແກ່ຊຸມ ຊົນ, ຂະແໜງການສຶກສາ, ການຄຸ້ມຄອງຊັບພະຍາກອນທໍາມະຊາດ ແລະ ສິ່ງແວດ ລ້ອມ, ການເກັບກູ້ລະເບີດບໍ່ທັນແຕກ (UXO) ການສ້າງຂີດຄວາມສາມາດໃຫ້ແກ່ພະນັກງານ ແລະ ອື່ນໆ.
ທັງສອງຝ່າຍຕ່າງກໍສະແດງຄວາມມຸ້ງຫວັງທີ່ຈະສືບຕໍ່ເສີມສ້າງ ແລະ ຮັດແໜ້ນສາຍພົວພັນມິດຕະພາບ ແລະ ການຮ່ວມມືອັນດີ ລະຫວ່າງ ສອງປະເທດ ລາວ-ນອກແວ ໃຫ້ນັບມື້ແຕກດອກອອກຜົນ ແລະ ເຕີບໃຫຍ່ຂະຫຍາຍ ຕົວຍິ່ງໆຂຶ້ນ.
ຂ່າວ, ພາບ: ສະຖານທູດລາວທີ່ຮ່າໂນ້ຍ


text:
ໃນວັນທີ 11 ພະຈິກ ນີ້ ທີ່ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ໄດ້ມີພິທິເຊັນບົດບັນທຶກຄວາມເຂົ້າໃຈ (MOU) ວ່າດ້ວຍການຮ່ວມມື ດ້ານການແລກປ່ຽນຂໍ້ມູນ ຂ່າວສານ ເຝົ້າລະວັງ ເຕືອນໄພ ແລະ ການບັນເທົາທຸກຈາກບັນຫາອຸທົກກະໄພ ລະຫວ່າງ ກະຊວງຊັບພະຍາກອນທໍາມະຊາດ ແລະ ສິ່ງແວດລ້ອມ ສປປ ລາວ ແລະ ມູນນິທິອາສາເພື່ອນເພິ່ງ (ພາ) ຍາມຍາກ ສະພາກາຊາດໄທ ແຫ່ງ ຣາຊະອານາຈັກໄທ. ຕາງໜ້າ ກະຊວງ ຊັບພະຍາກອນທໍາມະຊາດ ແລະ ສິ່ງແວດລ້ອມໃຫ້ກຽດລົງນາມ ໃນບົດບັນທຶກຄວາມເຂົ້າໃຈໃນຄັ້ງນີ້ ແມ່ນທ່ານ ນາງ ບຸນຄຳ ວໍລະຈິດ ລັດຖະມົນຕີ ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ຝ່າຍມູນນິທິອາສາເພື່ອນເພິ່ງ (ພາ) ຍາມຍາກ ສະພາກາຊາດໄທ ແມ່ນ ທ່ານ ສາດສະດາຈານພິເສດ ສຸຣະກຽດ ສະຖຽນໄທ ຮອງປະທານກຳມະການທີ່ປຶກສາ ແລະ ປະທານກຳມະການບໍລິຫານ ມູນນິທິອາສາເພື່ອນເພິ່ງ (ພາ) ຍາມຍາກ ສະພາກາຊາດໄທ ພ້ອມດ້ວຍພາກສ່ວນກ່ຽວຂ້ອງເຂົ້າຮ່ວມ.
ບົດບັນທຶກຄວາມເຂົ້າໃຈ ວ່າດ້ວຍການຮ່ວມມື ດ້ານການແລກປ່ຽນຂໍ້ມູນ ຂ່າວສານ ເຝົ້າລະວັງ ເຕືອນໄພ ແລະ ການບັນເທົາທຸກຈາກບັນຫາອຸທົກກະໄພ ລະຫວ່າງ ສປປ ລາວ ແລະ ຣາຊະອານາຈັກໄທ ແມ່ນມີຈຸດປະສົ່ງ ເພື່ອຮ່ວມມືກັນ ເພື່ອການເຝົ້າລະວັງ ການເຕືອນໄພ ແລະ ການບັນເທົາທຸກຈາກບັນຫາອຸທົກກະໄພ ໃນສາທາລະນະລັດ ປະຊາທິປະໄຕ ປະຊາຊົນລາວ ແນໃສ່ການພັດທະນາ ແລະ ການຮ່ວມມືສອງຝ່າຍ ໃນການແລກປ່ຽນຂໍ້ມູນຂ່າວສານ ເພື່ອເຝົ້າລະວັງ ເຕືອນໄພ ແລະ ການຊ່ວຍເຫຼືອຜູ້ທີ່ໄດ້ຮັບຜົນກະທົບດ້ານສິ່ງແວດລ້ອມ ແລະ ສັງຄົມ ຈາກໄພພິບັດທຳມະຊາດ ແລະ ອື່ນໆ ຊຶ່ງຈຸດປະສົງຫຼັກ ຂອງບົດບັນທຶກຄວາມເຂົ້າໃຈສະບັບນີ້ ແມ່ນປະກອບດ້ວຍ:
1. ຮ່ວມກັນພັດທະນາລະບົບການເຝົ້າລະວັງ ແລະ ການເຕືອນໄພ ຈາກບັນດາອຸທົກກະໄພ ໃນ ສປປ ລາວ ໃຫ້ຄວມຄຸມພື້ນທີ່ທົ່ວ ສປປ ລາວ ໂດຍຈະດຳເນີນການຕິດຕັ້ງສະຖານີວັດແທກລະດັບນ້ຳ ແລະ ສະພາບອາກາດໂອໂຕມາຕິກ ທັງໝົດຈຳນວນ 9 ສະຖານີ ໃນ 9 ແຂວງທີ່ເຫຼືອຂອງ ສປປ ລາວ ຕະຫຼອດຈົນຈະໄດ້ຮ່ວມກັນສ້າງຕົ້ນແບບສູນຂໍ້ມູນນ້ຳ ແລະ ພູມອາກາດ ເພື່ອໃຊ້ໃນການຕິດຕາມ ແລະ ກຽມຄວາມພ້ອມໃນການຮັບມືໄພພິບັດທາງທໍາມະຊາດ ເພື່ອຜົນປະໂຫຍດຂອງປະຊາຊົນທັງ 2 ປະເທດ.
2. ແບ່ງປັນ, ແລກປ່ຽນ ແລະ ເຜີຍແຜ່ຂໍ້ມູນ-ຂ່າວສານດ້ານອຸຕຸນິຍົມ ແລະ ອຸທົກກະສາດ ໃຫ້ສອດຄ່ອງກັບນິຕິກໍາ, ລະບຽບການ ແລະ ກົດ ໝາຍ ຂອງ ສປປ ລາວ ໃນການປ້ອງກັນ ແລະ ບັນເທົາອຸທົກກະໄພ ທີ່ຈະເຮັດໃຫ້ເກີດປະໂຫຍດສູງສຸດກັບຊີວິດ ແລະ ຊັບສິນຂອງປະຊາຊົນທັງສອງປະເທດ.
3. ຮ່ວມກັນຖ່າຍທອດຄວາມຮູ້ໃຫ້ກັບບຸກຄະລາກອນ ແລະ ໜ່ວຍງານທີ່ກ່ຽວຂ້ອງໃນການເຝົ້າລະວັງປ້ອງກັນໄພ, ການກຽມຄວາມພ້ອມຮັບມື ແລະ ໃຫ້ການຊ່ວຍເຫຼືອປະຊາຊົນ ລະຫວ່າງ ເກີດໄພພິບັດທາງທໍາມະຊາດ.
4. ຮ່ວມກັນໃຫ້ການຊ່ວຍເຫຼືອ ແລະ ບັນເທົາທຸກປະຊາຊົນຜູ້ປະສົບອຸທົກກະໄພ ໃນ ສປປ ລາວ ໃຫ້ສາມາດດຳລົງຊີວິດເປັນປົກກະຕິ ໂດຍປະສານສົມທົບກັບຂະແໜງການທີ່ກ່ຽວຂ້ອງ.
ໃນໂອກາດດັ່ງກ່າວນີ້ ມູນນິທິອາສາເພື່ອນເພິ່ງ (ພາ) ຍາມຍາກ ສະພາກາຊາດໄທ ແຫ່ງ ຣາຊະອານາຈັກໄທ ກໍຍັງໄດ້ມອບ-ຮັບ ສະຖານີວັດແທກລະດັບນໍ້າ ແລະ ສະພາບອາກາດ (ສະຖານີໂທລະມາດ) ຈຳນວນ 11 ສະຖານີຢ່າງເປັນທາງການ ໃຫ້ແກ່ ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ເພື່ອນຳໃຊ້ເຂົ້າໃນການຕິດຕາມສະພາບອາກາດ, ສະໜອງຂໍ້ມູນ ແລະ ການແຈ້ງເຕືອນໄພລ່ວງໜ້າທາງດ້ານສະພາບອຸຕຸນິຍົມ, ອຸທົກກະສາດ ໃຫ້ທົ່ວສັງຄົມໄດ້ຮັບຮູ້ ແລະ ກຽມພ້ອມເຝົ້າລະວັງ.
ຂ່າວ: ກຊສ, ພາບ: ພູວຽງຄຳ


text:
ອົງການໄອຍະການປະຊາຊົນສູງສຸດ ຈັດຕັ້ງເຊື່ອມຊຶມເອກະສານສຳຄັນຂອງພັກ
ໃນວັນທີ 28 ກໍລະກົດ 2022, ຄະນະບໍລິຫານງານອົງຄະນະພັກ ອົງການໄອຍະການປະຊາຊົນສູງສຸດ ໄດ້ຈັດກອງປະຊຸມເຊື່ອມຊຶມມະຕິກອງປະຊຸມຄົບຄະນະ ຄັ້ງທີ 4 ຂອງຄະນະບໍລິຫານງານສູນກາງພັກ ສະໄໝທີ XI ເພື່ອຍົກສູງຄວາມເປັນເຈົ້າການຍູ້ຂະບວນຈັດຕັ້ງຜັນຂະຫຍາຍມະຕິກອງປະຊຸມ ໃຫຍ່ ຄັ້ງທີ XI ຂອງພັກ, ມະຕິກອງປະຊຸມໃຫຍ່ ຂອງອົງຄະນະພັກ ອົງການໄອຍະການປະຊາຊົນສູງສຸດ ຄັ້ງທີ V ເຂົ້າສູ່ວຽກງານຕົວຈິງໃຫ້ມີຜົນສຳເລັດ, ເປັນປະທານ ແລະ ເຜີຍແຜ່ໂດຍ ສະຫາຍ ໄຊຊະນະ ໂຄດພູທອນ ກຳມະການສູນກາງພັກ, ເລຂາຄະນະບໍລິຫານງານພັກ, ຫົວໜ້າອົງການໄອຍະການປະຊາຊົນສູງສຸດ, ມີຄະນະປະຈຳ, ຄະນະພັກ, ຄະນະໜ່ວຍພັກ, ຄະນະກົມ ແລະ ຄະນະພະແນກ ເຂົ້າຮ່ວມ.
ໃນການຈັດຕັ້ງເຊື່ອມຊຶມມະຕິຂອງພັກໃນຄັ້ງນີ້ ແນໃສ່ເຮັດໃຫ້ສະມາຊິກພັກ, ພະນັກງານຫຼັກແຫຼ່ງພາຍໃນ ອົງການໄອຍະການປະຊາຊົນສູງສຸດ ໃຫ້ຮັບຮູ້ ແລະ ເຂົ້າໃຈຕໍ່ກັບເນື້ອໃນກອງປະຊຸມຄົບຄະນະ ຄັ້ງທີ 4 ຂອງຄະນະບໍລິຫານງານສູນກາງພັກ ສະໄໝທີ XI ເພື່ອຫັນເປັນແຜນການ, ໂຄງການອັນລະອຽດໃນການຈັດຕັ້ງປະຕິບັດວຽກງານຕົວຈິງ ໃຫ້ໄປຕາມແນວທາງນະໂຍບາຍຂອງພັກ ແລະ ສາມາດຕອບສະໜອງໄດ້ ຕາມຄວາມຮຽກຮ້ອງຕ້ອງການຂອງໜ້າທີ່ການເມືອງ ໃນໄລຍະໃໝ່ ໃຫ້ປະກົດຜົນເປັນຈິງ.
ກອງປະຊຸມ ຍັງໄດ້ຊີ້ແຈງໃຫ້ພະນັກງານຫຼັກແຫຼ່ງ ທີ່ຂຶ້ນກັບ ອົງການໄອຍະການປະຊາຊົນສູງສຸດ ເຫັນໄດ້ຄວາມໝາຍຄວາມສໍາຄັນຂອງມະຕິດັ່ງກ່າວ ຕໍ່ກັບສະພາບການຜັນແປຢ່າງສັບສົນໄປທົ່ວຢູ່ພາກພຶ້ນ ແລະ ສາກົນ ໃນປັດຈຸບັນ; ການຕີລາຄາຜົນການຈັດຕັ້ງປະຕິບັດ ແຜນພັດທະນາເສດຖະກິດ-ສັງຄົມ, ແຜນງົບປະມານ-ແຜນເງິນຕາ ຕົ້ນປີ 2022 ທີ່ຕິດພັນກັບ ຜົນການຈັດຕັ້ງປະຕິບັດ 2 ວາລະແຫ່ງຊາດ; ການເພີ່ມທະວີການພັດທະນາຊັບພະຍາກອນມະນຸດ ໃຫ້ມີຄຸນນະພາບສູງ; ການປັບປຸງລະບົບການຈັດຕັ້ງກົງຈັກ ແລະ ກົນໄກການເຄື່ອນໄຫວຂອງອົງການບໍລິຫານລັດ ຕາມທິດເຂັ້ມແຂງ ແລະ ມີປະສິດທິພາບ; ກຳນົດວາງວຽກງານຈຸດສຸມ ໃນການນໍາພາ-ຊີ້ນຳ ແຕ່ນີ້ຫາກອງປະຊຸມຄົບຄະນະບໍລິຫານງານສູງກາງພັກ ຄັ້ງທີ 5 ສະໄໝທີ XI.
ພ້ອມນັ້ນ, ຍັງໄດ້ຮຽກຮ້ອງໃຫ້ພະນັກງານຫຼັກແຫຼ່ງຂອງ ອົງການໄອຍະການປະຊາຊົນສູງສຸດ ຈົ່ງຍົກສູງຄວາມຮັບຜິດຊອບຂອງຕົນ ຕໍ່ການປະຕິບັດໜ້າທີ່ການເມືອງ ໃຫ້ມີປະສິດທິຜົນສູງຂຶ້ນເລື້ອຍໆ.


text:
ນາຍົກລັດຖະມົນຕີຍອມຮັບວ່າ ບັນດາວິສາຫະກິດຂອງລັດຖະບານ ລາວ ປະເຊີນກັບບັນຫາຂາດທຶນເພີ່ມຂຶ້ນ ແລະ ສ້າງໜີ້ສິນໃນລະດັບທີ່ສູງກວ່າມາດຕະຖານ ຍ້ອນລະບົບການບໍລິຫານງານທີ່ມີປະສິດທິພາບຕໍ່າ.
ທ່ານ ພັນຄຳ ວິພາວັນ ນາຍົກລັດຖະມົນຕີ ຖະແຫຼງຍອມຮັບວ່າບັນດາວິສາຫະກິດຂອງລັດຖະບານ ລາວ ກຳລັງປະເຊີນກັບບັນຫາຂາດທຶນເພີ່ມຂຶ້ນ ແລະ ສ້າງໜີ້ສິນໃນລະດັບທີ່ສູງກວ່າມາດຕະຖານ ໂດຍມີສາເຫດທີ່ສຳຄັນມາຈາກລະບົບການບໍລິຫານງານທີ່ມີປະຕິພາບຕໍ່າໂດຍສະເພາະລັດວິສາ ຫະກິດຂະໜາດໃຫຍ່ທີ່ມີພະນັກງານຈຳນວນຫຼາຍທີ່ເຮັດໃຫ້ຕ້ອງນຳໃຊ້ເງິນທຶນສູງດ້ວຍນັ້ນກໍຄືພາກສ່ວນທີ່ສ້າງພາລະໜີ້ສິນໃຫ້ກັບລັດຖະບານເພີ່ມສູງຂຶ້ນນັບມື້ ດັ່ງທີ່ທ່ານ ພັນຄຳ ໄດ້ໃຫ້ການຢືນຢັນວ່າ
“ໄລຍະຜ່ານມາ ລັດຖະບານແຕ່ລະສະໄໝໄດ້ລົງທຶນຈຳນວນຫຼາຍໃຫ້ບັນດາລັດວິສາຫະກິດແນໃສ່ໃຫ້ເປັນເຈົ້າພາທາງໃຫ້ແກ່ການພັດທະນາເສດຖະກິດຂອງປະເທດ ແລະ ສ້າງຖານລາຍຮັບສຳຄັນໃຫ້ແກ່ລັດຖະບານ ແຕ່ໃນຕົວຈິງຜ່ານມາເຫັນວ່າບັນດາລັດວິສາຫະກິດເກືອບທັງໝົດດຳເນີນທຸລະ ກິດມີປະສິດທິຜົນຕໍ່າ ແລະ ຈຳນວນນຶ່ງສ້າງໜີ້ສິນມະຫາສານ ຕົກເປັນພາລະຂອງລັດຖະບານ.“
ໃນປັດຈຸບັນລັດຖະບານ ລາວ ມີວິສາຫະກິດໃນການຄຸ້ມຄອງຈຳນວນທັງໝົດ 187 ຫົວໜ່ວຍ ມີທຶນຈົດທະບຽນລວມກັນເກີນກວ່າ 225,495 ຕື້ກີບ ແຕ່ມີພຽງ 34 ລັດວິສາຫະກິດເທົ່ານັ້ນທີ່ມີຜົນການດຳເນີນທຸລະກິດໃນລະດັບທີ່ດີ ແລະ ລະດັບປານກາງສ່ວນທີ່ເຫຼືອອີກ 153 ຫົວໜ່ວຍນັ້ນກໍຄືລັດວິສາຫາກິດທີ່ຂາດທຶນ ແລະ ສ້າງພາລະໜີ້ສິນມະຫາສານໃຫ້ກັບລັດຖະບານ ລາວ ໂດຍສະ ເພາະລັດວິສາຫະກິດຂະໜາດໃຫຍ່ 9 ຫົວໜ່ວຍກໍຄືລັດວິສາຫະກິດການບິນ ລາວ, ລັດວິສາຫະ ກິດໄຟຟ້າ ລາວ, ລັດວິສາຫະກິດລ້ານຊ້າງພັດທະນາ ແລະ ບໍລິການຂາເຂົ້າ-ຂາອອກ, ລັດວິສາຫະ ກິດການຄ້າສາກົນ ລາວ ບໍລິການ, ບໍລິສັດ DAFI ທີ່ຢູ່ໃນການຄຸ້ມຄອງຂອງກອງທັບປະຊາຊົນ ລາວ, ລັດວິສາຫະກິດວິສະວະກຳນໍ້າ ແລະ ສິ່ງແວດລ້ອມ, ທະນາຄານພັດທະນາ ລາວ ແລະ ທະ ນາຄານສົ່ງເສີມກະສິກຳ, ທັງນີ້ໂດຍພາກສ່ວນທີ່ປະເຊີນກັບກນາຂາດທຶນ ແລະ ສ້າງພາລະໜີ້ສິນໃຫ້ແກ່ລັດຖະບານ ລາວ ຫຼາຍທີ່ສຸດໃນເວລານີ້ ກໍຄືລັດວິສາຫະກິດໄຟຟ້າ ລາວ (EDL) ເພາະການບໍລິຫານງານທີ່ມີປະສິດທິພາບຕໍ່າ ຫາກແຕ່ກໍມີການກູ້ຢືມເງິນທຶນຈາກຕ່າງປະເທດເພີ່ມຂຶ້ນທຸກປີ.
ສ່ວນທ່ານ ດາວວົງ ພອນແກ້ວ ລັດຖະມົນຕີກະຊວງພະລັງງານ ແລະ ບໍ່ແຮ່ ກໍຢືນຢັນວ່າລັດວິສາ ຫະກິດໄຟຟ້າ ລາວ (EDL) ກຳລັງປະເຊີນກັບບັນຫາຂາດສະພາບຄ່ອງທາງການເງິນຢ່າງຮຸນແຮງໃນປັດຈຸບັນ ໂດຍມີສາເຫດສຳຄັນມາຈາກການມີໜີ້ສິນໃນລະດັບສູງ ທີ່ສົມທົບດ້ວຍການຂາດທຶນຈາກການດຳເນີນທຸລະກິດຢ່າງຕໍ່ເນື່ອງ ເພາະການບໍລິຫານທຸລະກິດທີ່ມີປະສິດທິພາບຕໍ່າ ໂດຍສະເພາະກໍແມ່ນການຈັດທຳສັນຍາຊື້ຂາຍພະລັງງານໄຟຟ້າທັງພາຍໃນ ແລະ ຕ່າງປະເທດນັ້ນຍັງມີຂໍ້ບົກຜ່ອງໃນການກຳນົດລາຄາກະແສໄຟຟ້າທີ່ເໝາະສົມ ຈຶ່ງເຮັດໃຫ້ EDL ຕ້ອງສູນເສຍຜົນປະໂຫຍດຈາກການດຳເນີນງານທາງທຸລະກິດຢູ່ເລື້ອຍມາ ດັ່ງທີ່ທ່ານ ດາວວົງ ໄດ້ໃຫ້ການຢືນຢັນວ່າ
“ລັດວິສາຫະກິດຂາດສະພາບຄ່ອງດ້ານການເງິນເນື່ອງຈາກມີໜີ້ສິນເກີນລາຍຮັບ ຊຶ່ງສາເຫດແມ່ນເນື່ອງມາຈາກລັດວິສາຫະກິດໄຟຟ້າ ລາວ ມີສັນຍາຊື້ຂາຍໄຟຟ້າແບບຜູກມັດກັບຜູ້ພັດທະນາເຂື່ອນໄຟຟ້າຫຼາຍໂຄງການ ຊຶ່ງຍັງບໍ່ຮັດກຸມພຽງພໍ ເຮັດໃຫ້ຕ້ອງຮັບພາລະຄ່າໃຊ້ຈ່າຍໃນກໍລະນີມີພະລັງງານເຫຼືອໂດຍບໍ່ຈຳເປັນ ອັນທີ 2 ລາຄາສົ່ງອອກສ່ວນຫຼາຍແມ່ນຕໍ່າກວ່າລາຄາຮັບຊື້ຈາກແຫຼ່ງຜະລິດ ການຮັບຊື້ໄຟຈາກແຫຼ່ງຜະລິດບໍ່ສອດຄ່ອງກັບຄວາມຕ້ອງການຍ້ອນແຫຼ່ງຜະລິດສ່ວນ ໃຫຍ່ເປັນເຂື່ອນໄຟຟ້າທີ່ບໍ່ມີອ່າງເກັບນໍ້າ ເຮັດໃຫ້ລະດູຝົນມີພະລັງງານເຫຼືອແຕ່ໃນລະດູແລ້ງບໍ່ພຽງ ພໍກັບຄວາມຕ້ອງການ.”
ສ່ວນ ທ່ານ ຈັນທະບູນ ສຸກອາລຸນ ຜູ້ອຳນວຍການໃຫຍ່ EDL ຖະແຫຼງວ່າ EDL ມີໜີ້ສິນຈາກການກູ້ຢືມທັງພາຍໃນ ແລະ ຕ່າງປະເທດກວ່າ 2,000 ລ້ານໂດລາ ຈຶ່ງເຮັດໃຫ້ມີຄວາມສາມາດຢ່າງຈຳ ກັດໃນການຈັດຕັ້ງມາດຕະການຫຼຸດຜ່ອນຜົນກະທົບຕໍ່ຊີວິດການເປັນຢູ່ຂອງປະຊາຊົນຈາກການລະບາດໄວຣັສໂຄວິດ-19 ດ້ວຍການປັບຫຼຸດຄ່າໄຟຟ້າໄດ້ໃນອັດຕາສະເລ່ຍພຽງແຕ່ 3 ເປີເຊັນເທົ່ານັ້ນ.
ແຕ່ຢ່າງໃດກໍຕາມ EDL ໄດ້ສ້າງຕັ້ງບໍລິສັດຜະລິດໄຟຟ້າ ລາວ (ມະຫາຊົນ) ຈຳກັດ (EDL-GEN) ຂຶ້ນ ເພື່ອລະດົມເງິນທຶນທັງພາຍໃນ ແລະ ຕ່າງປະເທດ ເມື່ອທ້າຍປີ 2010 ເພື່ອເປັນແນວທາງນຶ່ງຂອງການແກ້ບັນຫາດ້ານໜີ້ສິນດັ່ງກ່າວ ລວມເຖິງການປັບປຸງການບໍລິຫານງານໃຫ້ຄ່ອງຕົວຫຼາຍຂຶ້ນ ຊຶ່ງທີ່ຜ່ານມາ EDL-GEN ກໍໄດ້ລະດົມທຶນຈາກຕະຫຼາດຫຼັກຊັບຂອງ ໄທ ເກີນກວ່າ 3 ໝື່ນລ້ານບາດ.


text:
ໃນວັນທີ 9 ສິງຫາ 2021, ສະຫາຍ ສະເຫຼີມໄຊ ກົມມະສິດ, ລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ໄດ້ພົບປະກັບ ສະຫາຍ ບຸ່ຍ ແທັງ ເຊີນ, ລັດຖະມົນຕີກະຊວງການຕ່າງປະເທດ ແຫ່ງ ສສ ຫວຽດນາມ ທີ່ ກະຊວງການຕ່າງປະເທດ ແຫ່ງ ສປປ ລາວ, ນະຄອນຫຼວງວຽງຈັນ, ເນື່ອງໃນໂອກາດທີ່ ສະຫາຍ ລັດຖະມົນຕີ ກະຊວງການຕ່າງປະເທດ ຫວຽດນາມ ຕິດຕາມ ສະຫາຍ ຫງວຽນ ຊວັນ ຟຸກ, ກໍາມະການກົມການເມືອງສູນກາງພັກຄອມມູນິດຫວຽດນາມ, ປະທານປະເທດ ແຫ່ງ ສສ ຫວຽດນາມ, ພ້ອມດ້ວຍພັນລະຍາ ແລະ ຄະນະຜູ້ແທນຂັ້ນສູງ ໄດ້ເດີນທາງມາຢ້ຽມຢາມສັນຖະວະໄມຕີ ຢ່າງເປັນທາງການ ຢູ່ ສປປ ລາວ, ໃນວັນທີ 9-10 ສິງຫາ 2021.
ສອງຝ່າຍ ໄດ້ຕີລາຄາສູງຕໍ່ການປະສານງານກັນຢ່າງໃກ້ຊິດ ຂອງສອງກະຊວງການຕ່າງປະເທດ ລາວ-ຫວຽດນາມ ເຮັດໃຫ້ການຢ້ຽມຢາມ ສັນຖະວະໄມຕີ ຢ່າງເປັນທາງການ ຄັ້ງນີ້ຂອງ ສະຫາຍ ປະທານປະເທດ ຫງວຽນ ຊວັນ ຟຸກ ປະສົບຜົນສໍາເລັດຢ່າງຈົບງາມ, ມີເນື້ອໃນຄົບຖ້ວນ, ມີຄວາມອຸດົມສົມບູນທາງດ້ານພິທີການ ແລະ ໄດ້ມີການລົງນາມສັນຍາຫຼາຍສະບັບ.
ພ້ອມນີ້, ສອງຝ່າຍໄດ້ສະແດງຄວາມເປັນເອກະພາບກັນ ແລະ ຕີລາຄາສູງ ຕໍ່ການພົວພັນຮ່ວມມື ລະຫວ່າງ ສອງກະຊວງການຕ່າງປະເທດ ລາວ-ຫວຽດນາມ ຊຶ່ງເຫັນວ່າ ມີການຮ່ວມມືອັນສະໜິດແໜ້ນ ແລະ ມີປະສິດທິພາບສູງ. ສະເພາະ ປີ 2020-2021 ນີ້ ເຖິງວ່າຈະມີການລະບາດຂອງພະຍາດໂຄວິດ-19 ໃນທົ່ວໂລກ ລວມທັງໃນລາວ ແລະ ຫວຽດນາມ, ເຮັດໃຫ້ການໄປມາຫາສູ່ກັນລະຫວ່າງສອງປະເທດຫຼຸດລົງ ແຕ່ການເຄື່ອນໄຫວທີ່ສໍາຄັນຂອງສອງປະເທດຍັງມີບໍ່ຂາດ, ທັງການຢ້ຽມຢາມ, ການໂອ້ລົມຜ່ານທາງໂທລະສັບ, ກອງປະຊຸມທາງໄກ ແລະ ການແລກປ່ຽນສານຊົມເຊີຍຊຶ່ງກັນແລະກັນ ຂອງການນໍາທັງສອງປະເທດ, ຊຶ່ງໝາກຜົນດັ່ງກ່າວກໍ່ມີການປະກອບສ່ວນຂອງສອງກະຊວງການຕ່າງປະເທດ ເຖິງວ່າການໄປມາຫາສູ່ຈະມີຂໍ້ຈໍາກັດ, ແຕ່ການປະສານງານຂອງສອງກະຊວງ ຍັງເປັນປົກກະຕິ.
ໃນໂອກາດດຽວກັນນີ້, ສອງຝ່າຍຍັງໄດ້ປຶກສາຫາລືກັນ ກ່ຽວກັບການພົວພັນຮ່ວມມືໃນຕໍ່ໜ້າຂອງສອງກະຊວງ ເປັນຕົ້ນ: ສືບຕໍ່ຕິດຕາມຊຸກຍູ້ ຄະນະກໍາມະການຮ່ວມມືສອງຝ່າຍ ກໍຄືບັນດາກະຊວງ, ຂະແໜງການ ແລະ ບັນດາແຂວງ ໃຫ້ເອົາໃຈໃສ່ຈັດຕັ້ງປະຕິບັດບັນດາເອກະສານລົງນາມຕ່າງໆທີ່ສອງຝ່າຍມີຮ່ວມກັນໃຫ້ມີປະສິດທິຜົນສູງສຸດ; ສືບຕໍ່ຊຸກຍູ້ບັນດາກົມຕ່າງໆ ໃນກະຊວງການຕ່າງປະເທດ ໃຫ້ເອົາໃຈໃສ່ຈັດຕັ້ງປະຕິບັດ ສັນຍາການຮ່ວມມື ລະຫວ່າງ ສອງກະຊວງການຕ່າງປະເທດ ໃນໄລຍະປີ 2021-2025 ແລະ ການຈັດຕັ້ງປະຕິບັດ POA ກ່ຽວກັບການຮ່ວມມືດ້ານການທູດເສດຖະກິດ ທີ່ລົງນາມຮ່ວມກັນໃນທ້າຍປີ 2019;
ກະກຽມການຈັດກອງປະຊຸມສະຫຼຸບຕີລາຄາການຈັດຕັ້ງປະຕິບັດການທົດລອງຮູບແບບການກວດກາ ປະຕູດຽວ, ຄັ້ງດຽວ ຢູ່ດ່ານສະຫວັນ-ລາວບາວ; ສືບຕໍ່ປະສານງານກ່ຽວກັບວຽກງານໃຫ້ສັນຊາດ ຂອງປະຊາຊົນ ທີ່ອາໄສຢູ່ຕາມບໍລິເວນຊາຍແດນຂອງສອງປະເທດ; ກະກຽມໃຫ້ແກ່ການເປີດນໍາໃຊ້ ດ່ານດາກຕາອອກ (ແຂວງເຊກອງ) – ນາມຢາງ (ແຂວງກວາງນາມ) ທີ່ຖືກເລື່ອນມາແຕ່ຕົ້ນປີ 2021; ກະກຽມໃຫ້ແກ່ກອງປະຊຸມປຶກສາຫາລືດ້ານການເມືອງ ຂັ້ນຮອງລັດຖະມົນຕີ, ໃນຄັ້ງນີ້ແມ່ນ ສປປ ລາວ ເປັນເຈົ້າພາບ ຊຶ່ງຄາດວ່າຈະຈັດຂຶ້ນໃນທ້າຍເດືອນສິງຫານີ້ ຜ່ານລະບົບກອງປະຊຸມທາງໄກ; ປຶກສາຫາລື ເພື່ອກະກຽມໃຫ້ແກ່ ການເດີນທາງຢ້ຽມຢາມ ສສ ຫວຽດນາມ ຢ່າງເປັນທາງການ ຂອງລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ແລະ ເຂົ້າຮ່ວມກອງປະຊຸມປຶກສາຫາລືດ້ານການເມືອງ ຂັ້ນລັດຖະມົນຕີ ຄັ້ງທີ 8 ລະຫວ່າງສອງກະຊວງການຕ່າງປະເທດ ລາວ-ຫວຽດນາມ ໃນທ້າຍປີ 2021 ນີ້, ພ້ອມທັງຈະຖືເອົາໂອກາດດັ່ງກ່າວ ປຶກສາຫາລືກັນ ເພື່ອກະກຽມໃຫ້ແກ່ການຈັດບັນດາກິດຈະກໍາຕ່າງໆ ເພື່ອສະເຫຼີມສະຫຼອງປີມິດຕະພາບ 2022 ແລະ ສອງວັນປະຫວັດສາດ ຄື ວັນສ້າງຕັ້ງສາຍພົວພັນການທູດ ລາວ-ຫວຽດນາມ ຄົບຮອບ 60 ປີ ແລະ ວັນເຊັນສົນ ທິສັນຍາມິດຕະພາບ ລາວ- ຫວຽດ ນາມ ຄົບຮອບ 45 ປີ ໃຫ້ມີຄວາມຟົດຟື້ນ ແລະ ມີເນື້ອໃນຄວາມໝາຍອັນເລິກເຊິ່ງ.
ໃນຕອນທ້າຍ, ສອງລັດຖະມົນຕີ ກໍໄດ້ໃຫ້ຄໍາໝັ້ນສັນຍາຮ່ວມກັນວ່າ ຈະສືບຕໍ່ເຮັດວຽກຮ່ວມກັນຢ່າງໃກ້ຊິດ ເພື່ອເສີມຂະຫຍາຍມູນເຊື້ອ ສາຍພົວພັນມິດຕະ ພາບອັນຍິ່ງໃຫຍ່, ຄວາມສາມັກຄີພິເສດ ແລະ ການຮ່ວມມື ຮອບດ້ານ ລະຫວ່າງ ລາວ-ຫວຽດນາມ ໃຫ້ນັບມື້ນັບຂຽວສົດງົດງາມ, ເກີດດອກອອກຜົນຍິ່ງໆຂຶ້ນ ແລະ ນໍາເອົາປະໂຫຍດຕົວຈິງມາສູ່ປະຊາຊົນສອງຊາດ. ພ້ອມນີ້, ສອງຝ່າຍ ຍັງໄດ້ອວຍພອນຊຶ່ງກັນແລະກັນ ໃຫ້ມີສຸຂະພາບເຂັ້ມແຂງ, ມີຄວາມຜາສຸກ ແລະ ປະສົບຜົນສໍາເລັດໃນໜ້າທີ່ວຽກງານອັນສູງສົ່ງຂອງຕົນ ເພື່ອສືບຕໍ່ນໍາພາກະຊວງການຕ່າງປະເທດ ລາວ- ຫວຽດນາມ ໃຫ້ບັນລຸເປົ້າໝາຍທີ່ວາງໄວ້ ເພື່ອຊື່ສຽງ ແລະ ບົດບາດຂອງສອງປະເທດ ໃຫ້ນັບມື້ນັບສູງເດັ່ນຂຶ້ນ ໃນເວທີພາກພື້ນ ແລະ ສາກົນ.


text:
ອົງການພຸດທະສາສະໜາສຳພັນແຫ່ງ ສປປ ລາວ ໄດ້ເປີດກອງປະຊຸມປຶກສາຫາລື ແລະ ກະກຽມຄວາມພ້ອມ ໃຫ້ແກ່ການດຳເນີນກອງປະຊຸມໃຫຍ່ຜູ້ແທນພະສົງທົ່ວປະເທດ ສະໄໝທີ VIII ຂຶ້ນເມື່ອບໍ່ດົນມານີ້ ທີ່ຫ້ອງປະຊຸມໃຫຍ່ສູນກາງແນວລາວສ້າງຊາດ (ສນຊ) ໂດຍການເປັນປະທານຮ່ວມຂອງທ່ານ ສິນລະວົງ ຄຸດໄພທູນ ກຳມະການກົມການເມືອງສູນກາງພັກ ປະທານ ສນຊ ແລະ ພະອາຈານໃຫຍ່ມະຫາເຫວດ ມະເສໄນ ຮອງປະທານ ສູນກາງອົງການພຸດທະສາສະໜາສຳພັນລາວ, ພ້ອມດ້ວຍຄະນະຮັບຜິດຊອບທີ່ກ່ຽວຂ້ອງທຸກພາກສ່ວນເຂົ້າຮ່ວມ.
ກອງປະຊຸມຄັ້ງນີ້, ເພື່ອລາຍງານຄວາມພ້ອມການກະກຽມໃຫ້ແກ່ການດຳເນີນກອງປະຊຸມດັ່ງກ່າວ ຊຶ່ງສະເໜີໂດຍ ພະອາຈານໃຫຍ່ ມະຫາເຫວດ ມະເສໄນ ຮອງປະທານສູນກາງອົງການພຸດທະສາສະໜາສຳພັນລາວ. ຈາກນັ້ນ, ຜູ້ເຂົ້າຮ່ວມໄດ້ຜັດປ່ຽນກັນປະກອບຄຳຄິດຄຳເຫັນ, ຄຳສະເໜີຕ່າງໆໃສ່ ແລະ ສາມາດສະຫຼຸບໄດ້ວ່າ: ມາຮອດປັດຈຸບັນ ການກະກຽມຄວາມພ້ອມໃຫ້ແກ່ການດຳເນີນກອງປະຊຸມໃຫຍ່ຜູ້ແທນພະສົງທົ່ວປະເທດ ສະໄໝທີ VIII ອົງການພຸດທະສາສະໜາສຳພັນລາວແມ່ນມີຄວາມພ້ອມແລ້ວ, ຍັງແຕ່ລໍຖ້າການອະນຸມັດຈາກຄະນະໜ່ວຍສະເພາະກິດລະດັບຊາດ ເພື່ອຕ້ານສະກັດກັ້ນການແຜ່ລະບາດຂອງພະຍາດໂຄວິດ-19 ແລະ ຂໍ້ຕົກລົງອະນຸມັດເປີດກອງປະຊຸມ.
(ຂ່າວ-ພາບ: ສນຊ)


text:
ກອງປະຊຸມຄະນະກຳມະການອຳນວຍຄວາມສະດວກດ້ານການຄ້າທົ່ວປະເທດ ຄັ້ງທີ IV ປະຈຳປີ 2021 ໄດ້ໄຂຂຶ້ນຢ່າງເປັນທາງ ການໃນຕອນເຊົ້າວັນທີ 25 ມັງກອນ 2022 ນີ້ຢູ່ທີ່ ກະຊວງອຸດສະຫະກຳ ແລະການຄ້າ ນະຄອນຫຼວງວຽງຈັນ ພາຍໃຕ້ການເປັນປະທານຂອງທ່ານ ສອນໄຊ ສີພັນດອນ ຮອງນາຍົກລັດ ຖະມົນຕີ, ລັດຖະມົນຕີກະຊວງແຜນການ ແລະ ການລົງທຶນ ຫົວໜ້າຄະນະກຳມະການອຳ ນວຍຄວາມສະດວກ ດ້ານການຄ້າລະດັບຊາດ, ມີທ່ານ ຄໍາແພງ ໄຊສົມແພງ ລັດຖະມົນຕີກະຊວງອຸດສະຫະກຳ ແລະ ການຄ້າ, ມີບັນດາກົມອ້ອມຂ້າງກະຊວງ , ການນໍານະຄອນຫຼວງ,ແຂວງ, ຫົວໜ້າພະແນກອຸດສະຫະກຳ ແລະ ການຄ້າບັນດາແຂວງ, ຫົວໜ້າດ່ານພາສີ ແລະເຈົ້າໜ້າທີ່ກ່ຽວຂ້ອງໃນທົ່ວປະເທດເຂົ້າ ຮ່ວມ ສ່ວນຜູ້ແທນຈາກຕ່າງແຂວງແມ່ນເຂົ້າຮ່ວມຜ່ານລະບົບອອນໄລ ທາງໄກ.
ສຳລັບການຈັດຕັ້ງເຂົ້າຮ່ວມກອງປະຊຸມຂອງແຂວງຈຳປາສັກມີຂຶ້ນທີ່ ພະແນກອຸດສະຫະກຳ ແລະ ການຄ້າແຂວງ ຜ່ານລະບົບອອນລາຍ ຊຶ່ງນຳໂດຍ ທ່ານ ສົມບູນ ເຮືອງວົງສາ ຮອງເຈົ້າແຂວງໆຈຳປາ ສັກ, ທ່ານ ບຸນຍະເດດ ທອງສະຫວັນ ຫົວໜ້າພະແນກອຸສະຫະກຳ ແລະ ການຄ້າແຂວງ, ມີຫົວໜ້າດ່ານພາສີ,ພະແນກການກົມກອງອ້ອມຂ້າງແຂວງ ແລະຂະແໜງການ,ວິຊາການກ່ຽວຂ້ອງເຂົ້າຮ່ວມ.
ໃນກອງປະຊຸມອຳນວຍຄວາມສະດວກດ້ານການຄ້າທົ່ວປະເທດ ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ, ລັດຖະມົນຕີກະຊວງແຜນການ ແລະ ການ ລົງທຶນ ໄດ້ກ່າວໄຂກອງປະຊຸມວ່າ: ກອງປະຊຸມອໍານວຍຄວາມສະດວກດ້ານການຄ້າທົ່ວປະເທດຄັ້ງນີ້ມີຄວາມສຳຄັນ ຫຼາຍ, ເຊິ່ງເປັນການສະຫຼຸບຕີລາຄາວຽກງານແຕ່ລະດ້ານໃນໄລຍະ 1 ປີ ທີ່ຜ່ານມາ ຖອດຖອນບົດຮຽນດ້ານດີ, ດ້ານຄົງ ຄ້າງແລ້ວພ້ອມກັນກຳ ນົດທິດທາງແຜນການໃນການປັບປຸງແກ້ໄຂໃຫ້ດີຂຶ້ນ ເປັນຕົ້ນການນຳເຂົ້າ-ສົ່ງອອກສິນຄ້າ ຜ່ານ ດ່ານໃນຕໍ່ໜ້າຕ້ອງຮັບປະກັນໃຫ້ມີຄວາມສະດວກວ່ອງໄວ, ແກ້ໄຂບັນຫາຫຼາຍຂອດ, ຫຼາຍຂັ້ນ ແລະ ສິ່ງທີ່ເປັນອຸປະສັກ ກີດກັ້ນໃນເມື່ອກອນໃຫ້ໝົດໄປ.
ກອງປະຊຸມຄັ້ງນນີ້ຍັງໄດ້ຮັບຟັງບົດລາຍງານການຈັດຕັ້ງປະຕິບັດວຽກງານການອໍານວຍຄວາມສະ ດວກທາງ ດ້ານການຄ້າທົ່ວປະ ເທດຈາກທ່ານ ຄຳແພງ ໄຊສົມແພງ ລັດຖະມົນຕີກະຊວງອຸດສະ ຫະກຳ ແລະ ການຄ້າ ເຊັ່ນ: ວຽກ ງານການດຳເນີນການຢູ່ດ່ານ, ວຽກງານການອອກອະນຸຍາດຢັ້ງຢືນເຄື່ອນຍ້າຍສິນຄ້າ ແລະ ການຂົນສົ່ງສິນຄ້າພາຍໃນ ປະ ເທດ, ການແກ້ໄຂບັນຫາພາກທຸລະກິດ ແລະ ວຽກງານສຳຄັນອື່ນໆອີກ. ທ່ານລັດຖະມົນຕີກະຊວງອຸດສະຫະກຳ ແລະ ການຄ້າຍັງໄດ້ກ່າວເຖິງທິດທາງໃນການປັບປຸງອຳນວຍຄວາມສະ ດວກທາງດ້ານການຄ້າໃນໄລຍະຕໍ່ໜ້າອີກດ້ວຍ.
ໃນກອງປະຊຸມຄັ້ງນີ້ບັນດາຜູ້ເຂົ້າຮ່ວມເຊິ່ງແມ່ນຫົວໜ້າ ແລະຄະນະອຳນວຍຄວາມສະດວກທາງດ້ານການຄ້າແຕ່ລະ ແຂວງຍັງໄດ້ປະກອບຄຳເຫັນເພື່ອປຸງແກ້ໄຂ ເຮັດໃຫ້ວຽກງານອຳນວຍຄວາມສະດວກດ້ານການຄ້າໃນຂອບເຂດທົ່ວປະເທດ ມີຄວາມເປັນ ເອກະພາບ ແລະ ມີປະສິດທິພາບສູງຂຶ້ນເລື້ອຍໆ.
ເກດສະໜາ ແກ້ວສຸວັນນະແສງ


text:
ໃນວັນທີ 23 ມິຖຸນາ 2022 ນີ້ແຂວງອັດຕະປື ແຫ່ງ ສປປ ລາວ ແລະ ແຂວງກອນຕູມ ສສ ຫວຽດນາມ ໄດ້ຮ່ວມກັນລົງນາມເຊັນບົດບັນທຶກຊ່ວຍຈໍາການຮ່ວມມືຊ່ວຍເຫຼືອວຽກງານກູ້ຊີບ,ກູ້ໄພທາງທໍາມະຊາດ,ພິທີລົງນາມບົດບັນທຶກຊ່ວຍຈໍາໄດ້ຈັດຂື້ນທີ່ຫໍປະຊຸມໃຫຍ່ຂອງແຂວງ,ຕາງໜ້າໃຫ້ແຂວງອັດຕະປື ຮ່ວມລົງນາມເຊັນບົດບັນທຶກໂດຍທ່ານ ບຸນເສີດ ເສດທິລາດ ຮອງເຈົ້າແຂວງອັດຕະປື,ຝ່າຍແຂວງກອນຕູມລົງນາມເຊັນບົດບັນທຶກໂດຍທ່ານ ຫງວຽນ ຫືວ ຖາບ ຮອງປະທານຄະນະກໍາມະການປະຊາຊົນ ແຂວງກອນຕູມ,ໂດຍມີຄະນະນໍາທັງສອງແຂວງເຂົ້າຮ່ວມເປັນສັກຂີພິຍາຍ.
ສໍາລັບເນື້ອໃນບົດບັນທຶກຊ່ວຍຈໍາການຮ່ວມມືຊ່ວຍເຫຼືອວຽກງານກູ້ຊີບ,ກູ້ໄພທາງທໍາມະຊາດ ທີ່ສອງ ແຂວງອັດຕະປື ແລະ ແຂວງກອນຕູມ ໄດ້ເຊັນກັນຄັ້ງນີ້ ແມ່ນເພື່ອເປັນການເສີມຂະຫຍາຍບັນດາໝາກຜົນທີ່ຍາດມາໄດ້ປັບປຸງຟື້ນຟູບັນດາຂໍ້ຫຍຸ້ງຍາກ ແລະ ຂໍ້ຈໍາກັດ,ບົນພື້ນຖານຄວາມສາມາດບົ່ມຊ້ອນ, ທ່າແຮງ,ຄວາມສາມາດຂອງແຕ່ລະແຂວງ,ສອງຝ່າຍ ໄດ້ເອກະພາບເນື້ອໃນການຮ່ວມມື ເພື່ອຜັນຂະຫຍາຍອະນຸສັນຍາ ວ່າດ້ວຍການຊ່ວຍເຫຼືອກູ້ຊີບຊ່ວຍເຫຼືອໃຫ້ພົ້ນໄພອັນ ຕະລາຍ ຈາກໄພທຳມະຊາດໃຫ້ມີປະສິດທິຜົນ ລະຫວ່າງກະຊວງປ້ອງກັນປະ ເທດ ແຫ່ງສາທາລະນະລັດ ປະຊາ ທິປະໄຕ ປະຊາຊົນລາວ ກັບ ກະຊວງປ້ອງກັນປະເທດ ແຫ່ງ ສາທາລະນະລັດ ສັງຄົມນິຍົມ ຫວຽດນາມ ໄດ້ລົງນາມຮ່ວມກັນໃນຄັ້ງວັນທີ 12 ທັນວາ 2021 ທີ່ ແຂວງກວາງຈີ້ ສສ ຫວຽດນາມ,ເຊິ່ງທັງສອງແຂວງ ອັດຕະປື ແລະ ແຂວງກອນຕູມ ໄດ້ຮ່ວມກັນຄົ້ນຄວ້າປຶກສາຫາລື,ກໍານົດກົນໄກການຈັດຕັ້ງປະຕິບັດງານ,ກໍານົດວັນເວລາ,ສະຖານທີ່,ບຸກຄະລາກອນ,ພາຫານະຮັບໃຊ້ ແລະ ອື່ນໆເຂົ້າໃນວຽກງານການຝຶກຊ້ອມການຊ່ວຍເຫຼືອກູ້ຊີບ,ຊ່ວຍເຫຼືອໃຫ້ພົ້ນໄພອັນຕະລາຍ ຈາກໄພທຳມະຊາດ ໃຫ້ປະກົດຜົນເປັນຈິງ ເເລະ ມີປະສິດທິຜົນສູງ.ທັງນີ້ ກໍ່ເພື່ອເປັນການກະກຽມສະເຫຼີມສະຫຼອງ ປີສາມັກຄີ ພິເສດລາວ- ຫວຽດນາມ ກໍ່ຄືວັນເຊັນສົນທິສັນຍາມິດຕະພາບ ແລະ ການຮ່ວມມື ຄົບຮອບ 45 ປີ ແລະວັນສ້າງຕັ້ງສາຍພົວພັນການທູດ ຄົບຮອບ 60 ປີ,ທັງເປັນການເສີມຂະຫຍາຍມູນເຊື້ອຄວາມສາມັກຄີພິເສດ ແລະ ການພົວພັນຮ່ວມມື ຮອບດ້ານອັນດີງາມລະຫວ່າງສອງພັກ-ສອງລັດ ເວົ້າລວມ,ເວົ້າສະເພາະກໍ່ຄືສອງແຂວງອັດຕະປື-ແຂວງ ກອນຕູມ ໃຫ້ນັບມື້ຂະຫຍາຍຕົວຢ່າງບໍ່ຢຸດຢັ້ງ.
ຂ່າວ: ວັດທະນາ


text:
ຂ່າວສານ
ບັນດາອົງການສື່ມວນຊົນ ມຸ່ງໄປເຖິງການສ້າງລະບົບຄົບຊຸດໃນການຖະແຫຼງຂ່າວ
ເຂົ້າຮ່ວມ ແລະ ກ່າວຄຳເຫັນທີ່ພິທີ, ທ່ານຮອງນາຍົກລັດຖະມົນຕີ ຫວູດຶກດາມ ຕີລາຄາສູງບົດບາດຂອງປະຕູຖານຂໍ້ມູນເອເລັກໂຕນິກ ລັດຖະບານ ແລະ ຢັ້ງຢືນວ່າ ບໍ່ພຽງແຕ່ໃຫ້ຂ່າວກ່ຽວກັບການເຄື່ອນໄຫວຂອງລັດຖະບານ, ກົງຈັກບໍລິຫານຂອງລັດເຖິງປະຊາຊົນ, ຜູ້ອ່ານຢູ່ຕ່າງປະເທດໄດ້ຢ່າງທັນການເທົ່ານັ້ນ, ຫາກປະຕູຖານຂໍ້ມູນເອເລັກໂຕນິກ ລັດຖະບານ ຍັງມີຄວາມຄືບໜ້າຢ່າງຈະແຈ້ງໃນການຮັບເອົາຄຳເຫັນກະທົບຕອບ, ຄຳປຶກສາ, ຄຳເຫັນປະກອບ, ຄຳລະດົມກຳລັງໃຈຂອງປະຊາຊົນ ແລະ ເພື່ອນມິດສາກົນອີກດ້ວຍ.ທ່ານຮອງນາຍົກລັດຖະມົນຕີ ສະເໜີກະຊວງຖະແຫຼງຂ່າວ ແລະ ການສື່ສານ ສົມທົບກັບສະມາຄົມນັກຂ່າວ ຫວຽດນາມ, ບັນດາອົງການສື່ມວນຊົນ, ປະຕູຖານຂໍ້ມູນ, ເວັບໄຊ… ຕ້ອງສ້າງເປັນລະບົບທີ່ຄົບຊຸດໃນການຖະແຫຼງຂ່າວກ່ຽວກັບແຜນນະໂຍບາຍ, ນະໂຍບາຍ, ພ້ອມທັງຮັບເອົາການເຂົ້າຮ່ວມ, ປະກອບຄຳເຫັນຂອງປະຊາຊົນ, ນຳເຂົ້າຖານຂໍ້ມູນເພື່ອໄຈ້ແຍກ, ເປັນພື້ນຖານເພື່ອດັດປັບນະໂຍບາຍ.
(ແຫຼ່ງຄັດຈາກ VOV)


text:
ບໍລິການກ່ອນການຂາຍ
* ການສອບຖາມແລະການໃຫ້ຄໍາປຶກສາສະຫນັບສະຫນູນ.
* ສະຫນັບສະຫນູນການທົດສອບຕົວຢ່າງ.
ບໍລິການຫລັງການຂາຍ
* ເອກະສານມືອາຊີບສໍາລັບການເກັບກູ້ຂອງທ່ານ
* ເງິນທັງໝົດຂອງເຈົ້າຈະຖືກຄືນເງິນທັນທີຖ້າບັນຫາດ້ານຄຸນນະພາບເກີດຂຶ້ນ
1. ຄຸນະພາບທີ່ດີທີ່ສຸດດ້ວຍລາຄາທີ່ແຂ່ງຂັນ.
2. ການຂົນສົ່ງດ່ວນ, ການຈັດສົ່ງຕາມເວລາ.
3. ການປະກັນການຄ້າ Alibaba.
4. ສະຫນັບສະຫນູນວິທີການການຊື້ຂາຍຫຼາຍແລະການຈ່າຍເງິນ. ພວກເຮົາສະຫນັບສະຫນູນການໂອນເງິນ, ສະຫະພັນຕາເວັນຕົກ, Paypal ຫຼື escrow (Alibaba) ການຈ່າຍເງິນ.
5. ການສື່ສານທຸລະກິດຫນຶ່ງຫາຫນຶ່ງ.
6. OEM/ODM ສາມາດໃຊ້ໄດ້.
7. ພວກເຮົາສະເຫນີໃຫ້ມີຄວາມສະດວກໃນການຊື້ຫນຶ່ງສະຖານີການບໍລິການ.Our professionaland ຄິດການບໍລິການຫລັງການຂາຍລົບລ້າງຄວາມກັງວົນຂອງທ່ານ.
8. ພວກເຮົາມີປະສົບການສົ່ງອອກຫຼາຍປີໃນຜະລິດຕະພັນສ່ວນປະກອບຢາທີ່ມີການເຄື່ອນໄຫວ, ຢ່າງເຂັ້ມງວດໃນການເລືອກວັດຖຸດິບ.
MOQ: 10 ກຼາມ
ການບັນຈຸ: ຖົງອາລູມິນຽມ foil / custom / barrel
ເງື່ອນໄຂການຈ່າຍເງິນ: Western Union / Money Gram / BTC / T/T / L/C
ຮູບແບບການຂົນສົ່ງ: ໂດຍທາງອາກາດຫຼືເຮືອ
ດ່ວນ: FedEx, UPS, DHL, TNT, EMS
ທ່າເຮືອໂຫຼດ: Shanghai, ຈີນ / ທາງເລືອກ
ເວລານໍາສົ່ງ: ພາຍໃນ 7 ມື້
ຢາອາຊິດອາມິໂນ.ອາຊິດ amino ້ໍາຕົ້ມແລະອາຊິດ amino ການກະກຽມວັດຖຸດິບ, ເປັນອາຫານເສີມໂພຊະນາການ.ໃຊ້ເພື່ອປິ່ນປົວພະຍາດຕ່າງໆເຊັ່ນ: poliomyelitis ແລະ encephalitis tuberculous / hyperthyroidism.ອາຫານເສີມ.ຫຼັງຈາກປະຕິກິລິຍາ amino carbonyl ກັບ້ໍາຕານ, ສານທີ່ມີກິ່ນຫອມພິເສດສາມາດຜະລິດໄດ້.ມັນຖືກນໍາໃຊ້ໃນຢາປົວພະຍາດ hyperthyroidism.ນໍາໃຊ້ໃນການຄົ້ນຄວ້າທາງຊີວະເຄມີ, ຢາປົວພະຍາດໂພຊະນາການອາຊິດ amino, ການປິ່ນປົວ poliomyelitis, encephalitis, hyperthyroidism ແລະພະຍາດອື່ນໆ.ການຄົ້ນຄວ້າຊີວະເຄມີ.ມາດຕະຖານສໍາລັບການກໍານົດໄນໂຕຣເຈນໃນອາຊິດ amino.ສື່ມວນຊົນການປູກຝັງໄດ້ຖືກກະກຽມ.ການວິເຄາະປະລິມານ Colorimetric ໄດ້ຖືກປະຕິບັດໂດຍໃຊ້ປະຕິກິລິຍາ Millon (ປະຕິກິລິຍາສີຂອງທາດໂປຼຕີນ).ມັນເປັນວັດຖຸດິບຕົ້ນຕໍສໍາລັບການສັງເຄາະຄວາມຫລາກຫລາຍຂອງຮໍໂມນ peptide, ຢາຕ້ານເຊື້ອແລະຢາອື່ນໆ, ແລະອາຊິດ amino ຄາຣະວາຂອງ dopamine ແລະ catecholamine.


text:
ນີ້ແມ່ນຄຳຢັ້ງຢືນຂອງທ່ານ ບຸນແທັງເຊີນ, ຮອງລັດຖະມົນຕີຜູ້ປະຈຳການກະຊວງການຕ່າງປະເທດຫວຽດນາມ, ເນື່ອງໃນໂອກາດສະພາແຫ່ງຊາດຫວຽດນາມໃຫ້ສັດຕະຍາບັນສັນຍາການຄ້າເສລີ (EVFTA) ແລະ ສັນຍາອາລັກຂາການລົງທຶນ (EVIPA) ລະຫວ່າງ ຫວຽດນາມ - ສະຫະພາບເອີລົບ (EU) ໃນວັນທີ 8 ມິຖຸນາ 2020.
ທ່ານເນັ້ນໜັກວ່າ: ດ້ວຍບັນດາພື້ນຖານໝັ້ນຄົງ ຈາກ 30 ປີແຫ່ງວັນສ້າງຕັ້ງການພົວພັນທາງການທູດ, ເລື່ອງຜັນຂະຫຍາຍສັນຍາ EVFTA ແລະ EVIPA ໂດຍໄວຈະສ້າງບັນດາຂອບເຂດທີ່ມີສະຖຽນລະພາບ, ຍາວນານເພື່ອແນໃສ່ຫັນຄວາມສາມາດບົ່ມຊ້ອນໃນການຮ່ວມມືໃຫ້ຫຼາຍທີ່ສຸດ, ນຳການພົວພັນດ້ານເສດຖະກິດ - ການຄ້າ - ການລົງທຶນໃຫ້ສົມກັບຂອບຂະໜາດຂອງການພົວພັນຄູ່່ຮ່ວມມືຮອບດ້ານລະຫວ່ງ ຫວຽດນາມ - EU. ການຜັນຂະຫຍາຍສັນຍາ EVFTA ກໍ່ຢັ້ງຢືນການພັດທະນາທີ່ມີລັກສະນະຍຸດທະສາດຂອງການພົວພັນສອງຝ່າຍ, ສະແດງໃຫ້ເຫັນການຖືທີ່ຕັ້ງຂອງກັນເປັນສຳຄັນ ໃນຍຸດທະສາດທາງການທູດ, ພັດທະນາ ແລະ ເຊື່ອມໂຍງຂອງບັນດາຝ່າຍ, ປະກອບສ່ວນເຂົ້າການສ້າງສັນຕິພາບ, ສະຖຽນລະພາບ, ການພັດທະນາຂອງສອງຝ່າຍກໍ່ຄືຂອງ 2 ພາກພື້ນ ອາຊີ - ເອີລົບ ແລະ ທົ່ວໂລກ.
ບຸນຄົງ


text:
ຍສໝ - ຕາມກະຊວງການຕ່າງປະເທດຫວຽດນາມແລ້ວ, ມາຮອດປັດຈຸບັນ, ກະຊວງການ ຕ່າງປະເທດ ຫວຽດນາມ ໄດ້ສົມທົບກັບບັນດາກະຊວງ, ຂະແໜງການທີ່ກ່ຽວ ຂ້ອງ, ອົງການຜູ້ຕາງໜ້າ ຫວຽດນາມ ປະຈຳປະເທດປະຈຳຖິ່ນ ຜັນຂະຫຍາຍການຍົກຍ້າຍພົນລະເມືອງ ຫວຽດນາມ ຢູ່ ຢູແກຼນ ປະມານ 5200 ຄົນ ໄປຢູ່ບ່ອນທີ່ປອດໄພ.
ກະຊວງການຕ່າງປະເທດ ຫວຽດນາມ ໄດ້ສົມທົບກັບບັນດາກະຊວງ, ຂະແໜງການທີ່ກ່ຽວຂ້ອງ, ອົງການຜູ້ຕາງໜ້າ ຫວຽດນາມ ປະຈຳປະເທດປະຈຳຖິ່ນ ຜັນຂະຫຍາຍການຍົກຍ້າຍພົນລະເມືອງ ຫວຽດນາມ ຢູ່ ຢູແກຼນ ປະມານ 5200 ຄົນ ໄປຢູ່ບ່ອນປອດໄພ, ຈັດຖ້ຽວບິນ 6 ຖ້ຽວ ເພື່ອນຳສົ່ງພົນລະເມືອງ ຫວຽດນາມເກືອບ 1700 ຄົນກັບເມືອປະເທດ
ຍສໝ - ສະຖານທູດ ແລະ ປະຊາຄົມຊາວ ຫວຽດນາມ ປະຈຳ ຮຸງກາຣີ ໄດ້ຕ້ອນຮັບ ແລະໜູນຊ່ວຍຊາວຫວຽດນາມ ອົບພະຍົບປະມານ 720 ຄົນທີ່ມາຈາກ ຢູແກຼນ, ໃນນັ້ນ 400 ຄົນໄດ້ຮັບການຊ່ວຍເຫຼືອທີ່ພັກຊົ່ວຄາວ, 320 ຄົນໄດ້ຮັບອາຫານ, ແລະ ຊື້ປີ້ລົດໄຟເພື່ອໄປຍັງປະເທດອື່ນຕໍ່.
ປັດຈຸບັນ, ກະຊວງການຕ່າງປະເທດ ແລະ ອົງການຜູ້ຕາງໜ້າ ຫວຽດນາມ ປະຈຳ ລັດເຊຍ ແລະຢູແກຼນສືບຕໍ່ຊຸກຍູ້ ອົງການເຈົ້າໜ້າທີ່ຂອງ ລັດເຊຍ ແລະ ຢູແກຼນ ສົມທົບກັນສ້າງຄວາມສະດວກ ໃຫ້ຊາວຫວຽດນາມທີ່ຍັງເຫຼືອຢູ່ຢູແກຼນ ໄດ້ຍົກຍ້າຍໄປເຖິງເຂດທີ່ປອດໄພ.
ຍສໝ - ວິສາຫະກິດສົ່ງອອກຂອງຫວຽດນາມ ຫຼາຍແຫ່ງໄດ້ຖືກຢຸດຕິໃບສັ່ງຊື້ສິນຄ້າ, ແຫຼ່ງສະໜອງວັດຖຸດິບ, ວິທີການຊຳລະເງິນ... ຈາກວິກິດການ ລັດເຊຍ - ຢູແກຼນ.
ຍສໝ - ສະຖານທູດ ຫວຽດນາມ ປະຈຳ ລັດເຊຍ ແລະ ປະຊາຄົມຊາວ ຫວຽດນາມ ປະຈຳ Rostov ແລະ Voronezh ໜູນຊ່ວຍປະຊາຊົນເຮັດລະບຽບການເອກະສານຜ່ານແດນ, ມີບ່ອນພັກຜ່ອນຊົ່ວຄາວເປັນປົກກະຕິ ແລະ ສະໜອງສິ່ງຂອງທີ່ຈຳເປັນໃນການດຳລົງຊີວິດປະຈຳວັນ.
ນອກຈາກການສ້າງຕັ້ງຄະນະກຳມະການໜູນຊ່ວຍພໍ່ແມ່ພີ່ນ້ອງຂາວຫວຽດນາມຢູ່ຕ່າງປະເທດທີ່ລີ້ໄພຈາກຢູເຄຣນ, ລວມມີພະນັກງານສະຖານທູດ, ພະນັກງານຂອງສະມາຄົມ, ສະຖານທູດ ຫວຽດນາມ ປະຈຳ ຮຸງກາຣີ ກໍ່ໄດ້ສ້າງຕັ້ງ 2 ກຸ່ມ ລວມທັງກຸ່ມຂໍ້ມູນຂ່າວສານກົດໝາຍ ແລະ ກຸ່ມພະລາທິການ.
ວັນທີ 26 ກຸມພາ, ທ່ານນາຍົກລັດຖະມົນຕີ ປະກາດໂທລະເລກທາງການກ່ຽວກັບການປົກປ້ອງພົນລະເມືອງ ແລະນິຕິບຸກຄົນ ແລະບາງບັນຫາຕ້ອງເອົາໃຈໃສ່ຕໍ່ໜ້າສະພາບການຢູ່ອູແກຣນ.
ຍສໝ - ວັນທີ 17 ກຸມພາ, ທີ່ກອງປະຊຸມຂ່າວປະຈຳໄລຍະກະຊວງການຕ່າງປະເທດ, ເມື່ອຕອບຄຳຖາມກ່ຽວກັບວຽກງານປົກປ້ອງພົນລະເມືອງໃນສະພາບການຢູ່ຢູແກຼນ, ທ່ານນາງ ເລທິທູຮັ່ງ ໂຄສົກກະຊວງການຕ່າງປະເທດ ຫວຽດນາມ ໃຫ້ຮູ້ວ່າ:
ຍສໝ -ວັນທີ 27 ມັງກອນ, ໂດຍຕອບສຳພາດທາງໄກຕໍ່ນັກຂ່າວສຳນັກຂ່າວສານ ຫວຽດນາມ ປະຈຳ ມົດສະກູ, ທ່ານເອກອັກຄະລັດຖະທູດ ຫວຽດນາມ ປະຈຳ ຢູແກຼນ ຫງວຽນຮົ່ງແທັກ ໃຫ້ຮູ້ວ່າ ສະຖານທູດຍາມໃດກໍ່ຕິດຕາມສະພາບການໃນປັດຈຸບັນຢ່າງໃກ້ຊິດ ແລະ ໃຫ້ບຸລິມະສິດປະຊາຄົມຊາວຫວຽດນາມ ອາໄສຢູ່ ຢູແກຼນ. ນີ້ແມ່ນໜຶ່ງໃນບັນດາໜ້າທີ່ແຖວໜ້າຂອງ ສະຖານທູດ.
ຍສໝ - ຫວ່າງແລ້ວນີ້, ກົມເສນາທິການປ້ອງກັນປະເທດ ສົມທົບກັບສະຖານທູດຫວຽດນາມ ແລະ ສະມາຄົມນັກຮົບເກົ່າຫວຽດນາມ ປະຈຳ ຢູແກຼນ ໄດ້ຈັດຕັ້ງພິທີສະເຫຼີມສະຫຼອງ 77 ປີແຫ່ງວັນສ້າງຕັ້ງກອງທັບປະຊາຊົນຫວຽດນາມ (22 ທັນວາ 1944 – 22 ທັນວາ 2021), ວັນບຸນປ້ອງກັນຊາດທົ່ວປວງຊົນ ຄົບຮອບ 32 ປີ (22 ທັນວາ 1989 - 22 ທັນວາ 2021).
ຍສໝ - ຕອນບ່າຍວັນທີ 11 ຕຸລາ, ສະມາຄົມນັກຮົບເກົ່າ ຫວຽດນາມ ໄດ້ຈັດຕັ້ງພິທີມອບຮັບການສະໜັບສະໜູນຂອງ ສະມາຄົມນັກຮົບເກົ່າ ຫວຽດນາມ ປະຈຳ ຢູແກຼນ, ສະມາຊິກ ແລະ ຄອບຄົວຂອງສະມາຊິກໃນປະເທດທີ່ຖືກຜົນສະທ້ອນຈາກໂລກລະບາດໂຄວິດ - 19.
ຍສໝ - ສະມາຄົມນັກຈິດຕະກອນຢູແກຼນ ແລະຜູ້ອຸປະຖໍາ Gorchakov ຈະປະສານສົມທົບກັບສະຖານທູດຫວຽດນາມ ປະຈຳຢູແກຼນ ເພື່ອເຊື້ອເຊີນບັນດາສະມາຊິກຂອງສະມາຄົມນັກຈິດຕະກອນຢູແກຼນ ເພື່ອປະດິດແຕ່ງກ່ຽວກັບຫວຽດນາມ...
ຍສໝ - ຕອນບ່າຍວັນທີ 5 ກັນຍາ ຢູ່ Staritskogo (Odessa, ຢູແກນ) ໄດ້ດຳເນີນພິທີເປີດຫ້ອງສອນພາສາຫວຽດນາມ ໃຫ້ແກ່ບັນດານ້ອງໆນັກຮຽນ ຢູ່ Staritskogo ແລະ ເຂດໃກ້ຄຽງ.
ຍສໝ - ປິ 2018, ຄູ ເວິນແອັງ ໄດ້ຮຽບຮຽງສຳເລັດປຶ້ມພາສາຫວຽດ ລະດັບ A ແລະ ປື້ມພາສາຫວຽດ ລະດັບ B. ໃນປື້ມຫົວທີ 2, ຄູ ເວິນແອັງ ໄດ້ຮັບຜິດຊອບເນື້ອໃນພາສາຫວຽດ, ສ່ວນຄູ່ຮ່ວມງານ Victoria Musiychuk ຮັບຜິດຊອບການຈັດໜ້າ, ປະດັບປະດາຮູບພາບ ແລະ ເນື້ອໃນພາສາ ຢູແກຼນ.
ຍສໝ - ສະຫະພັນນັກຮົບເກົ່າຢູແກຼນ ໄດ້ປະກາດຄວາມສາມັກຄີ ກັບ ທ່ານນາງ ເຈີນໂຕຫງ່າ ແລະຜູ້ປະສົບເຄາະຮ້າຍຈາກທາດພິດສີສົ້ມຫວຽດນາມ ໃນການຕໍ່ສູ້ດ້ານກົດໝາຍ ຕໍ່ບໍລິສັດເຄມີຫຼາຍປະເທດຈຳນວນ 14 ແຫ່ງ.
ຍສໝ - ນັບແຕ່ປີ 2019 ເມື່ອຂ້າພະເຈົ້າມາຫວຽດນາມໃນຖານະເປັນນັກການທູດ ກໍ່ແມ່ນຄັ້ງທຳອິດຂ້າພະເຈົ້າຕິດຕາມການເລືອກຕັ້ງສະມາຊິກສະພາແຫ່ງຊາດ. ຂ້າພະເຈົ້າພວມຮູ້ສຶກຕື່ນເຕັ້ມລໍຖ້າໝາກຜົນ ຂອງວັນເລືອກຕັ້ງ 23 ພຶດສະພາ ຈະມາເຖິງ ຈະເປັນແນວໃດ. ຂ້າພະເຈົ້າມີຄວາມປະທັບໃຈຕໍ່ບັນຍາກາດການຂອງການເລືອກຕັ້ງ ຊຶ່ງເຕັມໄປດ້ວຍທຸງຊາດ, ຄຳຂວັນ ກ໋ຽວກັບເຫດການນີ້ ໄດ້ປະກົດຂຶ້ນຢູ່ທຸກແຖບຖິ່ນໃນທົ່ວປະເທດ. ທຸກສິ່ງທຸກຢ່າງ ໄດ້ຮັບການປະຕິບັດຢ່າງມີຫົວຄິດປະດິດສ້າງ, ດຶງດູດໄດ້ຄວາມສົນໃຈຂອງທຸກຄົນ.
ຍສໝ - ໃນຊຸມປີຜ່ານມາ, ສະມາຄົມນັກຮົບເກົ່າຫວຽດນາມ ປະຈຳ ຢູແກຼນ ແລະ ບັນດາສະມາຄົມ ໄດ້ຕັ້ງໜ້າ ເຂົ້າຮ່ວມບັນດາການເຄື່ອນໄຫວໂດຍສະຖາທູດ ແລະ ອົງການການທະຫານ ຈັດຕັ້ງຄື: ວັນປົດປ່ອຍພາກໃຕ້, ວັນທະຫານເສຍອົງຄະ, ວັນວັດທະນະທຳ ຫວຽດນາມ, ວັນຊາດ ຫວຽດນາມ, ວັນສ້າງຕັ້ງກອງທັບປະຊາຊົນ ຫວຽດນາມ…
ຍສໝ - ແບ່ງປັນກັບວາລະສານຍຸກສະໄໝ, ຄະນະໜູນຊ່ວຍການປ້ອງກັນ, ສະກັດກັ້ນໂລກລະບາດໂຄວິດ - 19 ສະມາຄົມຊາວ ຫວຽດນາມ ອາໄສຢູ່ນະຄອນ Kiev (ຢູແກຼນ) ໃຫ້ຮູ້ວ່າປັດຈຸບັນ ໃນຈຳນວນ ຜູ້ຕິດເຊື້ອພະຍາດໂຄວິດ - 19 176 ຄົນ ຢູ່ປະຊາຄົມຊາວຫວຽດນາມ ອາໄສຢູ່ Kiev (ຢູແກຼນ) ມີ 174 ໄດ້ຮັບການປິ່ນປົວຫາຍດີເປັນປົກກະຕິ ແລະ ຍັງເຫຼືອ 2 ຄົນພວມໄດ້ຮັບການປິ່ນປົວ.
ຍສໝ - ທ່ານເອກອັກຄະລັດຖະທູດ ຫງວຽນໂຮ່ງແທັ້ກ ແລະ ທ່ານຮອງລັດຖະມົນຕີ Taras Kachka ມີຄວາມເຊື່ອໝັ້ນຕໍ່ອະນາຄົດໃນແງ່ດີຫຼາຍ ກ່ຽວກັບແງ່ຫວັງຂອງການຮ່ວມມືດ້ານເສດຖະກິດ - ການຄ້າລະຫວ່າງສອງປະເທດ, ແລະ ເຫັນດີຈະຮ່ວມກັນເພີ່ມທະວີການແລກປ່ຽນສິນຄ້າຂອງສອງປະເທດໄດ້ບັນລຸ ຂຶ້ນເປັນ 1 ຕື້ໂດລາ.


text:
ສະຫຼຸບຖອດຖອນບົດຮຽນວຽກງານປະສານງານ ກັບ 3 ພາກສ່ວນ
(ສພຊ) ວັນທີ 7 ພະຈິກ 2022, ທີ່ກະຊວງປ້ອງກັນປະເທດ ໄດ້ຈັດກອງປະຊຸມສະຫຼຸບຖອດຖອນບົດຮຽນວຽກງານປະສານງານລະຫວ່າງກຳມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ ກັບຄະນະປະສານງານກະຊວງປ້ອງກັນປະເທດ, ກະຊວງປ້ອງກັນຄວາມສະຫງົບ ແລະ ສະຫະພັນນັກຮົບເກົ່າແຫ່ງຊາດ ໂດຍການເປັນປະທານຂອງສະຫາຍ ພົນໂທ ສຸວອນ ເລືອງບຸນມີ ກຳມະການສູນກາງພັກ, ຮອງປະທານສະພາແຫ່ງຊາດ, ມີຄະນະນໍາກະຊວງປ້ອງກັນປະເທດ, ກະຊວງປ້ອງກັນຄວາມສະຫງົບ, ສະຫະພັນນັກຮົບເກົ່າແຫ່ງຊາດ, ບັນດາສະຫາຍຕາງໜ້າຈາກກໍາມາທິການສະພາແຫ່ງຊາດ ຊຸດທີ IX ແລະ ບັນດາສະຫາຍຈາກອົງການທີ່ກ່ຽວຂ້ອງເຂົ້າຮ່ວມ.
ສະຫາຍ ພົ.ວ ປອ. ມາລາ ວິລະຈິດ ຮອງປະທານກໍາມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ ໄດ້ຜ່ານບົດສະຫຼຸບຕີລາຄາການເຄື່ອນໄຫວປະສານງານໃນໄລຍະ 10 ເດືອນ ປີ 2022, ທິດທາງແຜນການທ້າຍປີ 2022 ແລະ ແຜນການປະຈຳປີ 2023 ເຊິ່ງໄດ້ຍົກໃຫ້ເຫັນ ການຊີ້ນຳ-ນຳພາ ຂອງແຕ່ລະພາກສ່ວນ ໃນການຊຸກຍູ້ຈັດຕັ້ງປະຕິບັດຂໍ້ຕົກລົງຮ່ວມໃຫ້ແກ່ການປະສານສົມທົບກັບພາກສ່ວນທີ່ກ່ຽວຂ້ອງແຕ່ຫົວທີ ແມ່ນເປັນຜົນດີຕໍ່ການແກ້ໄຂວຽກງານດ້ານຕ່າງໆ ເພື່ອຄວາມເປັນເອກະພາບໃນສະເພາະໜ້າ ແລະ ຍາວນານ, ພາກສ່ວນທີ່ກ່ຽວຂ້ອງແຕ່ລະຂັ້ນ ໄດ້ຍົກສູງຄວາມຮັບຜິດຊອບຂອງຕົນ ຕໍ່ການຈັດຕັ້ງປະຕິບັດລັດຖະທຳມະນູນ, ກົດໝາຍ, ນິຕິກຳໃຕ້ກົດໝາຍ ເວົ້າລວມ, ເວົ້າສະເພາະແມ່ນການຈັດຕັ້ງປະຕິບັດຂໍ້ຕົກລົງຮ່ວມຂອງແຕ່ລະພາກສ່ວນ ດ້ວຍຄວາມຮັບຜິດຊອບສູງ, ກຳແໜ້ນສິດ ແລະ ໜ້າທີ່ຂອງສະພາແຫ່ງຊາດ ເປັນຕົ້ນແມ່ນສິດ ແລະ ໜ້າທີ່ດ້ານນິຕິບັນຍັດ, ສິດ ແລະ ໜ້າທີ່ດ້ານການຕົກລົງບັນຫາສຳຄັນພື້ນຖານຂອງປະເທດຊາດ ແລະ ສິດ ແລະ ໜ້າທີ່ດ້ານການຕິດຕາມກວດກາ. ກອງປະຊຸມສະຫຼຸບຖອດຖອນບົດຮຽນໃນຄັ້ງນີ້ ກໍາມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ, ຄະນະປະສານງານກະຊວງປ້ອງກັນປະເທດ-ປ້ອງກັນຄວາມສະຫງົບ ແລະ ສະຫະພັນນັກຮົບເກົ່າແຫ່ງຊາດ ຍັງໄດ້ປະກອບຄໍາຄິດຄໍາເຫັນໃສ່ຮ່າງເນື້ອໃນແນໃສ່ໃຫ້ມີຄວາມເປັນເອກະພາບ ແລະ ການສ້າງຄວາມເຂົ້າໃຈເຊິ່ງກັນ ແລະ ກັນ ຂອງແຕ່ລະພາກສ່ວນໃນການຈັດຕັ້ງປະຕິບັດລັດຖະທຳມະນູນ, ກົດໝາຍ, ນິຕິກຳໃຕ້ກົດໝາຍ ໃຫ້ໄປທິດທາງດຽວກັນ.
ໂອກາດດັ່ງກ່າວ, ສະຫາຍ ພົນໂທ ສຸວອນ ເລືອງບຸນມີ ກໍໄດ້ມີຄໍາເຫັນໂອ້ລົມຫຼາຍບັນຫາທີ່ສຳຄັນ ພ້ອມທັງເນັ້ນໃຫ້ແຕ່ລະພາກສ່ວນປະຕິບັດຕາມຫຼັກການປະສານງານຢ່າງເຂັ້ມງວດ ເປັນຕົ້ນແມ່ນການປະຕິບັດຕາມລັດຖະທຳມະນູນ, ກົດໝາຍ, ນິຕິກຳໃຕ້ກົດໝາຍ ແລະ ຂໍ້ຕົກລົງຮ່ວມຂອງຕົນຢ່າງເຂັ້ມງວດ, ເຄົາລົບ ແລະ ປະຕິບັດຕາມພາລະບົດບາດ, ສິດ ແລະ ໜ້າທີ່ ຂອງແຕ່ລະພາກສ່ວນໃຫ້ຖືກຕ້ອງ, ສອດຄ່ອງກັບລັດຖະທຳມະນູນ, ກົດໝາຍ ແລະ ນິຕິກຳໃຕ້ກົດໝາຍ, ປະຕິບັດຫຼັກການລວມສູນປະຊາທິປະໄຕ, ຕັດສິນເປັນໝູ່ຄະນະດ້ວຍຄວາມຮັບຜິດຊອບສູງ ແລະ ສໍາຄັນແມ່ນຮັກສາຄວາມລັບຂອງວຽກງານຕົນຢ່າງເດັດຂາດ, ເຂັ້ມງວດ, ແຕ່ລະພາກສ່ວນ ຕ້ອງຄົ້ນຄວ້າກໍາແໜ້ນຢ່າງເລິກເຊິ່ງ ບັນດາເນື້ອໃນຂອງແຜນການປະສານງານ ທີ່ໄດ້ຜ່ານກອງປະຊຸມໄປແລ້ວນັ້ນ ເພື່ອຫັນເປັນແຜນການປະຈຳປີ, ປະຈຳເດືອນ ຢ່າງລະອຽດ ຂອງແຕ່ລະພາກສ່ວນ ແລະ ມີມາດຕະການຈັດຕັ້ງປະຕິບັດຢ່າງເໝາະສົມ ເຮັດໃຫ້ທຸກເນື້ອໃນຂອງແຜນການຖືກຈັດຕັ້ງປະຕິບັດຢ່າງມີຄຸນນະພາບ ແລະ ມີປະສິດທິຜົນສູງ. ເອົາໃຈໃສ່ໃນການສ້າງຄວາມເຂັ້ມແຂງໃຫ້ແກ່ການປະສານງານ ໂດຍສະເພາະແມ່ນການຈັດເຝິກອົບຮົມສ້າງຂີດຄວາມສາມາດໃນການປະຕິບັດໜ້າທີ່ວຽກງານໃຫ້ແກ່ກົງຈັກການຈັດຕັ້ງທີ່ເປັນເສນາທິການຊ່ວຍວຽກຂອງແຕ່ລະພາກສ່ວນ ໃຫ້ມີລະດັບຄວາມຮູ້ ແລະ ຄວາມຊໍານິຊໍານານໃນການປະຕິບັດໜ້າທີ່ວຽກງານ ໂດຍສະເພາະແມ່ນການຍົກລະດັບຄວາມຮັບຮູ້ດ້ານກົດໝາຍ, ລະດັບການຂີດຂຽນ, ລະດັບການຄົ້ນຄວ້າ, ວິເຄາະ, ວິໄຈ ແລະ ສະໜອງຂໍ້ມູນຂ່າວສານໃຫ້ຖືກຕ້ອງ, ຈະແຈ້ງ, ວ່ອງໄວ ແລະ ທັນກັບສະພາບການຫຼາຍຂຶ້ນ.


text:
ໂຄງການພັດທະນາ ທ່າບົກ ທ່ານາແລ້ງ ແລະ ເຂດໂລຊີດສະຕິກ ນະຄອນຫຼວງວຽງຈັນ
ລະຫວ່າງ ລັດຖະບານ ສາທາລະນະລັດ ປະຊາທິປະໄຕ ປະຊາຊົນລາວ, ຕາງໜ້າໂດຍ ກະຊວງແຜນການ ການລົງທືນ ແລະ ບໍລິສັດ ວຽງຈັນ ໂລຊິດສະຕິກ ພາກ ຈຳກັດ
ໃນວັນທີ່ 03 ກໍລະກົດ 2020 ທີ່ໂຮງແຮມ ແລນມາກແມ່ຂອງຣີເວີຊາຍ ນະຄອນຫຼວງວຽງຈັນ, ໂດຍເປັນກຽດເຂົ້າຮ່ວມ ຂອງພະນະທ່ານ ສີນລະວົງ ຄຸດໄພທູນ ກຳມະການກົມການເມືອງສູນກາງພັກ ເຈົ້າຄອງນະຄອນຫຼວງວຽງຈັນ, ທ່ານ ປ.ອ ບຸນຈັນ ສີນທະວົງ ລັດຖະມົນຕີ ກະຊວງ ໂຍທາທິການ ແລະ ຂົນສົ່ງ, ທ່ານ ນາງ ຄຳຈັນ ວົງແສນບູນ, ຮອງລັດຖະມົນຕີ ກະຊວງແຜນການ ແລະ ການລົງທືນ, ທ່ານ ສາດສະດາຈານ ປອ. ອ໊ອດ ພົງສະຫວັນ (ຜູ້ກໍ່ຕັ້ງ ແລະ ປະທານທີ່ປຶກສາກິຕິມະສັກ ກຸ່ມບໍລິສັດ ພົງສະຫວັນ), ທ່ານ ຈັນທອນ ສິດທິໄຊ ປະທານ ບໍລິສັດ ວຽງຈັນ ໂລຊິດສະຕິກພາກ ຈໍາກັດ. ນອກນີ້ ຍັງມີຜູ້ຕາງໜ້າຈາກຂະເເໜງການທີ່ກ່ຽວຂ້ອງຈາກພາກລັດ ເເລະ ຄະນະບໍລິສັດ ກໍ່ໄດ້ເຂົ້າຮ່ວມ.
ໂຄງການ ພັດທະນາທ່າບົກ ທ່ານາແລ້ງ ແລະ ເຂດໂລຊິດສະຕິກ ນະຄອນຫຼວງວຽງຈັນ ເປັນໂຄງການລົງທືນພັດທະນາຂະໜາດໃຫຍ່ ເຂົ້າໃນການພັດທະນາພື້ນຖານໂຄງລ່າງ ຂອງ ສ ປປ ລາວ, ແມ່ນນື່ງໃນໂຄງການ ບູລິມະສິດ ຂອງຍຸດທະສາດ ພັດທະນາ ໂລຊິດສະຕິກແຫ່ງຊາດ ປີ 2016-2030 ແນໃສ່ ຜັນຂະຫຍາຍນະໂຍບາຍຂອງລັດຖະບານແຫ່ງ ສ.ປ.ປ.ລາວ ໃນການຫັນປະເທດລາວໃຫ້ເປັນສູນກາງແຫ່ງຄວາມເຊື່ອມຈອດ ແລະ ເຊື່ອມໂຍງ ອານຸພາກພື້ນ ແລະ ສາກົນ,ໂດຍໄດ້ມອບໃຫ້ ບໍລິສັດ ສິດທິ ໂລຈິດສຕິກ ລາວ ຈໍາກັດ ເປັນຜູ້ສືບຕໍ່ສືກສາສໍາຫຼວດຄວາມເປັນໄປໄດ້ ໃນການລົງທືນພັດທະນາໂຄງການດັ່ງກ່າວ, ບໍລິສັດ ໄດ້ສືກສາສຳຫຼວດ ເເລະ ດໍາເນີນຂັ້ນຕອນຕ່າງໆ ຢ່າງຕັ້ງໜ້າຕາມເນື້ອໃນບົດບັນທືກກັບ ລັດຖະບານ ຕາມບົດບັນທືກຄວາມເຂົ້າໃຈ (MOU) ໃນວັນທີ່ 05 ເມສາ 2019.
ພາຍຫຼັງທີ່ໄດ້ສໍາເລັດ ການສຶກສາສໍາຫຼວດ ຄວາມເປັນໄປໄດ້ ທາງດ້ານເສດຖະກິດ ແລະ ປະເມີນຜົນກະທົບຕໍ່ສິ່ງແວດລ້ອມ ທາງບໍລິສັດ ໄດ້ຈັດຕັ້ງກອງປະຊຸມຄົ້ນຄ້ວາ ກັບ ພາກສ່ວນກໍ່ຄືຂະເເໜງການທີ່ກ່ຽວຂ້ອງຕາມຂັ້ນຕອນ ແລະ ທາງລັດຖະບານໄດ້ຮັບຮອງ ບົດສຶກສາໂຄງການ ໃນວັນທີ່ 07 ກຸມພາ 2020 ເເລະ ເຫັນດີສ້າງຕັ້ງ ບໍລິສັດ ວຽງຈັນ ໂລຊີດສະຕິກ ພາກ ຈໍາກັດ ໃຫ້ເປັນ ບໍລິສັດ ຈັດຕັ້ງປະຕິບັດໂຄງການ ແລະ ມາຮອດມື້ນີ້ກໍ່ໄດ້ຈັດຕັ້ງພິທີ ເຊັນສັນຍາສໍາປະທານ ກັບລັດຖະບານ ພາຍໃຕ້ຮູບແບບ BOT (Built and Transfer) ໂດຍມີອາຍຸສໍາປະທານ 50 ປີ ເເມ່ນຮູບເເບບໜື່ງໃນການລົງທືນຮ່ວມລະຫວ່າງພາກລັດ ແລະ ພາກເອກະຊົນ (PPP) ຊື່ງກະຊວງການເງີນໄດ້ຮັບມອບໝາຍໃຫ້ຖືຮຸ້ນໃນນາມຂອງລັດຖະບານ ສປປ ລາວ.
ໂຄງການພັດທະນາດັ່ງກ່າວນີ້ ເປັນໂຄງການພັດທະນາເຂດໂລຊິດສະຕິກ ຄົບວົງຈອນ ຂອງນະຄອນຫຼວງວຽງຈັນ ພຽງແຫ່ງດຽວ ທີ່ລວມເອົາສອງອົງປະກອບຫຼັກມາໄວ້ຈຸດດຽວກັນ ເພື່ອສ້າງເງຶ່ອນໄຂຮອງຮັບການເຊື່ອມຈອດ ແລະ ເຊື່ອມໂຍງອານຸພາກພື້ນ ແລະ ສາກົນ ທາງດ້ານການຄ້າ ແລະ ການຂົນສົ່ງໃຫ້ເກີດປະໂຫຍດສູງສຸດຄື:
- ທ່າບົກ ທ່ານາແລ້ງ ແມ່ນສ່ວນນຶ່ງ ຂອງ ເຂດໂລຊິດສະຕິກ ຄົບວົງຈອນ ນະຄອນຫຼວງ ວຽງຈັນ ທີ່ກໍານົດໄວ້ໃນ Intergovernmental Agreement on Dry Port, ເປັນສະຖານີຂົນສົ່ງຫຼາຍຮູບແບບລະດັບສາກົນທໍາອິດຂອງ ສປປ ລາວ ທີ່ສາມາດໃຫ້ບໍລິການຂອງ “ທ່າເຮືອ” ຕັ້ງຢູ່ເທິງບົກ ແບບຄົບວົງຈອນແນໃສ່ອໍານວຍຄວາມສະດວກ ທາງການຄ້າ ແລະ ຫຼຸດຜ່ອນຕົ້ນທຶນການຂົນສົ່ງ ດ້ວຍການ ເປັນຕົ້ນທາງ ແລະ ປາຍທາງການຂົນສົ່ງຕູ້ສິນຄ້າ ພ້ອມໃຫ້ບໍລິການ LCL (ບໍລິການສິນຄ້າ ບໍລິມາດນ້ອຍ, ບໍ່ເຕັມຕູ້), ເປັນທັງສູນກາງຄ່ຽນຖ່າຍສິນຄ້າ ແລະ ດ່ານສາກົນ ສຳລັບການຂົນສົ່ງສິນຄ້າ ເຂົ້າ-ອອກ ແລະ ຜ່ານແດນ ໂດຍມີບັນດາອົງປະກອບ ຂອງລະບົບສາງພາສີ ປະເພດຕ່າງໆ ຄົບຊຸດ.
- ເຂດໂລຊິດສະຕິກ ແມ່ນສ່ວນນຶ່ງຂອງເຂດ ໂລຊິດສະຕິກ ຄົບວົງຈອນ ນະຄອນຫຼວງ ວຽງຈັນ ທີ່ໄດ້ຈັດສັນພື້ນທີ່
ຈຸດສຸມສະເພາະກິດຈະການສ້າງມູນຄ່າເພີ່ມເຊັ່ນ:
- ພື້ນທີ່ບໍລິການສູນໂລຊິດສະຕິກ ຊິຶ່ງບັນດາຜູ້ປະກອບການ ດໍາເນີນທຸລະກິດ ສາມາດເຄຶ່ອນໄຫວທຸລະກິດ ຂົນສົ່ງ, ໂລຊິດສະຕິກ ແລະ ການແຈກຢາຍສິນຄ້າ ທັງຜ່ານແດນພາຍໃນ ແລະ ຜ່ານແດນສາກົນ
- ພື້ນທີ່ປອດພາສີ ສໍາລັບ ການຜະລິດ, ປຸງແຕ່ງ, ປະກອບ, ເກັບຮັກສາ ລໍຖ້າການນໍາເຂົ້າ-ສົ່ງອອກ ລວມທັງ ສູນສົ່ງເສີມການຄ້າສາກົນ
- ພື້ນທີ່ຈັດເກັບສິນຄ້າປະເພດທາດແຫຼວ (Tank Farm)
- ພື້ນທີ່ສູນສົ່ງເສີມການຄ້າສາກົນ
- ພື້ນທີ່ການຜະລິດ, ປຸງແຕ່ງ, ປະກອບ, ເກັບຮັກສາ ລໍຖ້າການນໍາເຂົ້າ-ສົ່ງອອກ
- ພື້ນທີ່ສາງເຢັນ ສໍາລັບສິນຄ້າປະເພດເນື້ອສັດ, ໝາກໄມ້ ແລະ ພືດຜັກ
- ສູນບໍລິການສົ່ງອອກຂອງ SME
ລາຍລະອຽດ ຂອງໂຄງການມີດັ່ງນີ້:
ພື້ນທີ່ໂຄງການທ່າບົກ ທ່ານາແລ້ງ ແລະ ເຂດໂລຊີດສະຕິກ ຄົບວົງຈອນ ນະຄອນຫຼວງວຽງຈັນ ຕັ້ງຢູ່ເຂດ ບ້ານດົງໂພສີ ເມືອງຫາດຊາຍຟອງ ນະຄອນຫຼວງວຽງຈັນ, ມີເນື້ອທີ່ທັງໝົດ 200 ເຮັກຕາ (ເບື້ອງຕົ້ນ), ມູນຄ່າການລົງທືນຂອງໂຄງການທັງໝົດ ປະມານ 727 ລ້ານໂລດາສະຫາລັດ ແລະ ການກໍ່ສ້າງຈະແບ່ງອອກເປັນ 3 ໄລຍະ ຊື່ງໄລຍະທໍາອິດຈະສໍາເລັດໃນ 12-14 ເດືອນ.
ສັງລວມແລ້ວເປັນໂຄງການດັ່ງກ່າວນີ້ ເປັນໂຄງການທີ່ນອນໃນແຜນພັດທະນາເສດຖະກິດສັງຄົມແຫ່ງຊາດຂອງລັດຖະບານ ເພື່ອຕອບສະໜອງຄວາມຮຽກຮ້ອງຕ້ອງການແກ່ການພັດທະນາພື້ນຖານໂຄງລ່າງ ແລະ ການບໍລິການດ້ານໂລຊີດສະຕິກທີ່ທັນສະໄໝ ທຽບເທົ່າສາກົນ, ເມື່ອໂຄງການໄດ້ມີການກໍ່ສ້າງສໍາເລັດ ແລະ ເປີດໃຫ້ບໍລິການ ສປປ ລາວ ກໍຈະມີໂຄງລ່າງທີ່ທັນສະໄໝຄົບຊຸດ ສໍາລັບການເຊຶ່ອມຈອດ ລະບົບຂົນສົ່ງ ຫຼາຍຮູບແບບ ລະດັບສາກົນ ທາງບົກ, ທາງລົດໄຟ ແລະທາງທະເລ ຍົກລະດັບຂີດຄວາມສາມາດ ແຂ່ງຂັນໃຫ້ແກ່ ວຽກງານຂົນສົ່ງໂລຊິດສະຕິກ ກໍຄືອໍານວຍຄວາມສະດວກທາງການຄ້າ ໃຫ້ແກ່ ສປປ ລາວ. ເປັນໂຄງການທີ່ມີການລົງທືນສູງ ເເລະ ການບໍລິການຄົບວົງຈອນ ເຊີ່ງຈະຮອງຮັບບໍລິມາດສີນຄ້າບັນທຸກທາງບົກ ເເລະ ທາງລາງໄດ້ຢ່າງພຽງພໍ ທັງຈະເປັນການດືງດູດ ຜູ້ປະກອບການ ຂົນສົ່ງໂລຊິດສະຕີກ, ເປັນການປະກອບສ່ວນທີ່ສໍາຄັນແກ່ພັດທະນາ ເສດຖະກິດ-ສັງຄົມຂອງລັດຖະບານ. ນອກນັ້ນ, ໂຄງການດັ່ງກ່າວ ຍັງປະກອບສ່ວນໃນການ ສ້າງວຽກເຮັດງານທໍາ ແລະ ອາຊີບ ແກ່ປະຊາຊົນໃນລາວ ຊື່ງຈະເປັນການຍົກລະດັບຊີວິດການເປັນຢູ່ ໃຫ້ນັບມື້ນັບສູງຂື້ນ.


text:
ກະຊວງ ປກສ ປຶກສາຫາລືກຽມຄວາມພ້ອມ ສະເຫຼີມສະຫຼອງວັນສ້າງຕັ້ງກຳລັງ ປກສ
ວັນທີ14ມີນາ2016 ກະຊວງປ້ອງກັນຄວາມສະຫງົບ ໄດ້ປຶກສາຫາລືກຽມຄວາມພ້ອມຂອງແຕ່ລະ ອະນຸກຳມະການເພື່ອສະເຫຼີມສະຫຼອງ ວັນສ້າງຕັ້ງກຳລັງປ້ອງກັນຄວາມສະຫງົບ ຄົບຮອບ 55 ປີ. ໂດຍການເປັນປະທານຂອງພົນຕີ ສົມແກ້ວ ສີລາວົງ ເລຂາທິການສູນກາງພັກ ລັດຖະມົນຕີ ວ່າການກະຊວງປກສ ມີຄະນະນຳກະຊວງ ແລະ ອະນຸກຳມະການແຕ່ລະພາກສ່ວນເຂົ້າຮ່ວມ.
ໃນການປຶກສາຫາລືການກະກຽມຄວາມພ້ອມຄັ້ງນີ້ ປະກອບມີ 6 ອະນຸກຳມະການ, ຄື: ອະນຸກຳມະການດ້ານເນື້ອໃນ, ອະນຸກຳມະການດ້ານຂະບວນການ, ອະນຸກຳມະການດ້ານການປ້ອງກັນ, ອະນຸກຳມະການດ້ານພິທີການ, ອະນຸກຳມະການດ້ານເສດຖະກິດ ແລະ ອະນຸກຳມະການດ້ານແຂ່ງຂັນຍ້ອງຍໍ ເພື່ອສະເຫຼີມສະຫຼອງວັນສ້າງຕັ້ງກຳລັງປ້ອງກັນຄວາມສະຫງົບ ຄົບຮອບ 55 ປີ ໃຫ້ເປັນຂະບວນການຟົດຟື້ນ, ທັງເປັນການຜັນຂະຫຍາຍມະຕິກອງປະຊຸມໃຫຍ່ຄັ້ງທີ 10 ຂອງພັກ, ຕິດພັນກັບການປະຕິບັດມະຕິກອງປະຊຸມໃຫຍ່ ຄັ້ງທີ 4 ຂອງອົງຄະນະພັກ ຂອງກະຊວງປ້ອງກັນຄວາມສະຫງົບໃຫ້ປະກົດຜົນເປັນຈິງ.
ໃນນີ້ ບັນດາອະນຸກຳມະການໄດ້ລາຍງານການກະກຽມຄວາມພ້ອມ ແລະ ຄວາມຄືບໜ້າຂອງແຕ່ລະວຽກງານໂດຍສະເພາະຂໍ້ສະດວກ ແລະ ຂໍ້ຫຍຸ້ງຍາກ, ເພື່ອຄົ້ນຄ້ວາປຶກສາຫາລືໃຫ້ແຕ່ລະວຽກງານ ໃຫ້ແທດເໝາະກັບສະພາບການຕົວຈິງໃນສັງຄົມ, ທັງມີຄວາມສະຫງົບປອດໄພ, ເປັນຂະບວນການຟົດຟື້ນ ແລະ ມີຜົນສຳເລັດຢ່າງຈົບງາມ.
ໂອກາດດຽວກັນ ທ່ານລັດຖະມົນຕີວ່າການກະຊວງປ້ອງກັນຄວາມສະຫງົບ ຍັງຮຽກຮ້ອງໃຫ້ແຕ່ລະອະນຸກຳມະການແຕ່ລະພາກສ່ວນ ຍົກສູງຄວາມຄວາມຮັບຜິດຊອບການເມືອງ ເຂົ້າໃນການຈັດຕັ້ງປະຕິບັດໜ້າທີ່ຂອງຕົນທີ່ໄດ້ຮັບມອບໝາຍ ໃຫ້ໄດ້ຮັບຜົນສຳເລັດສູງສຸດ ເຮັດໃຫ້ບັ້ນສະເຫຼີມສະຫຼອງວັນສ້າງຕັ້ງກຳລັງ ປກສ ກາຍເປັນບຸນປາງໃຫຍ່ຂອງປວງຊົນລາວທັງຊາດ, ພ້ອມທັງຮັບປະກັນຄວາມສະຫງົບປອດໄພ 100%


text:
(ສພຊ) ເພື່ອເປັນການຈັດຕັ້ງຜັນຂະຫຍາຍຜົນສໍາເລັດກອງປະຊຸມ ຍົກສູງບົດບາດການເຄື່ອນໄຫວຂອງສະພາແຫ່ງຊາດ ແລະ ສະພາປະຊາຊົນຂັ້ນແຂວງ ໃຫ້ແກ່ນາຍ ແລະ ພົນທະຫານ, ນາຍ ແລະ ພົນຕໍາຫຼວດຢູ່ບັນດາວິທະຍາຄານ, ໂຮງຮຽນ ແລະ ກົມກະຊວງປ້ອງກັນປະເທດ-ກະຊວງປ້ອງກັນຄວາມສະຫງົບໃຫ້ຮັບຮູ້ເຊື່ອມຊຶມຢ່າງທົ່ວເຖິງ. ໃນວັນທີ 12 ຕຸລາ 2022 ທ່ານ ພົຕ. ປອ. ວົງສັກ ພັນທະວົງ ປະທານກໍາມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ ແລະ ທ່ານ ນາງ ສົມພຽນ ວົງໄຊ ປະທານຄະນະກໍາມະການຍຸຕິທໍາ, ປ້ອງກັນຊາດ-ປ້ອງກັນຄວາມສະຫງົບ, ສະມາຊິກສະພາແຫ່ງຊາດ ປະຈໍາເຂດເລືອກຕັ້ງທີ 1 ນະຄອນຫຼວງວຽງຈັນ ພ້ອມດ້ວຍຄະນະ ໄດ້ເຄື່ອນໄຫວພົບປະເຮັດວຽກຢູ່ສະໂມສອນກອງບັນຊາການທະຫານອາກາດ ກະຊວງປ້ອງກັນປະເທດ ໂດຍການຕ້ອນຮັບຂອງທ່ານ ພົຈ. ບຸນມາ ຈັນທະວົງສາ ຫົວໜ້າການເມືອງກອງບັນຊາການທະຫານອາກາດ ມີບັນດາຄະນະພັກ, ຄະນະນໍາ, ພະນັກງານຫຼັກແຫຼ່ງ ແລະ ນາຍ ແລະ ພົນທະຫານພາຍໃນກອງບັນຊາການທະຫານອາກາດເຂົ້າຮ່ວມ.
ກອງປະຊຸມໄດ້ຮັບຟັງ ການລາຍງານຫຍໍ້ກ່ຽວກັບຜົນງານການເຄື່ອນໄຫວວຽກງານ, ພາລະບົດບາດ, ສິດ ແລະ ໜ້າທີ່ຂອງກອງບັນຊາການທະຫານອາກາດ ໃນໄລຍະຜ່ານມາ; ຮັບຟັງການສະເໜີເອກະສານກ່ຽວກັບທີ່ຕັ້ງ, ພາລະບົດບາດ, ສິດ ແລະ ໜ້າທີ່ ການຈັດຕັ້ງ ແລະ ການເຄື່ອນໄຫວຂອງສະພາແຫ່ງຊາດ ແລະ ສະພາປະຊາຊົນຂັ້ນແຂວງ ແລະ ເຜີຍແຜ່ຜົນສໍາເລັດກອງປະຊຸມສະໄໝສາມັນເທື່ອທີ 3 ຂອງສະພາແຫ່ງຊາດ ຊຸດທີ IX ແລະ ສະພາປະຊາຊົນນະຄອນຫຼວງວຽງຈັນ ຊຸດທີ II; ສະເໜີກ່ຽວກັບສະພາບຄວາມເປັນມາ, ທີ່ຕັ້ງ, ພາລະບົດບາດ, ສິດ ແລະ ໜ້າທີ່, ການຈັດຕັ້ງ ແລະ ການເຄື່ອນໄຫວຂອງກໍາມາທິການປ້ອງກັນຊາດ-ປ້ອງກັນຄວາມສະຫງົບ ສະພາແຫ່ງຊາດ; ການປະຕິບັດນະໂຍບາຍຕໍ່ພະນັກງານ-ນັກຮົບໃນກໍາລັງ ປ້ອງກັນຊາດ-ປ້ອງກັນຄວາມສະຫງົບ ປະຕິບັດໜ້າທີ່ຢູ່ສະພາແຫ່ງຊາດ ແລະ ສະພາປະຊາຊົນຂັ້ນແຂວງ ແລະ ຮັບຟັງການໂອ້ລົມຕໍ່ກອງປະຊຸມຂອງທ່ານ ປະທານກໍາມາທິການປ້ອງກັນຊາດ-ປ້ອງກັນຄວາມສະຫງົບ.
ນອກຈາກນີ້ ຄະນະ ຍັງຈະໄດ້ສືບຕໍ່ເຄື່ອນໄຫວພົບປະອ້າຍນ້ອງສອງກໍາລັງຈົນຮອດວັນທີ 18 ຕຸລາ 2022 ເຊິ່ງມີິພົບປະຢູ່ວິທະຍາຄານຕໍາຫຼວດປະຊົນ; ໂຮງຮຽນທິດສະດີການເມືອງ ປ້ອງກັນຄວາມສະຫງົບ; ກອງບັນຊາການຕໍາຫຼວດປ້ອງກັນທີ່ຕັ້ງ ແລະ ກອງບັນຊາການຕໍາຫຼວດປ້ອງກັນສູນກາງ.
(ພາບ ແລະ ຂ່າວ: ສອນສັກ ວັນວິໄຊ)


text: ດ້ວຍການພັດທະນາເຕັກໂນໂລຊີການຊອກຄົ້ນຫາ, ຄວາມແມ່ນຍໍາແລະຄວາມອ່ອນໄຫວຂອງການກວດສອບ infrared ແມ່ນສູງຂຶ້ນແລະສູງຂຶ້ນ, ແຕ່ເນື່ອງຈາກຂໍ້ຈໍາກັດຂອງລັກສະນະປະກົດຕົວຂອງສັນຍານ infrared ແບບດັ້ງເດີມ, ຄວາມເປັນໄປໄດ້ຂອງການຄົ້ນພົບເປົ້າຫມາຍແລະການກໍານົດແມ່ນຍາກທີ່ຈະປັບປຸງ.ເທກໂນໂລຍີການຖ່າຍຮູບ polarization infrared ສາມາດໄດ້ຮັບຂໍ້ມູນຄຸນນະສົມບັດຫຼາຍມິຕິລະດັບຢ່າງກວ້າງຂວາງເຊັ່ນ: ຄວາມເຂັ້ມ, polarization ແລະຮູບພາບຂອງເປົ້າຫມາຍ, ປັບປຸງຄວາມຄົມຊັດລະຫວ່າງເປົ້າຫມາຍແລະພື້ນຫລັງ, ເນັ້ນລາຍລະອຽດຂອງເປົ້າຫມາຍ, ເພີ່ມປະສິດທິພາບການຮັບຮູ້ເປົ້າຫມາຍ, ແລະ. ປະສິດທິຜົນກໍານົດເປົ້າຫມາຍ camouflage infrared ພາຍໃຕ້ຄວາມຄົມຊັດຕ່ໍາ., ຈໍາແນກພື້ນຖານທໍາມະຊາດຈາກວັດຖຸທີ່ມະນຸດສ້າງ, ແລະອື່ນໆ.


text: ຄະນະໂຄສະນາອົບຮົມສູນກາງພັກ ສ້າງຂະບວນການແຂ່ງຂັນກິລາເພື່ອຂໍ່ານັບຮັບຕ້ອນກອງປະຊຸມໃຫຍ່ ຄັ້ງທີ V ຂອງອົງຄະນະພັກ ຄະນະໂຄສະນາອົບຮົມສູນກາງພັກທີ່ຈະເປີດຂຶ້ນໃນຕໍ່ໜ້ານີ້. ໂດຍປະຕິບັດຕາມແຜນການສ້າງຂະບວນການ ແລະ ໂຄສະນາ ເພື່ອຕ້ອນຮັບກອງປະຊຸມໃຫຍ່ຄັ້ງທີ V ຂອງອົງຄະນະພັກ ຄະນະໂຄສະນາອົບຮົມສູນກາງພັກ. ໃນຕອນບ່າຍວັນທີ 17 ສິງຫາ 2021 ຄະນະໂຄສະນາອົບຮົມສູນກາງພັກ ຈິງໄດ້ສ້າງຂະບວນການແຂ່ງຂັນກິລາໝາກບຸ້ນທີມຍິງ-ຊາຍ ຊີງຂັນເລຂາຄະນະພັກ ຄະນະໂຄສະນາອົບຮົມສູນກາງພັກ. ໂດຍໃຫ້ກຽດເຂົ້າຮ່ວມເປີດປະເດີນໂດຍ ເລຂາຄະນະບໍລິຫານງານສູນກາງຊາວໜຸ່ມ ປປລາວ, ຄະນະພັກ, ຮອງຫົວໜ້າຄະນະໂຄສະນາອົບຮົມສູນກາງພັກ, ເຂົ້າຮ່ວມມີຫົວໜ້າກົມ, ຮອງກົມ, ຫົວໜ້າພະແນກ, ຮອງພະແນກ ພ້ອມດ້ວຍພະນັກງານ-ລັດຖະກອນ ທົ່ວຄອສພ ເຂົ້າຮ່ວມຢ່າງເປັນຂະບວນຟົດຟື້ນ. ຈຸດປະສົງຂອງການຈັດກິດຈະກຳຄັ້ງນີ້ແມ່ນເພື່ອເປັນການສ້າງຂະບວນການຂໍ່ານັບຮັບຕ້ອນກອງປະຊຸມໃຫຍ່ ຄັ້ງທີ V ຂອງອົງຄະນະພັກ ຄະນະໂຄສະນາອົບ ຮົມສູນກາງພັກ ທີ່ຈະເປີດຂື້ນໃນຕໍ່ໜ້ານີ້, ທັງເປັນການສ້າງຄວາມສາມັກຄີຮັກແພງ ແລະ ສ້າງມິດຕະພາບລະຫວ່າງສະມາຊິກພັກ, ພະນັກງານລັດຖະກອນທັງ ໝົດໃຫ້ ແໜ້ນແຟ້ນເພື່ອພ້ອມກັນກ້າວເຂົ້າສູ່ກອງປະຊຸມໃຫຍ່ຄັ້ງທີ V ຂອງອົງຄະນະພັກຄະນະໂຄສະນາອົບຮົມສູນກາງພັກ ໂດຍຈິດໃຈຟົດຟື້ນປະຕິວັດ. ການແຂ່ງຂັນໄດ້ດໍາເນີນໄປທາມກາງບັນຍາກາດອັນຟົດຟື້ນ, ມ່ວນຊື່ນ […]


text: ການກວດຫາ antigen ຢ່າງໄວວາຫມາຍເຖິງການ ນຳ ໃຊ້ antibodies ສະເພາະໂປຕີນ nucleocapsid ຂອງໂຣກ coronavirus ໃໝ່ ໃນການກວດພົບໂດຍກົງຂອງເຊື້ອພະຍາດໃນຕົວຢ່າງ, ຜົນໄດ້ຮັບສາມາດຖືກນໍາໃຊ້ເປັນຫຼັກຖານໂດຍກົງຂອງການກໍານົດຕົ້ນຂອງການຕິດເຊື້ອຂອງເຊື້ອພະຍາດຫຼືບໍ່, ກວດພົບຢ່າງໄວວາ (15 ນາທີ) , ການດໍາເນີນງານສະດວກຂອງວິທີການກວດຫາໂຣກ coronavirus ໃຫມ່.ສະຖານະການທີ່ໃຊ້ໄດ້: ຄວາມສາມາດໃນການກວດຫາອາຊິດນິວຄລີອິກທີ່ອ່ອນແອ, ຄວາມສາມາດໃນການກວດຫາບໍ່ພຽງພໍ, ແລະສະຖານທີ່ທີ່ຕ້ອງການຜົນອັນຮີບດ່ວນ.ມັນໄດ້ຖືກນໍາໃຊ້ຢ່າງກວ້າງຂວາງໃນເອີຣົບ, ອາເມລິກາ, ອາຊີ, ອາຟຣິກາແລະພາກພື້ນອື່ນໆ, ແລະຮ່ວມກັບການທົດສອບອາຊິດນິວເຄຼຍໄດ້ກາຍເປັນວິທີການກວດສອບທີ່ສໍາຄັນໃນການປ້ອງກັນແລະຄວບຄຸມການລະບາດຂອງ COVID-19.